
DEASĂ SAU RARĂ ÎMPĂRTĂȘIRE? 


Sub acest titlu publicam în Telegraful Român de la Sibiu No 33-36/1991 
un articol, care a avut ecouri pozitive atât la noi în tara, cât și printre monahii 
români de la Schitul Prodromu din Sfântul Munte Athos. Părinţii de la 
Prodromu mi-au cerut binecuvântarea de a însera acest articol în cartea 
„Despre deasa împărtășire” a Sf. Nicodim Aghioritul, care se publică acum 
pentru prima dată în românește, prin generozitatea Editurii „Orthodoxos 
Kypseli” din Tesalonic. Reticenta avută la început, datorită evlaviei deosebite 
fata de acest mare sfânt, artizan al reînnoirii vieţii filocalice și liturgice de la 
sfârșitul veacului al XVIII-lea despre care mi s-a dat să scriu (vezi „Le 
renouveau philocalique du XVIIe siècle et son influence sur la vie liturgique” 
în Liturgie, Conversion et vie monastique, Roma, 1989, p. 159-183) - mi-a fost 
spulberată de sentimentul comuniunii cu Sfântul Nicodim pe linia acelorași 
străduințe de înrădăcinare a credincioșilor in viata liturgică a Bisericii, care 
este temelia și sporirea vieţii creștine. Căci fără înţelegerea și trăirea cu adevărat 
a Sf. Liturghii - care presupune împărtășirea cu Sf. Taine, dar numai cu 
pregătirea necesară - viata creștină nu poate fi autentică și nu poate spori. Un 
creștinism fără Euharistie nu-i decât o iluzie și o Euharistie la care nimeni nu 
se împărtășește, un nonsens. Astăzi tot mai mulți sunt aceia care cred că pot fi 
credincioși și fără Biserică, deci fără Euharistie (căci Euharistia face Biserica), 
sau că pot participa la Liturghie (Euharistie) ca simpli spectatori, fără 
pregătirea necesară pentru a se apropia de Sf. Taine. Viaţa creștină se reduce 
astfel la un pietism dezincarnat și un individualism ucigător al comuniunii 
reale și vii a tuturor credincioșilor cu Dumnezeu - Treimea, care se realizează 
numai prin „Unul din Treime”: Hristos, Cuvântul lui Dumnezeu întrupat, 
prezent în Euharistie și împărtășit tuturor spre unirea cu Dumnezeu. Fără 
Hristos euharistic, care ne dă certitudinea credinţei (Sf. Irineu al Lyonului (sec. 
II) zice că „credința noastră este conformă cu Euharistia, iar Euharistia 
confirmă credința” (Adv. Haer. IV, 18, 5), creștinismul se transformă într-un 
sentimentalism neluminat, capabil oricând să schimbe credința după bunul 
plac al unuia sau altuia. Toate rătăcirile sectare, care reclamă fiecare pe seama 
ei adevărul Scripturii, au apărut atunci când s-a slăbit legătura cu Euharistia, 
când Cuvântul lui Dumnezeu n-a mai fost înțeles si trăit liturgic, ci scos din 
contextul său natural care este Biserica, deci Liturghia. Căci Biblia nu este a 
fiecăruia, ci a Bisericii, și nu poate fi înțeleasă decât de cel care se află în 
Biserică, în comuniune și unire cu Hristos din Euharistie. 

Nu se poate imagina o renaștere duhovnicească a credinciosului și a 
obștii bisericești decât pornind de la Liturghie, care ne constituie în Trupul lui 
Hristos, făcându-ne deci mădularele Sale și mădulare unii altora prin 
împărtășirea din aceeași pâine (1 Cor, 10, 17; 12). Numai uniţi cu Hristos, care ni 


se face mâncare si băutură permanentă, și uniți unii cu alții prin El, putem 
avansa pe drumul comuniunii tot mai desăvârșite cu Dumnezeu si cu toți 
oamenii, care este esența vieții creștine. Și cum de Hristos nu ne putem 
apropia oricum, ci numai cu conștiința curată, fiecare Liturghie ar însemna un 
urcuș duhovnicesc: pe de o parte prin pregătirea pentru primirea Sf. Taine, iar 
pe de alta, prin însăși această primire, care se face în noi izvor de și mai multă 
curăție, de si mai multă osteneală pentru o viata tot mai sfântă. Dar dacă la 
Liturghie participăm oricum, fără exigenta pregătirii pe care o reclamă 
primirea Sf. Taine, e de înţeles că Liturghia devine o slujbă printre altele, iar 
viata noastră va lâncezi. 

Astfel se pune problema desei sau rarei împărtășiri. 

1. Este o întrebare legitimă - frecventă azi mai cu seamă în rândurile 
celor mai buni credincioși -, dar care primește, spre mirarea, dacă nu spre 
sminteala multora, cele mai contradictorii si derutante răspunsuri. Adepții 
înnoirii vieții creștine în Biserică prin accentul pus pe Sf. Taine promovează 
împărtășirea deasă, chiar regulată. Aceștia sunt în general acuzaţi de influenţe 
eterodoxe: catolice sau protestante. Într-adevăr, la catolici și la protestanți se 
practică împărtășirea tuturor credincioșilor prezenţi la fiecare Misa sau Cină a 
Domnului fără exigenta unei pregătiri prealabile codificate ca la ortodocși: 
spovedanie, post și ajun euharistic, canon special de rugăciune... De unde 
teama legitimă de a nu se ajunge la o „banalizare” a împărtășaniei. 
„Conservatorii”, adică cei atașați ,,traditiei” împărtășirii rare: 1-4 ori pe an, 
potrivit „poruncii bisericești”, nu vor să cedeze în niciun chip împărtășirii mai 
dese de șase săptămâni (40 de zile) și aceasta numai pentru călugări. Alții, ca 
să evite un răspuns direct, zic: „nici deasă, nici rară împărtășire, ci cu 
„vrednicie”. Răspuns, care pare a satisface pe cei mai multi, ca fiind prudent si 
înțelept. Dar numai la prima vedere. Care înșală. Privit mai îndeaproape, 
constati că de fapt el nici nu este un răspuns, ci o ocolire subtilă a întrebării. 
Căci problema „vredniciei” este inclusă în întrebarea însăși, subînțelegându-se. 
Într-adevăr, ar fi un nonsens să ne întrebăm dacă cel ce se află sub osânda 
canoanelor pentru păcate de moarte trebuie să se împărtășească des sau rar! 
Evident, cel ce persistă în păcat nu se poate împărtăși niciodată atât timp cât 
trăiește în păcat. Atunci, se înţelege de la sine, că problema desei sau rarei 
împărtășiri se referă la cei ce nu trăiesc în păcate de moarte, care frecventează 
regulat biserica si care se silesc să ducă o viata creștină cât mai autentică. Mai 
sunt și unii care la întrebarea ce ne preocupă aici răspund: deasa sau rara 
împărtășire este la latitudinea credinciosului, potrivit dorinţei sale. Alții, mai 
înţelepţi, spun că este de competența duhovnicului. Dar cum duhovnici sunt 
toţi cei care dau răspunsurile de mai sus ne putem imagina subiectivismul care 
operează într-o problemă atât de importantă pentru viata creștină. 

2. Cauzele acestei diversitati de păreri sunt multiple și de diferite ordine: 
istoric, teologic, canonic, disciplinar, sentimental... 


În antichitatea creștină, toți credincioșii care participau la Sf. Liturghie 
se împărtășeau cu Sf. Taine. Fapt firesc, căci scopul Liturghiei este constituirea 
Bisericii prin adunarea laolaltă a tuturor credincioșilor, rugăciunea comună și 
împărtășirea lor cu Hristos prezent în Euharistie sub forma pâinii și a vinului. 
Liturghia era socotită și trăită ca „Masă a Domnului” la care sunt invitați toți 
cei ce au primit botezul și se numesc creștini. lar această „Masă” sau „Cină” 
devenea „Memorial al Domnului” căci în cursul ei credincioșii, în frunte cu 
episcopul sau preotul, comemorau și retrăiau împreună cu Hristos toate actele 
Sale mântuitoare: Nașterea, propovăduirea Evangheliei, Patimile, Moartea, 
Învierea, Înălțarea la Cer, Pogorârea Duhului Sfânt. Împărtășirea cu Sfintele 
Taine la fiecare Liturghie reprezenta pentru primii creștini punctul culminant 
al adunării euharistice, sensul însuși al ei, care este unirea cu Hristos, pentru „a 
trăi în Hristos” (cf. Gal. 2, 20). Era de neconceput participarea la Euharistie fără 
împărtășirea cu Sf. Taine. Căci atunci Liturghia nu se împlinește, nu-și atinge 
scopul: unirea cu Hristos, și se transformă într-un fel de spectacol sacru în 
care, e adevărat, se pot trăi emoții sfinte și înălțătoare, dar care rămân departe 
de realitatea unirii concrete cu Hristos, realizată numai prin împărtășire. E 
adevărat că primii creștini erau foarte conștienți de împărtășirea cu Sf. Taine și 
nu se apropiau de ele oricum, ci cu conștiința împăcată cu Dumnezeu și cu 
semenii lor. Ei știau mai bine ca noi „că oricine va mânca pâinea aceasta și va 
bea paharul Domnului cu nevrednicie va fi vinovat fata de trupul și sângele 
Domnului” (I Cor. u, 27). De aceea, când cineva păcătuia de moarte prin 
lepădarea de Hristos, ucidere (inclusiv avortul), desfrânare, hotie sau alte fapte 
grave făcea mai întâi penitenta câţiva ani de zile și numai după aceea era 
reintegrat în comunitatea euharistică și se împărtășea cu Sf. Taine. Pe timpul 
penitentei, un astfel de creștin nu avea voie să participe la „Liturghia 
credincioșilor” (euharistică), ci doar la „Liturghia catehumenilor”, trebuind să 
părăsească biserica odată cu cei ce se pregăteau pentru primirea botezului, la 
cuvintele preotului „Cei chemaţi ieșiți...”. Așadar, păcătuirea gravă îl face pe 
creștin să cadă din starea de har primită la Botez și confirmată și întărită în 
fiecare Euharistie și-l desparte de obștea Bisericii, nemaifiind vrednic sa 
participe la jertfa euharistica și să se împărtășească cu Sf. Taine. Căci Biserica 
se identifică cu Euharistia care o constituie și o manifestă. De aceea Sf. loan 
Gură de Aur zice că cel ce nu este vrednic să se împărtășească acela nu este 
vrednic nici să participe la jertfa liturgică. El trebuie să părăsească biserica 
odată cu „cei chemaţi”. Așadar, în vechime, rânduiala împărtășirii regulate a 
celor care nu erau sub osânda canoanelor sau a excluderii de la împărtășirea cu 
Sf. Taine a celor cu păcate grave era strict observată. Pentru că această 
disciplină este singura conformă cu teologia euharistică, adică cu sensul însuși 
al Liturghiei. 

Această rânduială însă va fi tot mai mult neglijată, începând cu secolul al 
IV-lea, odată cu înmulţirea creștinilor prin convertirea în masă, fără pregătirea 


necesară, a păgânilor, după edictul de libertate a creștinismului (Milano, 313) și 
mai ales după ce acesta devine religie de stat sub Teodosie cel Mare. Sensul 
profund al Liturghiei, ca masă euharistică în care prin împărtășirea cu Trupul 
și Sângele lui Hristos a tuturor celor prezenţi se realizează Biserica însăși și se 
manifestă Împărăţia lui Dumnezeu, se pierde încetul cu încetul la tot mai 
mulți creștini. Din act comunitar, privind întreaga obște a Bisericii adunată 
într-un loc pentru celebrarea Euharistiei, împărtășirea devine un act privat, 
individual; Fiecare se împărtășește când vrea sau când se crede pregătit. Fata 
de primele manifestări de acest gen, deosebit de grave, autoritatea bisericească 
se simte obligată să reamintească prin canoane disciplina tradițională a 
împărtășirii. Astfel canonul 8, atribuit Sfinților Apostoli, spune; „Dacă vreun 
episcop, preot sau diacon ori cineva din cler nu se împărtășește în timpul jertfei 
liturgice care se aduce, să spună motivul și dacă acesta este justificat să fie 
iertat. lar dacă nu, să fie excomunicat ca unul care produce sminteală...” 
Canonul 9 apostolic se referă în aceeași problema la credincioși: „Toţi 
credincioșii care intră în biserică și ascultă citirea Sfintelor Scripturi, dar nu stau 
la împărtășire să fie excomunicați”. Același lucru îl spune în principiu și 
canonul 2 al sinodului din Antiohia (341): „Cei ce vin la biserică și ascultă 
citirea Sfintelor Cărţi, dar nu vor să ia parte la rugăciunea liturgică cu poporul, 
sau care prin indisciplină refuză împărtășirea cu Sf. Euharistie, toți aceia trebuie 
excluși din Biserică până ce, recunoscându-și greșeala și împlinind canonul 
rânduit aduc roade de pocăință...” Hotărârile și canoanele acestui sinod local 
vor fi adoptate pentru întreaga Biserică de sinoadele VI (can. 2) și VII (can. 1) 
ecumenice. 

Părinţii bisericești recomandă și ei împărtășirea deasă. Astfel Sf. Vasile 
cel Mare zice în Scrisoarea 33: „Este bine și folositor a se împărtăși în fiecare zi 
și a primi Sfintele Taine căci Însuși Hristos a zis: „Cel ce mănâncă și bea sângele 
Meu are viaţă veșnică” (In. 6, 54). Noi însă ne împărtășim de patru ori pe 
săptămână: duminica, miercurea, vinerea și sâmbăta, ca și în alte zile când se 
face pomenirea vreunui sfânt...” Evident, Sf. Vasile și călugării săi se 
împărtășeau de patru ori pe săptămână pentru că slujeau Sf. Liturghie de patru 
ori, în zilele menţionate. Împărtășirea deasă, chiar zilnică, o recomandă și 
Sfântul loan Gură de Aur, care deplânge faptul că multi credincioși din vremea 
sa nu se mai împărtășeau decât o dată pe an. În același sens vorbesc și Sf. loan 
Casian (sec. IV-V) si Sf. Teodor Studitul (sec. IX). În celebrele sale Epitimii 
(Reguli), Sf. Teodor insistă asupra obligaţiei monahilor de a se împărtăși 
regulat. lată câteva: „Dacă într-o zi când se face Liturghie un călugăr nu se 
împărtășește să spună motivul, altfel să rămână nemâncat până seara” (n. 31). 
„Cel ce din proprie inițiativă nu se împărtășește, acela trebuie să se separe de 
obște pentru o zi” (n. 10). Sau „Cel ce nu se împărtășește mai mult de 40 de zile, 
dacă nu este oprit de canoane, va trebui să spună motivul. Și dacă se constată că 
din pricina neglijentei nu s-a împărtășit să fie supus unei pedepse de 40 de zile” 


ză 


(n. 6). 

3. E adevărat că la pierderea sensului profund al împărtășaniei ca act 
comunitar, deci privind pe toţi cei ce participă la Sf. Liturghie, a contribuit și 
problema „vredniciei” personale accentuată de toţi Părinţii și îndeosebi de 
călugări într-o vreme în care Creștinismul a devenit pentru mulți doar un 
nume. Firește, la împărtășire nu poate avea acces cel ce trăiește indiferent sau 
în păcate grave. Așa au apărut canoanele care interzic împărtășirea un anumit 
timp, mai lung sau mai scurt, potrivit gravitatii păcatului. Dar degrabă, 
insistența Părinților și a canoanelor pe „vrednicia” necesară pentru împărtășire 
a fost rău înţeleasă, încât cu timpul nu s-au mai împărtășit nici cei ce nu erau 
sub osânda canoanelor, socotindu-se singuri nevrednici de împărtășirea deasă. 
Deși Sf. loan Gură de Aur spune că cel ce nu-i zilnic, acela nu-i vrednic să se 
împărtășească nici o dată pe an, la Paști. De altă parte, insistența pe pregătirea 
pentru împărtășanie legitimă în sine căci Sf. Taine nu lucrează automat, fără 
colaborarea omului prin efortul propriu de despătimire a dus la o altă atitudine 
greșită: credința că împărtășirea este o recompensă pentru virtute, pentru 
efortul împlinit în vederea primirii ei. „Cu cât mai rezonabil este, zice Sf. loan 
Casian, să primim Sf. Taine în fiecare duminică, cu inimă smerită, ca un remediu 
pentru slăbiciunile noastre crezând și mărturisind că nu merităm acest har, 
decât să ne înălțăm în noi înșine prin convingerea deșartă că cel putin vom fi 
vrednici o dată pe an” (Conv. 23, 21). 

Sf. Chiril al Alexandriei (+ 444) constată în vremea sa și alte atitudini 
greșite fata de Sf. Împărtășanie. „Sunt unii, zice el, care după ce au gustat din 
harul dumnezeiesc nu mai merg la biserică din neglijență și amână primirea 
Sfintei Împărtășanii sub pretextul respectului si al pietăţii, în realitate însă din 
lipsă de evlavie și din răceală. Acest refuz care pare a porni din pietate nu este 
decât o cursă și o pricină de sminteald care duce la cădere” (Comentar la Ioan 1, 
3). De aceea, mai multe sinoade locale: Elvira (can. 21), Sardica (343) sau 
ecumenice: Constantinopol (în Trulan, 692, can. 80) se văd nevoite de a 
amenința cu excomunicarea pe cei care timp de trei săptămâni nu participă la 
Liturghie și nu se împărtășesc. În Occident, unde situaţia era și mai gravă, 
diferite sinoade locale insistă pentru împărtășirea cel putin de trei ori pe an: 
Paști, Crăciun și Rusalii. Târziu, un sinod din Latran (Roma, 1215) fixează 
datoria împărtășirii cel puţin o dată pe an. Dar deja aceste hotărâri nu mai sunt 
conforme cu spiritul Liturghiei ca jertfă și ca Taină a comuniunii care 
constituie Biserica. Teologia euharistică a primelor veacuri creștine va fi tot 
mai mult uitată, accentul mutându-se acum pe pietatea individuală în fata 
Sfintei Împărtășanii (care în Apus va fi expusă în afara Liturghiei spre adorare) 
și pe interpretarea simbolică a tuturor actelor și gesturilor liturgice. 

4. Renașterea isihastă, din sec. XIV va atrage după sine cum este firesc și 
o renaștere liturgică îndeosebi prin Sfinţii Nicolae Cabasila și Simion al 
Tesalonicului (sec. XV). 


Pentru Nicolae Cabasila, euharistia (împărtășania) este izvorul si 
desăvârșirea vieţii in Hristos. lar „celelalte taine nu sunt desăvârșite si nici nu 
pot da roade... dacă nu luăm parte la ospăţul dumnezeiesc”. „În schimb dacă ne 
apropiem cu zdrobire de inimă și ne mărturisim păcatele înaintea preotului, Sf. 
Împărtășanie este cea care ne scapă de orice păcat... de unde urmează că nimic 
n-am făcut numai mărturisindu-ne, fără a gusta din bunătățile euharistice” 
(Despre viata în Hristos, 4). El arată că de Sfânta Împărtășanie trebuie să ne 
apropiem „mereu”. „Căci e nevoie ca Făcătorul lumii să rămână tot timpul în 
lutul nostru ca să îndrepte chipul Său în noi de câte ori dă semne că vrea să se 
strice...” (Ibidem). „Viaţa în Hristos” este de neconceput fără participarea 
regulată la Sf. Liturghie și Împărtășirea cu Sfintele Taine. Căci nu noi ne 
transformăm pe noi înșine prin efortul nostru ascetic, ci Hristos euharistic 
lucrează în noi și dă valoare și sens la tot ceea ce facem pentru mântuirea 
noastră. Neglijenţa Sfintei Împărtășanii poate veni și dintr-o spiritualizare 
dezincarnată care nu pune accentul pe Sfintele Taine, ci pe voinţa și efortul 
omului, concepţie proprie atâtor secte din vechime (pelagianism, priscilianism, 
bogomilism) condamnate de Biserică. 

La rândul său, Sfântul Simeon al Tesalonicului, unul din cei mai mari 
liturgiști ai Bisericii Răsăritene, insistă și el asupra necesităţii împărtășirii dese. 
În cartea sa „Tratat asupra tuturor dogmelor” el zice: „Drept aceea Tainele 
acestea ni le-a lăsat lisus pentru ca să fim una cu Dumnezeu. Noi, arhiereii și 
preoții, adesea cu socotintd și cu spovedanie slujind Liturghia să ne impdrtdsim 
cu înfricoșătoarele Taine; iar ceilalți si ei adesea prin Spovedanie, prin 
sfărâmarea inimii și cucernicia sufletului să se cuminece. Și nimeni din cei ce se 
tem de Domnul să nu treacă peste 40 de zile (neîmpărtășiți), și dacă cei ce vor 
păzi pe cât vor putea să se apropie și mai curând de cuminecătura lui Hristos și 
dacă se va putea și în toate duminicile, mai ales cei bătrâni și cei bolnavi”. 

În secolul al XVIII-lea a avut loc la Muntele Athos o mare frământare în 
jurul problemei desei sau rarei împărtășiri. Sf. Nicodim Aghioritul, 
protagonistul desei împărtășiri, autor a peste o sută de lucrări, între care și al 
Filocaliei (culegere de texte din Părinţii ascetici), a scris în acest sens și această 
„Carte foarte folositoare pentru suflet. Despre împărtășirea deasă cu Sfintele 
Taine ale lui Hristos” în care el argumentează cu texte din Sfinţii Părinți nevoia 
împărtășirii dese și combate pe cei ce susțin contrariul. Poziţia apărată de Sf. 
Nicodim și de cei din jurul său va fi aprobată și de Patriarhii ecumenici: 
Teodosie, în 1773 și Grigore al V-lea, în 1807 și 1819. 

Renașterea liturgică din Grecia contemporană cu accentul pus pe 
înţelegerea Sf. Liturghii de către credincioși prin citirea de către preot cu voce 
tare a rugăciunilor din Anaforaua liturgică și pe împărtășirea deasă, renaștere 
promovată de mai multe fratii religioase, a fost inspirată de mișcarea isihasta 
de la Sf. Munte și de scrierile Sf. Nicodim Aghioritul. 

În Rusia, împărtășirea mult mai deasă a credincioșilor în ultimele decenii 


s-a impus din partea acestora ca o evidență a participării lor la Sf. Liturghie. 
Persecutiile grave și lipsa oricărei literaturi religioase a făcut să se nască 
dorința credincioșilor de a se uni cu Hristos euharistic mult mai des decât 
recomanda oficialitatea bisericească, potrivit unei „tradiţii” venită din Apus. 
Căci nu trebuie să uităm că „porunca” de a se împărtăși de patru ori pe an sau 
cel puţin o dată este de influență apuseană și nu are nicio justificare teologică. 
Dimpotrivă, ea este contrară spiritului Liturghiei ca jertfă adusă de tot poporul 
lui Dumnezeu și cină comună. Nimeni din cei invitaţi la o masă nu merge 
numai ca să se întrețină cu gazda și cu cei prezenţi, fără să mănânce efectiv. E 
adevărat că ambianța creată în jurul unei mese este ea însăși o hrană spirituală 
pentru cei invitaţi, dar nimeni nu renunță să mănânce, săturându-se numai cu 
ea. Sf. Nicodim Aghioritul spune că sunt mai multe feluri de a ne împărtăși cu 
Hristos: prin Sf. Taine, prin rugăciune, prin auzul citirilor și cântările sfinte, 
prin contemplarea tainelor lui Dumnezeu, prin facerea de bine. Dar ele nu se 
exclud una pe alta. Dimpotrivă. Cel ce Îl primește pe Hristos euharistic ÎL va 
păstra în inima sa rugându-se mult, citind din Sf. Scripturi, lucrând numai 
binele... 

Dar nimeni nu poate neglija Sf. Taine pe motiv că se împărtășește 
duhovnicește cu Hristos sub formele amintite. Căci altfel Mântuitorul nu S-ar 
mai fi întrupat și nu S-ar mai fi jertfit pe cruce ca să ne lase Trupul și Sângele 
Său ca „adevărată mâncare și adevărată băutură” (In. 6, 55). Cel ce neglijează 
Sf. Împărtășanie, neglijează fără să-și dea seama întruparea și jertfa însăși a 
Domnului. Căci Euharistia este taina prin excelență a Noului Testament. Fără 
Euharistie nu există nici întrupare, nici jertfă. Protestantii și cultele 
neoprotestante care pun accent unilateral pe Cuvântul lui Dumnezeu în 
detrimentul Euharistiei în care nu mai văd prezenţa reală a lui Hristos, uită că 
„Cuvântul trup S-a făcut” (In. 1, 14), că în Noul Testament, Dumnezeu nu 
numai vorbește oamenilor ca în Vechiul Testament, ci se și unește cu ei prin 
Trupul și Sângele Fiului Său jertfit și înviat pentru mântuirea lor. 

5. Cum am putea reveni astăzi la o practică normală a Euharistiei? 
Desigur că numai printr-o înţelegere justă a sensului și rostului ei pentru viața 
creștină. Aceasta presupune însă preoți și creștini responsabili și luminati, 
angajaţi conștient în trăirea maximală a Evangheliei, și nu oameni „căldicei”, 
dispuși oricând la orice compromis. Aprofundarea teologiei euharistice a 
primelor veacuri creștine ca și cunoașterea evoluţiei de-a lungul istoriei a 
practicilor privitoare la împărtășire, mai mult sau mai putin conforme cu 
această teologie, practici devenite adeseori „tradiție”, ne va ajuta să exorcizăm 
mintea noastră de o mulțime de prejudecăţi sau chiar superstiții cu privire la 
Sf. Taină a Împărtășaniei. Trebuie să fim conștienți că nu toate tradiţiile” 
impuse la un moment dat în istorie au și o justificare teologică. Pot exista 
,traditii” cum este și cea cu privire la împărtășirea o dată sau de patru ori pe an 
și chiar la șase săptămâni, care nu pot fi justificate teologic, ci cel mult 


sentimental. In ce privește „vrednicia” pentru primirea Euharistiei trebuie să 
știm că nimeni nu poate vreodată pretinde că e vrednic să se împărtășească. 
Căci „toţi gresim în multe chipuri” (lac. 3, 2). lar „dacă zicem că păcat nu avem, 
ne amăgim pe noi înșine și adevărul nu este întru noi” (I In. 1, 8). „Știm, zicea 
Sf. loan Gură de Aur, că nimeni dintre noi nu este scutit de greșeli, nimeni nu 
se poate lăuda că ar avea o inimă curată. Îngrozitor este, nu atât a nu avea 
inima curată, cât că neavând-o astfel nu alergăm la Cel ce poate să o curete...”. 
Desigur că sunt păcate grave și păcate mai puţin grave. „ Orice nedreptate este 
păcat, dar este și păcat care nu e de moarte” (I In. 5, 17). În cazul păcatului de 
moarte (crimă, inclusiv avortul, desfrânare sau alte păcate trupesti, ură, hotie, 
drog, magie, erezie...), trebuie să împlinim canonul rânduit la spovedanie și să 
nu ne împărtășim o vreme. Dar dacă nu suntem în păcate de moarte să 
îndrăznim să ne împărtășim cât mai des. Bineînţeles cu inimă înfrântă și 
smerită, cu lacrimi (Sf. Simeon Noul Teolog spune că nimeni să nu se apropie 
fără lacrimi de Sf. Împărtășanie) și cu conștiința păcătoșeniei, dar și cu dorința 
de a primi prin Sfânta Împărtășanie ajutor în lupta pentru despătimire și 
îmbunătăţire. Căci fără împărtășanie deasă nu putem deveni mai buni, mai 
iubitori, mai asemenea cu Hristos. Împărtășania deasă, primită cu pregătirea 
necesară ne transformă în Hristos Însuși. „Firea celui mai tare schimbă firea 
celui mai slab” zice Sf. Maxim Mărturisitorul. Fiinţa noastră încălzită de focul 
dumnezeirii devine ea însăși foc, ca fierul introdus în foc care devine foc 
păstrându-și totodată natura sa proprie. Și fiindcă se pune în mod justificat 
problema pregătirii pentru Sf. Împărtășanie trebuie să spunem că nu există o 
regulă pentru preoți și alta pentru mireni. Toţi trebuie să se pregătească cu 
post după putere (cel rânduit de Biserică, adică: miercurea și vinerea, ca și cele 
patru posturi mari), cu înfrânare conjugală pentru cei căsătoriți, cu rugăciune 
înmulțită și mai ales prin cunoașterea propriei nevrednicii. Postul trupesc ne 
va ajuta să adâncim în noi foamea după „Pâinea vieţii” care este Hristos din 
Euharistie. Noi trebuie să dorim împărtășania, să nu putem trăi fără ea. lar 
dacă la o Liturghie nu ne-am împărtășit, să avem conștiința păcatului că L-am 
refuzat pe Hristos pentru că nu ne-am pregătit ca să-L primim, preferând mai 
bine mâncarea, odihna, plăcerile lumii, lucrul... Împărtășirea deasă nu 
înseamnă nici pe departe obisnuinta și devalorizare a ei. Dimpotrivă. Cu cât te 
rogi mai mult, cu atât te rogi mai bine, cu cât te împărtășești mai des, cu atât 
îţi creşte dorința și râvna pentru Hristos. Obisnuita rea poate interveni numai 
la cel ce nu are credinţă și frică de Dumnezeu. 

Trebuie să mai știm și aceea că pregătirea pentru împărtășire nu este 
numai de o zi sau de două, ci de toată vremea. În toată vremea suntem datori 
să ne reținem de la păcat, să avem gândul la Hristos, să fim impacati cu toți 
semenii noștri, să fim aplecati spre săvârșirea binelui. Ea culminează cu 
participarea la Vecernie și Utrenie, ca și la Liturghia propriu-zisă. Toată 
Liturghia este de fapt o pregătire pentru împărtășire. 


Ţinând seama de situația deosebit de gravă existentă in Biserica noastră 
în privința împărtășirii credincioșilor, îndemnăm și pe această cale pe 
cucernicii preoți să explice îndelung credincioșilor nevoia împărtășirii mai dese 
cu Sf. Taine. O Liturghie la care nimeni nu se împărtășește este aproape un 
nonsens și în contradicţie totală cu conţinutul rugăciunilor și cântărilor ei. 
Cum să cântăm „Să se umple gurile noastre de lauda Ta, Doamne... că ne-ai 
învrednicit pe noi să ne împărtășim cu Sfintele, dumnezeieștile... si de viață 
făcătoarele Tale Taine... ” sau ,Drepti primind Dumnezeiestile, sfintele... lui 
Hristos Taine...” când nimeni nu s-a împărtășit? Cu ce conștiință putem refuza 
sistematic chemarea Mântuitorului de la fiecare Liturghie: „Cu frică de 
Dumnezeu, cu credință și cu dragoste, apropiati-va” ? Hristos care a venit sa 
vindece pe cei bolnavi și să dea iertare celor păcătoși vrea să ne vindece și să ne 
ierte și pe noi împărtășindu-ni -Se în Sf. Taine. lar noi să-L refuzăm? Cu 
adevărat, nu ne dăm seama de ce ne lipsim evitând sau amânând Sf. 
Împărtășanie! Cucernicii părinţi ar trebui să încurajeze în primul rând pe copii 
(care până la 7 ani pot să se împărtășească fără spovedanie și fără ajun) și pe 
bătrâni să participe regulat la împărtășire. Astfel nu va mai fi Liturghie fără 
împărtășire. De asemenea, pentru o participare cât mai conștientă a 
credincioșilor la Sf. Liturghie, în care aceștia să poată urmări caracterul ei de 
jertfă se impune citirea cel puțin a rugăciunilor din canonul euharistic cu voce 
tare. Să nu uităm că în vechime aceste rugăciuni, care formează miezul 
Liturghiei și de care depinde înțelegerea și trăirea ei se citeau cu voce tare. 
Până și Epicleza, și mai ales ea, se rostea cu voce tare. Preotul, invocând Duhul 
Sfânt peste obște și peste Darurile puse înainte, primea răspunsul și întărirea 
credincioșilor de prefacerea lor în Trupul și Sângele Domnului prin acele 
Amin-uri pe care acum le rostește tot el, ceea ce este cu totul nefiresc. Și 
aceasta în timp ce credincioșii stau pasivi, mulți fără să știe ce se petrece în 
acele momente! Or, dacă preotul, după ce strana termină cântarea, citește cu 
voce tare canonul euharistic, credincioșii vor urmări continuitatea 
rugăciunilor, își vor da seama de sensul lor profund și se vor simți implicaţi în 
ele. Liturghia se va prelungi cu 10 minute, însă cu ce efecte! 

Credem că numai printr-o renaștere liturgică cu accentul pus pe Sf. 
Împărtășanie primită regulat, cu pregătirea necesară, putem nădăjdui la o 
renaștere duhovnicească trainică și cu roadele cele mai frumoase pentru 
Biserica și neamul nostru. Căci atunci Hristos va lucra în noi și ne va schimba 
EI însuși după chipul și asemănarea Sa. 


+ SERAFIM FĂGĂRĂȘANUL 
Episcop-vicar la Arhiepiscopia Sibiului 


CUVANT INAINTE 

Cu adevarat avea dreptate poporul lui Israil din vechime sa se laude ca s- 
a învrednicit să se hrănească cu mana cea dulce, pe care o ploua cerul cu 
preaslăvită minune. Și avea dreptate să se mândrească că s-a adăpat cu acea 
apă ca nectarul, pe care mai presus de fire o izvora piatra cea vârtoasă. 

Dar cu mult mai multă dreptate trebuie să se laude bine-credinciosul 
popor al Harului celui nou, pentru că s-a învrednicit să aibă ca hrană 
Preacuratul Trup al Dumnezeu-Omului lisus. Și cu mult mai multă dreptate se 
poate mândri, având băutură, Sângele cel de viata făcător si Preasfânt al lui 
Dumnezeu. 

Și ce era acea mană fata de Preasfântul Trup? Și ce era acea apă fata de 
izvoratorul de viata Sângele acesta? Acelea erau umbră, acestea sunt adevărul; 
acelea erau chip întunecos, acestea sunt însăși lucrul; acelea icoane 
întunecoase, acestea prototipurile celor închipuite. În scurt, cei ce au mâncat și 
au băut din acelea mai pe urmă au murit; dar din acestea cine mănâncă și bea 
cu vrednicie, se face nestricăcios, se îndumnezeiește, nu moare, ci trăiește în 
veac. „Părinţii voștri au mâncat mană în pustie și au murit; dar de va mânca 
cineva din Pâinea aceasta va trăi în veci” (loan 6, 49). 

Acesta este adevărul. Nicio asemănare nu este între cele vechi și acestea 
noi. Deosebirea este așa de mare, că nici nu se poate spune prin cuvânt. Dar 
între prototipuri și închipuirile lor este deplină asemănare. 

Deci, după cum atunci Dumnezeu a dat israelitenilor mana ca să o 
mănânce adeseori și apa ca să o bea de asemenea, tot așa și acum a dat 
creștinilor Trupul și Sângele Său, ca să se împărtășească cu ele adeseori. 

Cu toate acestea, eu văd că acelea, așa de mici, erau mult folosite de 
evrei, pe când acestea, așa de mari, la creștini au puţină întrebuințare. După ce 
s-au izbăvit din robia Egiptului, evreii au început să mănânce mana și să bea 
apa și le-au folosit atât de des, în tot timpul celor patruzeci de ani, cât au 
petrecut în pustie, încât aproape nicio zi nu a trecut ca să nu le folosească, 
până când au intrat în hotarele Ierusalimului. 

Pe când creștinii din vremea noastră, dimpotrivă, după ce s-au izbăvit de 
amara robie a Egiptului, adică a păcatului și a gânditorului Faraon, a 
diavolului, și au trecut prin marea cea duhovnicească a Sfântului Botez, foarte 
puţin se folosesc de Preacuratul Trup și Sânge al Domnului. Astfel, unul 
stăpânit de un rău obicei, altul de lenevire, unul fatarnicind o mincinoasa 
evlavie, unul găsind o pricină, altul alta, afară de puţini, aproape toți se 
împărtășesc cu Sfintele Taine numai de două sau de trei ori pe an, deși nu sunt 
opriți nici de Dumnezeu, deoarece El îi cheamă, nici de părintele lor 
duhovnicesc, neavând păcate care să-i oprească. 

Mare păcat! Căci dacă pun alături darurile care au fost date evreilor: 
mana și apa, cu darurile pe care Trupul și Sângele Domnului le dau creștinilor, 
le găsesc așa de slabe, cum este umbra fata de lucru; și dacă voi asemăna deasa 


întrebuințare a acelora, pe care o practicau evreii, cu putina întrebuințare a 
acestora de către creștini, o găsesc așa de vie, cum sunt lucrurile față de umbră. 

Dar creștinii din vechime nu făceau așa. Aceia foloseau Sfintele Taine tot 
așa de des, cum foloseau evreii mana. Fiindcă după ce se botezau, se 
împărtășeau cu multă râvnă și des, uneori de trei și de patru ori pe săptămână, 
cum zice Marele Vasile, alteori în fiecare zi, după spusa Sfântului loan Gură de 
Aur, si toți împreună, în tot timpul cât se aflau în nemernica pustie a acestei 
vieți. Numai atunci conteneau când intrau în hotarele Ierusalimului, când, 
adică, după moarte, intrau în patria cea de obște a cerescului Ierusalim, ca să 
se împărtășească cu Pâinea pământului aceluia, fără mijlocire și desăvârșit. 

Noi, creștinii de acum, însă, urmăm nu pe evreii cei buni, ci pe cei 
nemultumitori, care din pricina lăcomiei lor lăsau mana cea cerească și doreau 
carnurile și celelalte mâncări ale Egiptului. Pentru că și noi alegând mai mult 
dulcetile lumii și plăcerile trupului, ne lenevim, sau mai bine zis, nesocotim 
duhovniceasca și cereasca hrană a Sfintei Împărtășiri. Din pricina acestei 
nesocotinte, lipsește sfintenia de la noi, s-a imputinat virtutea, a crescut 
răutatea. De aceea S-a mâniat Dumnezeu și ne pedepsește cu feluri de 
nenorociri, precum: cutremure, boli, moarte și cu alte mii de rele, așa cum și 
atunci a pedepsit pe evrei, pentru nesocotinta ce o arătase fata de mană, cu 
moarte, cu ciumă și cu alte plăgi. 

De aceea, un iubitor de Hristos creștin, văzând această multă lenevire, 
sau mai bine zis, nesocotire, pe care creștinii de acum o au fata de Sfintele 
Taine și deci și folosul cel mare de care se păgubesc, cu râvnă din inimă și cu 
creștinească dragoste, s-a nevoit cu multă osteneală și a alcătuit această 
cărticică. Pe care, cu cheltuiala unor iubitori de credinţă creștini, o dă acum la 
lumina tiparului pentru prima dată, străduindu-se să  reînnoiască 
binecuvântatul obicei al vechilor creștini și dovedind cu mărturiile Sfintei 
Scripturi, ale Apostolilor și ale Părinților cum că este de trebuinta si de suflet 
mântuitor, ca tot creștinul drept-credincios să se împărtășească adesea, dacă 
nu are piedici. 

Primiti-o deci cu bucurie, o, iubitorilor de bună credință cititori, si 
hrănindu-vă mereu din citirea ei, vă rog cu frățească dragoste, aprindeti-va 
inimile de râvnă și urmaţi pilda și obiceiul creștinilor sfinți din vechime, a 
strămoșilor noștri și, cu cuvenită pregătire, împărtășiți-vă adesea cu Sfintele 
Taine ale Preadulcelui nostru lisus Hristos. Pentru ca prin Harul Sfintei 
Împărtășanii să vă intariti în lupta împotriva răului, să lucraţi toată fapta bună, 
să vă sfintiti cu împărtășirea celor sfinte, să va indumnezeiti prin gustarea celor 
dumnezeiești, să vă faceţi nestricăcioși prin împărtășirea cu cele nestricăcioase. 

În scurt, ca și aici, cu ajutorul făcătoarelor de viata Taine, să aveţi o viata 
pașnică, cu bucurie, împreunată cu toate bunatatile, iar dincolo să vă 
invredniciti de dumnezeiasca și nesfârșita viata a veacului ce va să fie. 

Aceste bunatati dobândindu-le, nu slabiti a ruga pe Domnul cel iubitor 


de oameni pentru mântuirea și iertarea păcatelor mele, a ostenitorului și a 
celor ce au cheltuit cu tipărirea. 


PARTEA I 
ÎMPĂRTĂȘIREA DEASĂ ESTE DE MARE FOLOS 


CAPITOLUL a 


Bine-credincioșii creștini trebuie să se împărtășească des cu 
Dumnezeiescul Trup și Sânge al Domnului. 


Toţi bine-credincioșii creștini sunt indatorati să se împărtășească des. 
Acest lucru îl poruncesc 1) Stăpâneștile porunci ale Domnului nostru lisus 
Hristos, 2) Faptele și Canoanele Sfinţilor Apostoli și ale Sfintelor Sinoade și 
mărturiile locale ale Sfinţilor Părinţi, 3) Cuvintele, rânduiala și sfintita lucrare a 
Sfintei Liturghii și 4) însăși rânduiala Sfintei Împărtășiri. 

1.Domnul nostru lisus Hristos, înainte de a ne preda Taina Sfintei 
Împărtășiri, a zis: „Pâinea pe care Eu o dau este Trupul Meu, pe care Eu îl dau 
pentru viata lumii” (loan 6,51). Ceea ce înseamnă că Dumnezeiasca Împărtășire 
este pentru credincioși absolut trebuitoare pentru viața duhovnicească în 
Hristos. Și pentru că viața duhovnicească în Hristos nu trebuie să se 
imputineze nici să înceteze, precum zice Apostolul: „Duhul să nu-l stingeti” (I 
Tes. 5,19), ci să fie neîntreruptă, pentru ca cei vii, după același Apostol, să nu 
mai trăiască viata lor trupească, ci viata lui Hristos, Care a murit și a înviat 
pentru ei, este de trebuinta ca să fie deasă și intrebuintarea Sfintei Împărtășiri. 

În altă parte, Domnul zice hotărât: „Amin, amin zic vouă, de nu veți 
mânca Trupul Fiului Omului și de nu veţi bea Sângele Lui, nu veţi avea viață 
întru voi” (loan 6, 53). Din aceste cuvinte se vede limpede că Sfânta 
Împărtășanie este pentru creștin tot așa de necesară ca și Sfântul Botez. 
Fiindcă aceeași hotărâre pe care a dat-o pentru Botez, a dat-o și pentru Sfânta 
Împărtășanie. Despre Botez a zis: „Amin, amin zic vouă, de nu se va naște omul 
din apă și din Duh, nu poate intra întru Împărăţia lui Dumnezeu” (loan 3, 5); iar 
despre Dumnezeiasca Împărtășanie a zis de asemenea: „Amin, amin zic vouă, 
de nu veți mânca Trupul Fiului Omului și de nu veţi bea Sângele Lui nu veţi 
avea viata întru voi”. Așadar, după cum fără botez este cu neputinţă ca omul să 
trăiască viata duhovnicească si să se mântuiască, tot așa este cu neputinţă să 
trăiască fără Dumnezeiasca Împărtășire. Și fiindcă aceste două Taine au aceste 
însușiri: Botezul se săvârșește o singură dată, iar Taine Sfintei Împărtășiri se 
săvârșește des și în fiecare zi, rezultă în chip firesc că este absolut necesar ca și 
Dumnezeiasca Împărtășire să se facă des. 

Apoi, când Domnul a predat această taină ucenicilor Săi, nu a dat-o ca 
un sfat, ca adică să mănânce Trupul Meu cine vrea și să bea Sângele Meu cine 


vrea, asa cum a zis că „cine vrea să vină după Mine” si „dacă vrei să fii 
desăvârșit”, ci a zis poruncitor: „Luaţi, mâncaţi, acesta este Trupul Meu si Beti 
dintru acesta Toţi, acesta este Sângele Meu”; adică neapărat trebuie să mâncaţi 
Trupul Meu și neapărat trebuie să beti Sângele Meu. Și iarăși zice: „Aceasta să 
o face întru pomenirea Mea” (Luca 22, 19). Adică, această taină pe care Eu v-o 
predau, să o săvârșiți nu numai o dată, de două sau de trei ori (precum 
tâlcuiește Sf. loan Gură de Aur), ci zilnic, întru pomenirea patimilor mele. A 
morții și a întregii Mele randuieli. 

lată deci că și aceste cuvinte ale Domnului recomandă limpede cele două 
lucruri necesare Sfintei Împărtășiri: neapărata ei săvârșire și săvârșirea 
adeseori. Adică nu numai să ne împărtășim, ci să ne împărtășim și des. De 
unde înțelegem că drept-credinciosul, în orice stare socială s-ar afla, este 
îndatorat și trebuie negreșit să primească și să păzească aceste porunci 
stăpânești. 

2. Dumnezeieștii Apostoli urmând această hotărâtoare poruncă a 
Domnului nostru, la începutul propovaduirii, cu orice prilej adunau pe toţi 
credincioșii în loc ascuns de frica iudeilor, îi învățau, se rugau împreună și 
savarsind Taina, se împărtășeau și ei, și toți cei adunați, precum mărturisește 
Sf. Ap. Luca, în Faptele Apostolilor, zicând că cei trei mii, care crezuseră în 
Hristos la ziua Cincizecimii și se botezaseră, erau împreună cu Apostolii, ca să 
audă învățătura lor și să se folosească și să se împărtășească cu Sfintele Taine, 
pentru ca să se sfinteasca și să se întărească mai bine în credința lui Hristos. 
„Erau, zice, așteptând învăţătura Apostolilor, în împărtășire, în frângerea Pâinii 
și în rugăciuni” (F. Ap. 2, 42). 

Și pentru ca să se păstreze această necesară Predanie a Domnului și de 
către creștinii de după ei, să nu se uite adică, cu trecerea mulțimii anilor, ceea 
ce Apostolii au făcut atunci, au scris-o în al 8-lea și al g-lea din canoanele lor, 
poruncind, cu pedeapsa afuriseniei, ca să nu rămână nimeni neîmpărtășit cu 
Dumnezeieștile Taine, când se săvârșește Sfânta Liturghie, „Dacă cineva nu se 
împărtășește când se săvârșește Liturghia să spună pricina pentru care nu se 
împărtășește, și de va fi binecuvântată să se ierte, iar dacă nu o va spune, să se 
afurisească (Can. 8). 

lar în canonul al g-lea zic: „Biserica trebuie să afurisească pe toţi acei 
creștini, care merg la biserică, ascultă citirea Sfintelor Scripturi și nu stau nici la 
rugăciune, nici la Sfânta Împărtășire, ca unii care produc sminteală în Biserică”. 

Pe acest canon tâlcuindu-l Valsamon zice: „Hotărârea acestui canon este 
foarte aspră, căci afurisește pe cei ce mergând la biserică, nu stau până la 
sfârșit și nici nu se împărtășesc. În chip asemănător, și alte canoane ale 
Sinoadelor poruncesc ca toți să fie gata și vrednici pentru Sfânta Împărtășire”. 

Sinodul din Antiohia, urmând Sfinţilor Apostoli, mai întâi întărește 
canonul de mai sus, apoi adaugă: „Se cuvine ca toți cei care intră în Biserică și 
ascultă Sfintele Scripturi, dar nu stau să se roage cu celălalt popor și se 


îndepărtează de Sfânta Împărtășanie, să fie afurisiti până când se vor spovedi si 
vor arăta roduri de pocăință si se vor ruga și atunci să fie iertati” (Can. 2). 

Vedeţi fraților, că toți creștinii sunt supuși afuriseniei si că trebuie sa se 
împărtășească adesea? Că sunt indatorati să facă aceasta la fiecare Liturghie, ca 
să nu fie afurisiti de Sfinţii Apostoli si de Sfintele Sinoade? 

3. De vom lua aminte cu atenţie la Sfânta și Dumnezeiasca Liturghie, 
vom vedea că de la început și până la sfârșit un singur scop are: să ducă la 
împărtășire pe credincioșii creștini adunaţi. Pentru că și rugăciunile pe care 
preotul le citește în taină, și ecfonisele și în scurt toate sfintele rugăciuni, toate 
sfintele lucrări și rânduielile care se săvârșesc aici, acest lucru arată. 

La rugăciunea, care se numește a celor credincioși, se spune: „Dă-le lor 
(adică credincioșilor) ca totdeauna să-Ți slujească cu frică și cu dragoste si fără 
de păcat și neosândiți să se împărtășească cu Sfintele Tale Taine”. În 
rugăciunea care urmează după săvârșirea Sfintelor Taine zice: „Ca să fie celor 
ce se vor împărtăși spre trezirea sufletului și spre iertarea păcatelor”, adică 
Sfintele acestea să se facă credincioșilor, care se împărtășesc, spre curățirea 
sufletului și spre iertarea păcatelor. Rugăciunea dinaintea Sfintei Împărtășanii 
zice: „Și ne invredniceste prin mâna Ta cea preacurată să ni se dea Preacuratul 
Tău Trup, si Preacinstitul Tău Sânge și prin noi la tot poporul Tau”. 

lar la ecfonise, de asemenea, când strigă către popor, ca din partea 
Domnului: „Luaţi, mâncaţi, acesta este Trupul Meu și beti din acesta toți, 
acesta este Sângele Meu;” si când, ţinând în mâini sfântul Potir cu de viata 
făcătorul Trup și Sânge, iese în sfintele uși și arătându-l poporului îl cheamă la 
Sfânta Împărtășanie strigând cu mare glas: „Cu frica lui Dumnezeu, cu credință 
și cu dragoste apropiati-va” adică veniţi cu frică de Dumnezeu, cu credință și 
cu dragoste să vă impartasiti cu Dumnezeiestile Taine. 

După Sfânta Împărtășire, preotul și poporul mulțumesc lui Dumnezeu 
pentru acest mare Har de care s-au învrednicit. Și poporul mulțumește: „Să se 
umple gurile noastre de lauda Ta, Doamne, că ne-ai învrednicit a ne împărtăși 
cu Sfintele, Nemuritoarele si Preacuratele Tale Taine”. lar preotul zice: ,,Drepti, 
împărtășindu-ne cu dumnezeiestile, Sfintele, Preacuratele si de viață 
făcătoarele Taine, cu vrednicie să mulțumim Domnului”. 

Dar și cântarea Heruvicului, care se cântă de popor, dacă iei aminte, este 
o pregătire pentru împărtășire, fiindcă zice: „Noi, care în chip tainic închipuim 
pe Heruvimii cei cu ochi multi și cântăm cântarea cea întreit sfântă, sa 
lepădăm de la mintea noastră toată grija acestei lumi, pentru ca să primim în 
sufletele noastre și să ne împărtășim cu Împăratul tuturor, Cel ce este nevăzut 
înconjurat de cetele cerești ale îngerilor. 

Același lucru înseamnă și Rugăciunea Domnească, care se zice după 
prefacerea Sfintelor Taine. Căci prin aceasta creștinii cer de la Dumnezeu și 
Tatăl să le dea Pâinea cea spre ființă, care este cu adevărat Sfânta Împărtășanie. 
Însuși numele cu care Sfânta Liturghie se numește în special: comuniune și 


adunare, obligă la deasa împărtășire. Deoarece comuniune si adunare 
înseamnă că prin împărtășirea cu Trupul și cu Sângele lui Hristos, toți 
credincioșii se adună, se împărtășesc și se unesc cu Hristos și se fac un Trup și 
un Duh cu El. 

Deci din toată sfânta rânduială a Sfintei Liturghii, nu se vede oare că sunt 
indatorati creștinii, care merg la Sfânta Liturghie, să se împărtășească adesea? 
Nu sunt oare indatorati să facă acest lucru, ca să arate că împărtășirea este 
adunare și cină și să nu fie călcători ale acelora pe care le cred și le 
mărturisesc? lar dacă nu se împărtășesc precum o mărturisesc, mă tem, mă 
tem ca nu cumva să fie călcători. Ci și preotul care îi cheamă și celelalte 
cuvinte și sfintite lucrări si rânduieli, care se fac la Sfânta Liturghie, nu știu 
dacă își mai au adevărata lor rânduială si cuvenitul lor rost. Fiindcă toți, până 
la unul, se leapădă și nu se găsește niciun creștin, care să le împlinească și să 
asculte chemarea preotului sau mai bine zis a lui Dumnezeu, ci se întorc acasă 
neimpartasiti cu cele Sfinte, fără să fi binevoit cineva să se apropie și să se 
împărtășească. 

De aceea și dumnezeiescul Hrisostom, urmând Sfintelor canoane ale 
Sfinților Apostoli și ale Sfântului Sinod pomenit mai înainte și mai ales 
socotind că toate sfintele lucrări ale Sfintei Liturghii au în vedere împărtășirea 
credincioșilor, socotește nevrednici chiar și de intrarea în biserică, pe cei ce 
merg la Sfânta Liturghie și nu se împărtășesc. 

„Văd, zice, că multi se împărtășesc mai mult din obicei, și nu după 
dreapta judecată. Pentru că atunci când vine Postul Mare, toți, în orice stare s- 
ar afla, fie vrednici, fie nevrednici, se împărtășesc. Tot așa fac și când vine ziua 
Bobotezei, chiar dacă acest timp nu este pentru împărtășire. 

Dar nici Bobotează și nici Postul Mare nu fac vrednici pe oameni pentru 
împărtășire, ci îi face vrednici curăţia sufletului. Cu aceasta te poţi împărtăși în 
fiecare zi. Căci zice Sfântul Apostol Pavel, că ori de câte ori vă impartasiti 
vestiți moartea și patimile Domnului, adică faceți pomenirea mântuirii voastre, 
adică a binefacerii pe care ati primit-o. 

Gandeste-te bine câtă grijă aveau cei ce mâncau din jertfa Legii Vechi? 
Ce nu făceau? Cum se pregăteau? Necontenit se curățau. lar tu care vrei să te 
împărtășești din jertfa de care se cutremură și îngerii, vrei să te cureti numai în 
anumite timpuri? Cum te apropii de Altarul lui Hristos și îndrăznești să te 
împărtășești cu mâinile și buzele necurate și întinate? 

Văd că se face multă nerânduială la împărtășire. În celelalte zile ale 
anului nu vă impartasiti chiar dacă adeseori sunteţi curati; iar când vin Pastile, 
chiar dacă ati facut ceva rău, indrazniti si vă impartasiti. Vai de nepriceperea si 
de raul vostru obicei! 

Zadarnic se săvârşeşte Liturghia în fiecare zi, că nu va impartasiti. 
Zadarnic stăm in fata Altarului, că nimeni nu vine să se împărtășească. Acestea 
le spun, nu ca să va împărtășiți oricum, la întâmplare, ci ca să vă faceţi 


vrednici. 

Omule, nu ești vrednic să te împărtășești? Atunci nici pe celelalte 
rugăciuni ale Liturghiei nu ești vrednic să le auzi. Auzi pe diaconul care strigă: 
câți sunteți în stare de pocăință, rugați pe Dumnezeu să vă ierte; cei ce nu se 
împărtășesc se află încă în stadiul de pocăință pentru păcatele lor. 

Deci, de ce stai? Dacă ești dintre cei ce se pocăiesc nu poţi să te 
împărtășești. Pentru că cel ce nu se împărtășește face parte dintre cei ce se 
pocăiesc. 

Din ce pricină strigă diaconul: iesiti cei ce nu puteți să vă rugați lui 
Dumnezeu? Și tu stai cu îndrăzneală și cu obrăznicie! lar dacă nu ești dintre 
cei ce se pocăiesc, ci din cei ce pot să se împărtășească, cum de nu te grijești să 
te împărtășești? Cum de nu socotești împărtășirea ca un mare har, ci o 
dispretuiesti? 

Gandeste-te bine. Masa împărătească este pregătită. Îngerii slujesc la 
masă; Însuși Împăratul este de fata si tu stai căscând! Îmbrăcămintea sufletului 
îți este murdară si tie nu-ți pasă? Sau este curată? Atunci stai la masă și 
mănâncă din cină. La fiecare Liturghie, Hristos vine să vadă pe cei ce stau la 
masă și spune si acum fiecăruia, prin conștiința sa: Prietenilor, cum stati aici în 
Biserică, fără să aveţi haină de nuntă? Nu a zis: De ce stai la masă? Ci înainte 
de ședere îi zice că nu este vrednic nici să intre înăuntru, deoarece nu i-a spus 
că de ce a intrat. 

Pe toate acestea le strigă și acum Hristos către noi toți, pentru că stăm 
nerusinati și cu obrăznicie. Că cel ce nu se împărtășește este nerușinat. 

Din pricina aceasta, diaconul întâi îndepărtează pe cei ce se află în 
păcate. Căci precum când un stăpân vrea să meargă la masă, nu trebuie să fie 
de fata slugile care au greșit, ci sunt îndepărtate, tot așa se întâmplă și aici, 
când se săvârșește Liturghia și se jertfește Mielul și Oaia Stăpânului. 

Când auzi: să ne rugăm toți împreună; când vezi că se deschid ușile 
altarului, să socotești că se deschide și cerul și coboară îngerii. Deci nu trebuie 
să fie niciunul din cei nebotezati, dar niciunul botezat însă necurat sau 
spurcat. 

Rogu-te să-mi spui dacă cineva invitat la o masă, merge, intră înăuntru, 
se spală pe mâni și se așază, dar apoi nu mănâncă, oare nu jignește pe 
împăratul, care l-a chemat? Nu era mai bine să nu se fi dus deloc? Așa și tu, ai 
venit la masă, ai cântat cu ceilalți, ai mărturisit că ești vrednic, deoarece nu ai 
ieșit cu cei nevrednici, atunci de ce ai rămas, dacă nu se împărtășești din masă? 

Dar zici că ești nevrednic! Atunci ești nevrednic și să asculti sfintele 
rugăciuni, deoarece Duhul Sfânt coboară nu numai în Sfintele Taine, ci și în 
cântările acelea. Nu vezi pe slugile stăpânului că în primul rând spală masa, 
curăță casa și pe urmă așază farfuriile. Așa se întâmplă și cu rugăciunile; cu 
glasul diaconului, spălăm ca și cu un burete Biserica, pentru ca tainele să se 
săvârșească în Biserica curată si fără de pată. Ochii necurati sunt nevrednici de 


această priveliște. Urechile întinate nu sunt vrednice să audă aceste cântări, 
pentru că așa poruncește Legea. Chiar dacă un animal se apropia de muntele 
Sinai, el era ucis cu pietre. Cu atât mai nevrednici au fost, că nici la poalele 
muntelui nu le-a îngăduit să stea, chiar dacă pe urmă s-au apropiat și au văzut 
locul unde a stat Dumnezeu. 

Așa și tu, creștine, dacă nu ești vrednic să te apropii și să vezi pe 
Dumnezeu la Sfânta Liturghie, pleacă împreună cu catehumenii, pentru că cu 
nimic nu te deosebești de ei. Deoarece nu este același lucru ca omul să 
greșească înaintea lui Dumnezeu, înainte de botez sau după ce s-a botezat și să 
se facă nevrednic de împărtășire. Aș fi vrut să vă spun lucruri mai multe și mai 
înfricoșate, dar ca să nu vă împovărez mintea, sunt de-ajuns acestea. Căci cei 
ce nu se inteleptesc cu acestea, nici cu mai multe nu se pot îndrepta. 

Spune-mi, te rog, dacă un împărat ar porunci: Cine va face cutare rău, 
acela să nu se apropie să mănânce la masa mea, oare nu ţi-ai fi dat toată silinta 
să te păzești ca să nu pierzi această cinste? Preotul ne cheamă să mergem să ne 
împărtășim și noi ne lenevim, întârziem și nu alergăm repede să primim acest 
dar? Oare ce altă nădejde de mântuire ne-a mai rămas? Nu putem spune că ne 
împiedică boala sau firea, ci neglijenta ne face nevrednici (Omilia a treia la 
epist. către Efeseni). 

Auzi, frate, ce spune acest mare dascăl al Bisericii, că nu sunt vrednici să 
se ducă la Liturghie, acei care fără motiv nu sunt pregătiți să se împărtășească. 

Dar tu ce răspunzi? Apoi, dacă așa stau lucrurile, nu mai merg deloc la 
Liturghie! 

Nu, fratele meu, nici aceasta să nu o faci, căci cazi sub afurisenie, așa 
cum hotărăște și sfântul Sinod ecumenic II Trulan, care zice: „Cel ce nu merge 
la biserică trei Duminici, dacă este preot să se caterisească, iar dacă este mirean 
să se afurisească”. Așa hotărăște și Sfântul Sinod local, din Sardica, în canonul 
1. 

Deci cazi sub afurisenie, iubite, dacă nu faci aceste două: adică să mergi 
la Sfânta Liturghie și să te pregătești cât poți ca să te împărtășești, dacă nu esti 
oprit. Nu trebuie să nesocotești nici pe una, nici pe alta. 

Făcând astfel, păzești toate sfintele lucrări ale Dumnezeieștei Liturghii, 
așa cum am spus mai înainte, și nu calci Rânduiala pe care a primit-o Biserica 
de la Însuși Domnul nostru, de la Sfinţii Apostoli, de la Sinoade si de la toți 
sfinţii. Și Rânduiala aceasta este: Să se sfărâme Sfânta Pâine la fiecare Liturghie 
și credincioșii, care nu au oprire, să meargă să se împărtășească. 

Pentru că, precum spune Sfântul Simeon Tesaloniceanul „Dumnezeiasca 
Liturghie este o lucrare sfântă pentru pregătirea Preasfântului Trup și Sânge a 
lui Hristos, ca să fie dat spre împărtășire tuturor credincioșilor. Acesta este 
întreg scopul și rostul Liturghiei: împărtășirea credincioșilor”. 

Sfântul Nicolae  Cabasila, episcopul Dirahiului, scrie: „Lucrul 
Dumnezeieștei Liturghii este să prefacă pâinea și vinul în Trupul și Sângele lui 


Hristos, iar scopul ei este sfințirea credincioșilor prin împărtășirea cu ele” 
(Tâlcuirea Sfintei Liturghii, cap. 1). 

Înțeleptul Iov (pe care îl pomenește Sfântul Fotie în Nomocanonul său) 
zice despre Sfintele Taine așa: „Rostul întregii Liturghii este împărtășirea cu 
Sfintele Taine, fiindcă scopul și lucrarea ei acesta este: împărtășirea 
credincioșilor cu de viata făcătoarele și infricosatele Taine”. 

Gavriil al Filadelfiei, în cartea sa despre Taine, scrie că Dumnezeiasca 
Liturghie se săvârşeşte pentru trei pricini: întâi, pentru slava și lauda lui 
Dumnezeu și Mântuitorului nostru și pentru pomenirea morţii și Învierii Sale, 
precum Însuși a zis: „Aceasta să o faceți întru pomenirea Mea”; al doilea, 
pentru odihna și sfințirea sufletelor bine-credincioșilor creștini ortodocși 
adormiti; si al treilea, pentru cei vii. Astfel, când se săvârșește Dumnezeiasca 
Liturghie pentru slava și lauda și pomenirea morţii și Învierii Domnului, fraţii 
noștri adormiti în dreapta credință primesc de la Dumnezeu odihnă și sfințire, 
pe cât este cu putință. Însă credincioșii cei vii, care nu se împărtășesc cu 
Sfintele Taine la Liturghie, nu mă pricep cum pot să se sfinteasca. Sfântul 
Cabasila zice că nu se sfintesc. Ci să-l ascultăm iarăși pe el: 

„Dacă sufletele celor care se apropie sunt pregătite să se împărtășească, 
iar Domnul totdeauna dorește și voiește să sfinteasca si să se dăruiască pe Sine 
fiecăruia, atunci ce lucru îi mai poate despărți de împărtășanie? Bine-nteles că 
niciunul. 

Dar ar putea întreba cineva: Dacă un creștin, având pregătire sufletească, 
dar nu vrea să se împărtășească, oare poate și el primi sfințenie de la Sfintele 
Taine, așa cum primesc cei adormiti? Și răspunde că nu o poate primi decât 
numai acela, care nu se poate duce trupește să se împărtășească, așa cum sunt 
sufletele celor adormiti. 

Dacă cineva putând să meargă să se împărtășească, nu se duce, acela nu 
poate deloc să se bucure de sfinţirea Sfintelor Taine, nu numai pentru că nu s-a 
dus, ci și pentru că putând să se ducă, a nesocotit Sfintele Taine sau s-a lenevit 
și nu a mers. 

4. Dar nu numai cele spuse până acum îndatorează pe tot creștinul, care 
nu are impedimente, să se împărtășească des, ci și însăși Dumnezeiasca Taină 
și Împărtășirea, dacă ne gândim bine, ne atrage să ne împărtășim des pentru că 
este un element esenţial al vieţii sufletului. Să vedem ce înseamnă acest lucru. 

Teologii scolastici spun să esenţial este acel element fără de care este cu 
neputinţă să se facă ceea ce se face. Pe pildă, element esenţial în viata omului 
este răsuflarea, pentru că fără de ea omul nu poate să trăiască. Tot așa este 
hrana pentru întreținerea trupului. Deci, așa cum este trebuitoare respirația 
neîncetată pentru a trăi și hrana pentru alcătuirea firii trupești, tot așa și deasa 
împărtășire este necesară pentru viata sufletului si pentru susținerea ființei lui, 
sau ca să spun mai bine, este cu mult și fără de asemănare mai necesară. 

Să vină în mijlocul nostru Marele Vasilie, temelia dreptelor învățături ale 


Bisericii si să ne-o spună. „Ca să se învrednicească omul de viata veșnică, zice, 
trebuie să se împărtășească cu Trupul și cu sângele lui Hristos. Și iarăși: Este de 
trebuinta celui ce s-a renăscut prin Botez să se hrănească cu împărtășirea 
Sfintelor Taine. Deci toți drept-credincioșii creștini avem nevoie să ne hrănim 
cu hrana vieţii veșnice, pe care ne-a predat-o Fiul lui Dumnezeu celui viu. Și 
iarăși, este bine și de folos a se împărtăși omul în fiecare zi cu Trupul și Sângele 
lui Hristos, căci Însuși Domnul o spune: Cine mănâncă Trupul Meu și bea 
Sângele Meu are viata veșnică”. Fără îndoială, împărtășindu-se omul des cu 
Viaţa, trăiește mai deplin viata cu toate puterile și simtirile sale trupesti si 
sufletești”. 

lar monahul lov mărturisitorul zice: „Este drept și cuviincios ca des și de 
multe ori să se sfințească Crestinul cu Sfânta Împărtășire. Să dorească și să 
alerge să se împărtășească mai des decât respiraţia. Dacă este cu putinţă și în 
fiecare zi, cei vrednici pot să se împărtășească”. 

lar Ghenadie, patriarhul Constantinopolului, foarte înțelept arată cât de 
trebuitoare este creștinilor Sfânta Împărtășanie, zicând: 

„Sfânta Împărtășanie lucrează mare sporire a vieţii cei întru Hristos, 
celor ce se împărtășesc. Fiindcă ceea ce lucrează în trup elementele cele din 
afară ale pâinii și vinului, aceeași lucrează în chip tainic și nevăzut Trupul 
Domnului la sufletul nematerial. Căci precum pâinea susține și hrănește 
trupul, tot așa Trupul lui Hristos hrănește sufletul nostru. Și precum prin 
sfântul Botez luăm viata Harului în loc de viata păcatului pe care am avut-o, 
tot așa hrănindu-ne cu Sfânta Împărtășanie creștem și sporim în Harul lui 
Dumnezeu. Căci precum căldura cea firească a trupului ar putea usca 
umiditatea cea firească, dacă nu este ajutată de hrană (căci prin hrană și 
băutură se menţine alcătuirea trupului și se împlinesc acele lichide, care s-au 
consumat din cauza căldurii și fără de care, viața omenească nu ar putea dura 
nici puţină vreme). 

În același chip și căldura rautatii, care roade sufletul pe dinăuntru, 
pentru că usucă puterea evlaviei, ar vrea s-o mistuie cu totul, dacă sufletul nu 
s-ar împărtăși cu o hrană duhovnicească, care se împotrivește puterii 
distrugătoare a răului și crește în noi Harurile și Darurile Sfântului Duh. 

lar Trupul lui Hristos, adică Sfânta Împărtășanie, fiindcă pe de-o parte 
hrănește trupul, iar pe de alta este unită cu firea dumnezeiască, curăţă si 
sfințește pe cei ce se împărtășesc și ne aduce multă hrană duhovnicească. 
Astfel, fiind bine hraniti cu această hrană, ne redobândim sănătatea 
duhovnicească și curăţia, din care ne-a scos atunci din Rai gustarea din pomul 
oprit. 

Se cuvenea deci ca și noi, care cu mâncarea trupească am pierdut curăția 
și sănătatea cea dintâi, tot cu hrană trupească să o recăpătăm și cele asemenea 
să fie vindecate cu cele asemenea, iar cele potrivnice, cu cele potrivnice. Adică: 
hrană trupească a fost aceea care ne-a scos din Rai, hrană trupească este și 


Sfânta Împărtășanie, care ne păzeşte acum. Și aceeași viață este aceea, care 
atunci s-a stricat, iar acum se păzește. 

Totuși din aceea Dumnezeu ne oprea să nu mâncăm, pe când Sfânta 
Împărtășanie El Însuși ne-o dă si ne îndeamnă la ea. Hrănirea aceea ne-a 
invatat-o diavolul cel viclean, iar pentru Sfânta Împărtășanie, nu numai 
învățător și sfătuitor este Fiul lui Dumnezeu, ci El Însuși S-a făcut slujitor al ei 
și ne-a dat-o. Pe aceea a luat-o Adam ca un fur, iar la Sfânta Împărtășanie ne 
îndeamnă Dumnezeu și ne poruncește în mod vădit să o gustăm. 

În aceea era ascunsă otrava neascultării, iar în Sfânta Împărtășanie se 
ascunde o comoară de nenumărate bunatati.” 

Deci, fraţilor, de vreme ce împărtășirea deasă este necesară tuturor 
creștinilor, precum am dovedit cu mărturiile pe care le-am adus până acum, 
este de mare nevoie ca și noi să ne împărtășim des, ca să avem în voi Viaţa, 
care este lisus Hristos și ca să nu murim moarte sufletească. Căci acei care nu 
se hrănesc adesea cu această hrană duhovnicească, cu adevărat mor. Și deși se 
arată că trupește trăiesc, sufletește însă sunt morți, pentru că s-au îndepărtat 
de viaţa cea duhovnicească și adevărată, pe care o face Sfânta Împărtășanie. 

Și așa cum pruncul, când s-a născut, plânge si cere cu multă stăruință 
hrana și laptele lui, iar dacă nu suge și n-are poftă este semn că este bolnav și 
în primejdie să moară, tot așa și noi trebuie să stăruim ca să ne alăptăm din 
hrana cea duhovnicească, Sfânta Împărtășanie, ca să vietuim, iar dacă nu o 
facem ne primejduim de moartea sufletească. 

Zice și Sfântul loan Gură de Aur: „De vreme ce ne-am învrednicit de 
atâta iubire și cinste de la Hristos, ca să ne împărtășim cu Trupul și cu Sângele 
Lui, să nu ne lenevim a face acest lucru. Nu vedeți pe copii cei mici cu câtă 
grabă apucă sânul mamei lor? Cu câtă repezeală pun buzele la sân? Cu așa 
grabă ar trebui ca și noi să ne apropiem de această Sfântă Masă și de acest sân 
al duhovnicescului Potir, ca să ne împărtășim. Sau mai bine zis, cu mai mare 
grabă să ne alăptăm din Sfânta Împărtășanie, ca niște prunci care se alăptează 
cu Harul Sfântului Duh, și singura noastră mâhnire să fie neîmpărtășirea cu 
această hrană de viata făcătoare” (Omil. 82, la cap. 26 de la Matei). 


CAPITOLUL 2 


Ca deasa impartasire cu Sfintele Taine este de folos si mantuitoare. 


Și înainte de împărtășire, si când se împărtășește, și dupa împărtășire, 
Creștinul are mare folos de la Sfintele Taine, și la suflet, și la trup. 

Înainte de împărtășire, omul trebuie să facă cuvenita pregătire, adică se 
spovedește, își înfrânge inima, se îndreaptă, se umilește, este atent la sine, se 
păzește pe cât este cu putință de gândurile pătimașe și toată răutatea. De 
asemenea, se înfrânează, se roagă, priveghează, se face mai evlavios și se 
străduiește la toată fapta bună gândindu-se ce Împărat înfricoșat are să 
primească întru sine. Și mai ales când se gândește că potrivit cu pregătirea pe 
care a făcut-o va primi și Harul din Sfânta Împărtășire. Este limpede că cu cât 
cineva face această pregătire mai des, cu atât capătă și mai mare folos. 

lar când creștinul se împărtășește, cine poate pricepe darurile și 
harismele pe care le primește din Sfânta Împărtășire? Sau cum ar putea limba 
noastră cea slabă să le numere una câte una? De aceea să aducem iarăși pe 
dumnezeiestii și sfinţii Invatatori ai Bisericii să ni le spună una câte una cu 
gurile lor cele bine-grăitoare și însuflate de Dumnezeu. 

Sfântul Grigorie Teologul spune: „Sfântul și Preacuratul Trup al 
Domnului nostru, când, este bine primit și cu vrednicie, celor ce se luptă le 
este armă, celor ce se îndepărtează de Dumnezeu întoarcere, pe cei bolnavi îi 
întărește, pe cei sănătoși îi bucură, bolile le vindecă, sănătatea o ocrotește. Prin 
Sfânta Împărtășanie, mai lesne ne îndreptăm, suntem mai îndelung răbdători 
în dureri și suferințe, cu mai multă căldură în dragoste, mai pătrunzători în 
cunoaștere, mai grabnici la slujire, mai iuți si mai grabnici la lucrarea darurilor. 
lar celor ce nu se împărtășesc le urmează toate cele dimpotrivă”. Fiindcă nu 
sunt pecetluiti cu Preacinstitul Sânge al Domnului nostru, precum spune iarăși 
Sfântul Grigorie: „De atunci mielul se junghie și se pecetluiesc cu preacinstitul 
său sânge fapta și cunoștința, adică obisnuinta și lucrarea, care sunt ca niște 
pervazuri ale ușilor noastre, adică ale mișcărilor minţii noastre care se deschid 
bine la cunoștință și se închid iarăși ca ușile, din cunoașterea înaltelor și 
neajunselor înțelesuri”. 

Sfântul Efrem Sirul scrie: „Să ne îndeletnicim, fraților, cu liniștea, cu 
postul, cu rugăciunea, cu lacrimile, la sfintele slujbe cu lucrul mâinilor, la 
convorbirea cu Sfinţii Părinţi, în ascultarea adevărului, în auzirea Sfintelor 
Scripturi, ca să nu se înțelenească mintea noastră și să crească mărăcinii 
gândurilor rele, dar mai ales să ne facem pe noi înșine vrednici de împărtășirea 
cu Preacuratele si Dumnezeiestile Taine, ca să se curețe sufletul de gândurile 
necredintei și ale necurăţiei și ca să locuiască întru noi Domnul și să ne 
izbăvească de vicleanul diavol”. 


lar dumnezeiescul Chiril al Alexandriei zice că prin Dumnezeiasca 
împărtășanie, nu pot furii cei de gând, diavolii, să intre prin simţuri în inima 
noastră. 

„Uși ale casei să înţelegi simţurile, prin care intră în inimile noastre 
închipuirile tuturor lucrurilor și se varsă într-însa mulțimea nenumărată a 
poftelor. Pe aceste simțuri, prorocul Ioil le numește ferestre zicând: „Au vrut să 
intre tâlharii prin ferestrele voastre pentru că nu erau unse cu preacinstitul 
Sânge al lui Hristos”. Și iarăși: „Poruncește Legea evreilor ca după ce vor 
junghia mielul, să ungă cu sângele lui ușorii ușilor și pragurile de sus și de jos 
arătând prin aceasta că prin Preacinstitul Sânge al lui Hristos păzim cortul 
nostru cel pământesc, adică trupul nostru, iar prin primirea împărtășirii celei 
de viata făcătoare, izgonim de la noi omorârea neascultării celei vechi și astfel 
izgonim de la noi și pe pierzătorul, prin folosirea Sângelui lui Hristos.” 

Tot dumnezeiescul Chiril zice în altă parte că prin împărtășanie ne 
curățăm de toată necurăţia sufletească și căpătăm osârdie și căldură pentru 
cele bune. Preacinstitul Sânge al lui Hristos nu numai că ne slobozește de toată 
stricăciunea, ci ne curăță și de toată necurăţia, care se ascunde în sufletul 
nostru și nu ne lasă să ne răcim cu lenevirea, ci ne face calzi și fierbinți cu 
duhul. 

Sfântul Teodor Studitul, în chip minunat, descrie folosul pe care îl 
câștigă omul prin deasa împărtășire: „Mult pot lacrimile și umilința, ci mult 
mai mult decât toate și împreună cu toate, Sfânta Împărtășanie are mare 
putere și folos. De aceea nu mă pricep și mă minunez văzându-vă așa de 
lenevosi să vă grăbiţi spre dânsa, ci numai Duminica vă impartasiti, iar în altă 
zi desi este Liturghie nu vă cuminecati. Și deși când eram în Mănăstire, fiecare 
putea să se împărtășească în fiecare zi dacă voia, iar acum când mai rar se 
săvârşeşte Liturghie, tot nu va impartasiti. 

Acestea vi le spun, nu ca vreau sa va impartasiti oricum si la intamplare, 
fara pregatire. Ca scrie Sfantul Apostol, sa-si cerceteze fiecare constiinta sa si 
așa să mănânce din Sfânta Pâine și să bea din Sfântul Potir, că cine se 
împărtășește cu nevrednicie, îi va fi spre osândă, pentru că nesocotește să se 
apropie cu vrednicie de Sfântul Trup și Sânge al Domnului. Deci nu spun 
aceasta, Doamne ferește, ci spun să ne împărtășim des, ci să ne curatam cât 
putem cu dorinţa și iubirea pe care le avem pentru Sfânta Împărtășanie și așa 
curati să ne împărtășim. 

Pentru că Sfânta Pâine, care S-a pogorât din Ceruri, adică Hristos, 
dăruiește viata celor ce se împărtășesc și cine mănâncă din această Pâine, va 
trăi în veci. 

Căci spune Domnul: „Pâinea pe care Eu o voi da este Trupul Meu, pe 
care Eu îl voi da pentru viata lumii întregi”. Și iarăși zice: „Cel ce mănâncă 
Trupul Meu și bea Sângele Meu, rămâne întru Mine și Eu voi rămâne întru el”. 

Vezi dar netâlcuit? Nu numai că a murit pentru noi, ci și pe Sine Însuși 


S-a gătit pe Sfânta Masă ca să ne împărtășim cu El. Ce alt semn al multei Sale 
dragoste fata de noi poate fi mai arătat decât acesta? Și ce altceva poate fi mai 
folositor pentru suflet decât ca să se împărtășească? 

Trebuie apoi să ne gândim și la acest lucru că din masa, din mâncărurile 
și băuturile obișnuite omul mănâncă în fiecare zi, iar dacă se întâmplă să nu 
mănânce se amărăște mult și îi pare rău. lar noi dacă ne depărtăm și nu ne 
împărtășim din masa cea duhovnicească a Pâinii Vieţii și a Paharului nemuririi, 
această lipsire ni se pare un lucru neînsemnat? Și că acest gând nu este 
necuviincios și fără minte? lar dacă până acum s-a întâmplat acest lucru, 
pentru viitor, vă rog, fiilor, să ne păzim bine. Și știind cât de mare putere și har 
are Sfânta Împărtășire, să ne impartasim des. 

Și dacă se întâmplă să fim la lucru, îndată ce auzim toaca să-l lăsăm și să 
mergem să ne împărtășim cu multă osârdie. Și această deasă împărtășire într- 
adevăr are să ne ajute, pentru că ne păstrăm curati cu pregătirea pe care o 
facem. lar dacă nu ne împărtășim des, este cu neputinţă să nu ne robească 
patimile, pe când deasa Împărtășire ne este un bun însoțitor pentru viata de 
veci. 

Așadar, fraţilor, dacă facem așa cum ne poruncesc Sfinţii Părinţi și ne 
împărtășim des, nu numai că vom avea împreună lucrător și ajutor 
dumnezeiescul Har în această scurtă viata, ci și pe îngerii lui Dumnezeu îi vom 
avea ajutători și pe Însuși Stăpânul îngerilor și îi vom izgoni departe de la noi 
pe potrivnicii draci, precum spune dumnezeiescul Hrisostom: „Ca niște lei, 
care suflă foc, asa ne întoarcem de la acea dumnezeiască masă a Tainelor si ne 
facem infricosati diavolului, pentru că avem cu noi pe Stăpânul nostru, pe 
Hristos și dragostea pe care El ne-a arătat-o. Sângele acesta luminează icoana 
cea împărătească a sufletului nostru, adică mintea noastră, cuvântul și duhul. 
Sângele acesta naște bunătatea și frumuseţea cea mai presus de fire; nu lasă să 
se vestejească bunul neam si strălucirea sufletului, pe care îl adapă si il 
hrănește adesea. Sângele acesta când este primit cu vrednicie, izgonește pe 
draci și îi depărtează de la noi și cheamă la noi pe îngeri și pe Stăpânul 
îngerilor. 

Căci când văd Sângele cel stăpânesc, dracii fug, iar îngerii aleargă și ne 
ajută. Acesta este mântuirea sufletelor noastre, cu acesta se bucură sufletul, cu 
acesta se infrumuseteaza, cu acesta se încălzește. Sângele acesta face mintea 
noastră mai luminoasă decât focul, acesta face sufletul mai frumos decât aurul. 
Cei ce se împărtășesc cu Trupul acesta stau împreună cu Îngerii, cu 
Arhanghelii și cu Puterile cele de sus, fiindcă sunt îmbrăcaţi cu acea haină 
împărătească și au cu ei armele cele duhovnicești. Dar încă n-am spus darul cel 
mai mare: Cei ce se împărtășesc pe Însuși Împăratul Îl poartă.” 

Vezi, iubitul meu frate, ce minunate daruri primești dacă te împărtășești 
des? Vezi cum cu deasa împărtășire se luminează mintea, se strălucește 
cugetarea, se curăță toate puterile sufletului? Dacă vrei să omori și patimile 


trupului, mergi adesea să te împărtășești și o vei dobândi. Ne încredințează de 
aceasta și Sfântul Chiril al Alexandriei: „Împărtășește-te cu Sfânta 
Cuminecătură crezând că ne eliberează nu numai de moarte, ci și de toată 
boala pe care o avem. Fiindcă atunci când Hristos locuiește în noi, prin deasa 
împărtășanie, adoarme și vestejește războiul cel sălbatic al trupului și aprinde 
evlavia cea către Dumnezeu, iar patimile le omoară. Așadar fără deasa 
împărtășire nu ne putem elibera de patimi și să ne suim la înălțimea 
nepătimirii. Așa cum evreii, dacă nu ar fi mâncat Pasca în Egipt, nu s-ar fi 
putut elibera din robia lui.” 

Egipt înseamnă viata împătimită. Și dacă nu ne împărtășim des (dacă ar 
fi cu putinţă și în fiecare zi) cu preacinstitul Trup și Sânge al Domnului nostru, 
nu putem să ne eliberăm de faraonii cei de gând. Precum același dumnezeiesc 
Chiril al Alexandriei zice: „În vremea când israelitenii erau robi la egipteni, au 
junghiat mielul și au mâncat Pasca. Ceea ce era semn că sufletul omului nu 
poate în alt fel să se sloboadă din tirania diavolului decât numai prin 
împărtășirea cu Trupul și cu Sângele lui Hristos. Pentru că El Însuși ne spune 
în Sf. Evanghelie că dacă Fiul vă va elibera, veți fi liberi. Și iarăși zice: „...Abia 
atunci s-au eliberat cei din Israel, după ce au jertfit mielul în chipul lui Hristos, 
fiindcă în alt chip nu puteau să se elibereze și orice eliberare nu se poate face 
decât numai cu Hristos.” 

Deci, dacă vrem și noi să fugim din Egipt, adică de posomorâtul și 
prigonitorul păcat și de faraon, adică de tiranul cel gânditor, precum zice 
Sfântul Grigorie Teologul și să moștenim pământul inimii si al fagaduintei, 
trebuie să avem și noi, așa cum aceia au avut comandant pe lisus Navi, pe 
Domnul nostru lisus Hristos, prin împărtășirea cea deasă, ca să biruim pe 
hananei și pe cei de alt neam, adică patimile cele neastâmpărate ale trupului și 
pe ghibeoniti, gândurile cele înșelătoare, ca să stăm în orașul Ierusalim, care se 
tâlcuiește sfânta Pace, spre deosebire de pacea lumească, după cuvântul 
Domnului nostru: Pacea mea vă dau vouă, nu precum o dă lumea v-o dau Eu 
(loan 14, 27). Adică Pacea mea o dau vouă, o, ucenici ai Mei, adică cea sfințită 
și sfântă, nu așa cum este pacea lumii, care adesea tinde și spre rău. 

Deci rămânând în această pace sfântă, ne vom învrednici să luăm în 
inima noastră arvuna duhului, așa cum și Apostolii, rămânând și stând în 
Ierusalim, după porunca Domnului, au primit desăvârșirea și Harul Duhului în 
ziua Cincizecimii. Fiindcă pacea este Harul care primește pe toate celelalte 
haruri dumnezeiești și în pace sălășluiește Domnul, precum zice prorocul Ilie 
că nici în vijelia cea mare și năprasnică, nici în cutremur, nici în foc, ci în 
adierea de vânt ușoară și pașnică, acolo era Domnul. 

Dar pacea nu o poate dobândi cineva fără să aibă și celelalte virtuţi; de 
asemenea virtutea nu se agonisește fără lucrarea poruncilor, iar porunca nu se 
săvârșește fără de dragoste și nici dragostea nu se reînnoiește fără Sfânta 
Împărtășire. Astfel că fără Sfânta Împărtășire zadarnic ne ostenim. 


Fiindcă multi de la sine găsesc multe virtuţi, socotind că se vor mântui 
cu acestea, fără deasa împărtășire, lucru care este aproape cu neputinţă. 
Fiindcă nu voiesc să se supună voii lui Dumnezeu, de a se împărtăși deseori, 
după rânduiala Bisericii, când se adună la fiecare Sfântă Liturghie. 

Acestora, le spune Dumnezeu prin prorocul leremia: „Pe Mine izvorul 
apei celei vii M-au părăsit și și-au săpat loruși fântâni sparte, care nu tin apă” 
(2, 13). Adică m-au părăsit pe Mine Dumnezeul, care sunt izvorul apei celei 
dătătoare de viaţă, adică al virtuţii și al Harurilor Sfântului Duh și și-au săpat 
în ei fântâni sparte în fund, care nu tin apă. Și iarăși zice prin prorocul Isaia: 
„În fiecare zi mă caută și doresc să înveţe înţelepciunea Providentei Mele, ca 
un popor drept, care a păzit poruncile lui Dumnezeu. Și spun: Pentru ce nu 
vezi, Doamne, când postim? Pentru ce nu vrei să știi cât ne ticăloșim? Și 
răspunde Dumnezeu: Nu vă aud. Pentru că atunci când postiti vă faceţi tot 
voile voastre cele rele. Un astfel de post Eu nu-l vreau, nici această ticăloșire. 
Ci chiar de-ti vei incovoia gâtul ca un belciug și de-ti vei așterne sub tine sac și 
cenușă, cu toate acestea un astfel de post nu primesc. Ci atunci sunt ostenelile 
primite și faptele bune folositoare, când se fac după voia lui Dumnezeu. Și voia 
lui Dumnezeu este să facem așa cum ne poruncește Domnul nostru, Care ne 
spune: „Cel ce mănâncă Trupul Meu și bea Sângele Meu are viaţă veșnică” (loan 
6, 54). Aceasta este nu numai poruncă, ci cap al tuturor poruncilor, pentru că 
este săvârșitoare și cuprinzătoare a tuturor poruncilor. 

Astfel, iubitule, dacă dorești să aprinzi în suflet dumnezeiescul dor și să 
dobândești dragostea cea pentru Hristos și cu aceasta să dobândești și pe toate 
celelalte virtuţi, mergi des la Sfânta Împărtășanie și ai să dobândești ceea ce 
dorești. Pentru că este cu neputinţă ca să nu iubească cineva pe Hristos, când 
se împărtășește adesea cu Sfântul Său Trup și Sânge și să nu fie iubit de 
Hristos. Deoarece lucrul acesta se face în chip firesc și involuntar. 

Unii se miră de ce părinţii își iubesc așa de mult copiii și de ce copiii 
iubesc pe părinți? Și zicem că nimeni nu s-a urât vreodată pe sine si nici trupul 
său. Așa și copiii, fiindcă trupurilor lor își au ființa din trupurile părinţilor și 
mai mult, fiindcă se hrănesc cu sângele mamei lor (și când sunt în pântece, și 
după aceea, când se nasc, pentru că laptele, din fire, nu este altceva decât 
sângele care s-a înălbit), de aceea zic că este lege a firii să iubească pe părinții 
lor și părinţii să iubească pe copiii lor, care s-au zămislit din însăși trupurile 
lor. În același chip, cei ce se împărtășesc adesea cu Trupul și cu Sângele 
Domnului nostru, în chip firesc își vor aprinde dorul și dragostea fata de El. Pe 
de o parte, pentru că izvorâtorul și făcătorul acela de viata Trup și Sânge cu cât 
este împărtășit mai des, cu atât aprinde spre dragoste pe cei ce se împărtășesc, 
chiar de ar fi cei mai nemultumitori și invartosati cu inima; iar pe de altă parte, 
pentru că cunoștința cea pentru dragostea de Dumnezeu, nu este un lucru 
străin de noi, ci în chip firesc este semănată în inimile noastre, chiar când ne 
naștem trupește și ne renaștem cu Duhul prin Sfântul Botez și cu lesnire se 


aprind în flăcări acele puţine scântei firești, precum zice înțeleptul în cele 
dumnezeiești Sfântul Vasile: 

„Împreună cu facerea omului, îndată se seamănă întru el o putere, care 
în chip firesc naște dragostea cea către Dumnezeu. Pe această putere o 
lucrează săvârșirea poruncilor lui Dumnezeu cu grijă, o hrănește cu știința și o 
desavarseste cu harul lui Dumnezeu. Acest lucru al dragostei de Dumnezeu 
este unul, dar lucrează și cuprinde pe toate celelalte porunci.” 

Pe această putere firească a dragostei fata de Dumnezeu o întărește, o 
crește și o desăvârșește deasa împărtășire cu Trupul și cu Sângele Domnului 
nostru. De aceea și Sfântul Ciprian scrie că Mucenicii când voiau să meargă la 
mărturisire, mai întâi se împărtășeau cu Preacuratele Taine și astfel intariti cu 
Sfânta Împărtășire, se aprindeau cu dragostea de Dumnezeu și alergau în 
stadion, ca oile spre junghiere. Și pentru Trupul și Sângele lui Hristos pe care 
le primiseră își vărsau propriul lor sânge și își predau trupurile lor la tot felul 
de chinuri. 

Ce alt bine dorești, creștine, să dobândești și nu-l dobândești din 
împărtășirea cea deasă? Dorești să prăznuiești în fiecare zi? Dorești să faci 
luminatul Paști oricând voiești și să te bucuri cu o negrăită bucurie în această 
viață amărâtă? Aleargă des la Sfintele Taine și împărtășește-te cu cuviincioasă 
pregătire și o vei dobândi. Fiindcă adevăratul Paște și adevărata sărbătoare a 
sufletului este Hristos, Cel ce Se jertfește în Sfintele Taine, precum zice 
Apostolul și dumnezeiescul Hrisostom: „Sfânta și marea Patruzecime (Postul 
mare) este o singură dată pe an. Dar Paștile le facem, adică ne împărtășim de 
trei și de patru ori pe săptămână; și ca să zic mai bine, ori de câte ori vrem. 
Fiindcă nu postul face Paștile, ci comuniunea și împărtășirea care se face la 
fiecare Liturghie.” Și că lucrul acesta este adevărat, auzi pe Sf. Pavel, care zice: 
„Că Hristos este Paștile nostru, care S-a jertfit din dragoste pentru noi. Deci ori 
de câte ori te împărtășești cu curată conștiință, faci Paștile cele luminate. Nu 
pentru că ai postit Patruzecimea, ci pentru că te-ai împărtășit cu 
Dumnezeieștile Taine.” 

De aceea cel ce nu este încă botezat, catehumenul, niciodată nu face 
Paștele (chiar dacă postește Patruzecimea), fiindcă nu se împărtășește. Precum 
și dimpotrivă, creștinul care nu postește, face paștele când se împărtășește, fie 
azi, fie mâine și în orice timp se va cumineca. Fiindcă pregătirea cea mai bună 
și aleasă pentru împărtășire nu se judecă după respectarea timpurilor, adică 
după trecerea celor opt sau cincisprezece sau patruzeci de zile, și atunci să ne 
împărtășim. Nu, ci se judecă după curatia conștiinței. 

Deci cei ce nu se împărtășesc postesc Paștele și nu săvârșesc Paștile, 
precum zice acest dumnezeiesc Părinte; și nici nu pot să prăznuiască adevărat, 
nici duminicile, nici celelalte sărbători ale anului, toţi acei ce nu sunt pregătiți 
în fiecare sărbătoare să se împărtășească cu Trupul și cu Sângele Domnului 
nostru, pentru că nu au cu ei pricina sărbătorii, care este Preadulcele Iisus 


Hristos și acea bucurie duhovnicească, ce se naște din Sfânta Împărtășanie. 

Deci se înșală cei ce socotesc Paști și sărbători bogatele artose, 
lumânările frumoase, tămâile înmiresmate, lucrurile de aur și de argint cu care 
se împodobesc bisericile. Deoarece nu pe acestea le cere de la noi Dumnezeu 
ca prim și principal scop, precum ne spune prin Prorocul Moise: „Omule, ce 
cere de la tine Domnul și Dumnezeul tău, decât numai aceasta: Să te temi de 
Domnul Dumnezeul tău. Să umbli în toate căile lui, să-L iubești și să cinstești 
pe Domnul Dumnezeu din toată inima ta și din tot sufletul tău, să păzești 
poruncile Domnului Dumnezeului tău și îndreptările Lui”. 

Dar cuvântul nostru acum nu este să arătăm dacă sunt bune sau nu, cele 
ce se aduc la biserică din evlavie. Da, sunt bune și acestea, dar împreună cu 
acestea trebuie să aducem mai ales ascultarea de sfintele porunci ale Domnului 
și pe aceasta să o cinstim mai mult decât pe toate. Precum zice prorocul și 
împăratul David: „Jertfa lui Dumnezeu este duhul umilit; inima înfrântă și 
smerită Dumnezeu nu o va urgisi” (Ps. 50, 17). 

lar Apostolul Pavel, în epistola către Evrei, zice în alt chip: „Jertfă și 
prinos n-ai voit, ci trup mi-ai întocmit” (10, 5), ceea ce înseamnă: O, Doamne, 
pe toate celelalte jertfe și daruri nu voiesti să Ti le aduc, ci dorești să mă 
apropii de Sfintele Taine și să mă împărtășesc cu Preasfântul Trup al Fiului 
Tău, pe care mi l-ai pregătit la Sfânta Masă, pentru că aceasta este voia Ta. De 
aceea voind să arate că este gata spre ascultare zice: „lată, vin ca să fac voia Ta, 
Dumnezeul meu, și Legea Ta înăuntrul inimii mele am voit”. Adică, iată, 
Doamne, vin să fac voia Ta cu multă râvnă și să împlinesc legea Ta cu toată 
inima mea. 

De aceea, dacă iubim mântuirea noastră, trebuie să facem cu bucurie și 
cu dragoste voia lui Dumnezeu, ca fiii, și nu ca robii, cu frică. Fiindcă frica 
păzește poruncile cele vechi, iar dragostea păzește pe cele evanghelice. Adică 
cei ai Legii păzeau poruncile și hotărârile Legii de frică, ca să nu fie pedepsiţi și 
chinuiti; pe când noi, creștinii, pentru că nu mai suntem sub stăpânirea Legii, 
trebuie să împlinim poruncile Evangheliei nu de frică, ci din dragoste și ca fii 
trebuie să facem voia lui Dumnezeu. 

lar voia lui Dumnezeu și Tatălui, după bunăvoire și înainte povatuire a 
fost să facă trup Unuia născut Fiului Său și Domnului nostru lisus Hristos și să- 
Si verse Sângele Său pentru mântuirea lumii, iar noi, toți creștinii, să ne 
împărtășim adesea cu Trupul și cu Sângele Lui, pentru că prin deasa 
împărtășire, în această viata sa fim paziti de cursele și vicleșugurile diavolului, 
iar când va ieși sufletul nostru să zboare ca o pasăre în libertate și bucurie la 
ceruri, fără nicio împiedicare din partea duhurilor celor din văzduh. 

Aceasta o adeverește și dumnezeiescul Hrisostom zicând: „Și altcineva 
(mai înainte spusese că-i povestise cineva o altă vedenie) mi-a povestit un 
lucru, pe care nu l-a auzit de la altcineva, ci el însuși s-a invrednicit să-l vadă si 
să audă; adică aceia care la moartea lor se împărtășesc cu Preacuratele Taine cu 


conștiința curată, când iese sufletul lor, îi înconjoară îngerii, pentru Darul 
împărtășaniei și-l suie la cer.” 

Deci și tu, frate, pentru că nu știi când vine moartea, fie azi, fie mâine, 
ori în clipa aceasta, trebuie să fii totdeauna împărtășit cu Preacuratele Taine și 
să te afli gata. Și dacă este voia lui Dumnezeu să mai trăiești în viața aceasta, 
vei petrece cu Harul Sfintei Împărtășanii, o viață plină de bucurie, plină de 
pace și însoțită de toate celelalte virtuţi. lar dacă voia lui Dumnezeu este să 
mori, apoi cu Sfânta Împărtășanie vei trece cu slobozenie vămile dracilor care 
se află în văzduh, ca să te sălășluiești cu bucurie negrăită în locașurile cele 
veșnice. Căci deoarece ești totdeauna unit cu Preadulcele lisus Hristos, 
Atotputernicul Împărat, și aici ai să trăiești o viata fericită, iar când vei muri, 
dracii au să fugă de la tine, ca trăsniţi, iar îngerii iti vor deschide intrarea 
cerească și te vor duce cu cinste până la tronul Preafericitei Treimi. 

O, măreție, pe care o dobândesc creștinii din deasa împărtășire, și în 
viata aceasta, și în cea viitoare! 

Dorești, Creștine, să ti se ierte si cele mai mici greșeli, pe care ca un om 
le-ai greșit fie cu urechile, fie cu ochii? Apropie-te de Sfintele Taine cu frică și 
cu inimă înfrântă și ti se vor lăsa si se vor ierta. Aceasta o adevereste și Sfântul 
Anastasie al Antiohiei: „De se va întâmpla să greșim, oare care greșeli mici și de 
iertat, ca niște oameni ce suntem, fie cu limba, sau cu urechile, sau cu ochii, 
sau ne înșelăm și cădem în mândrie, sau în întristare, sau în mânie, sau în 
altceva asemenea, să ne osândim pe noi înșine și să ne spovedim lui Dumnezeu 
și așa să ne împărtășim, crezând că Sfânta Împărtășanie ne curăță de aceste 
păcate mici; dar nu și de cele grele, rele și necurate, pe care le-am făcut. 

Aceasta o mărturisesc si multi alti sfinți. Sfântul Climent spune: 
„Împărtășindu-ne cu cinstitul Trup si cu cinstitul Sânge a lui Hristos, să 
mulțumim Celui ce ne-a învrednicit să ne împărtășim cu Sfintele Sale Taine și 
să-L rugăm să ne fie nu spre judecată, ci spre mântuire și spre iertarea 
păcatelor”. 

Sfântul Vasile cel Mare zice: „Și ne învrednicește, Doamne, a ne 
împărtăși fără de osândă, cu preacuratele acestea și de viață făcătoare Taine, 
spre iertarea păcatelor” (în rugăciunea de la Sf. Liturghie). 

Dumnezeiescul Hrisostom: „Pentru ca să fie celor ce se vor împărtăși, 
spre trezirea sufletului și spre iertarea păcatelor”. 

Și deși spovedania și facerea canonului pot ierta păcatele, totuși este 
necesară Sfânta Împărtășanie pentru iertarea păcatelor. Deoarece așa cum la o 
rană infectată se scot mai întâi viermii, apoi se taie părțile cele putrede și se 
pune alifie pentru tămăduire, căci dacă o lasă revine din nou la starea dintâi; 
tot așa este și cu păcatul: spovedania scoate viermii, împlinirea canonului taie 
cele putrede, apoi Sfânta Împărtășanie este ca o alifie, care tămăduiește (Matei 
12,45). Pentru că dacă nu va lua Sfânta Împărtășanie, bietul păcătos vine iarăși 
la starea dintâi și se fac cele de pe urmă ale omului aceluia, mai rele ca cele 


dintâi. 

Auzi, creștinul meu, câte daruri primești de la deasa împărtășire? Că și 
păcatele tale cele neînsemnate, și cele cunoscute ti se iartă și rănile ti se 
vindecă și te faci cu totul sănătos? Ce altceva este mai fericit decât să te 
pregătești ca să te împărtășești totdeauna și cu ajutorul și cu pregătirea pentru 
dumnezeiasca împărtășanie să te afli totdeauna slobod de păcate? Să fii curat, 
tu pământean pe pământ, așa cum sunt curati și îngerii în ceruri? Ce altă 
fericire poate fi mai mare decât aceasta? 

Cu toate acestea iti voi spune una și mai mare. Dacă, fratele meu, te 
apropii adesea de Sfintele Taine și te împărtășești cu vrednicie cu acel 
nestricat, cu acel preaslăvit Trup și Sânge al Domnului nostru lisus Hristos și 
te faci un trup si un sânge cu Hristos, puterea dătătoare de viata și lucrarea 
acestui Preasfânt Trup și sânge, la învierea drepţilor iti va insufleti și trupul tau 
și-l va învia nestricăcios, preaslăvit împreună cu al lui Hristos, precum scrie 
către Filipeni dumnezeiescul Apostol zicând: „Care va schimba trupul 
smereniei noastre, ca să fie asemenea trupului slavei Sale” (3, 21). 

Toate aceste măriri și daruri, aceste mari și mai presus de fire bunatati, 
câte le-am spus până acum, le primește tot creștinul, când se împărtășește cu 
curată conștiință, cu dumnezeieștile Taine ale Preadulcelui nostru lisus 
Hristos. Ba încă și cu mai multe altele, pe care le lăsăm, pentru scurtarea 
timpului. 

Și iarăși, după ce s-a împărtășit omul, se gândește cu ce înfricoșate și 
cerești taine s-a cuminecat, este atent cu sine ca să nu necinstească Harul; se 
teme, se rușinează și își păzește gândurile, pune un început mai temeinic al 
vieții virtuoase, se fereşte pe cât posibil de la tot răul. Apoi gândindu-se că 
peste puţine zile iarăși se va împărtăși, își îndoiește atenţia, adaugă râvnă peste 
râvnă, înfrânare peste înfrânare, priveghere peste priveghere, osteneli peste 
osteneli și se nevoieste cât poate. Fiindcă este constrâns din două parti: pe de-o 
parte, pentru că cu putin mai înainte s-a împărtășit; pe de alta, pentru că peste 
puţin iară se va împărtăși. 


CAPITOLUL III 


Că amânarea Sfintei Impartasanii pricinuieste mare vătămare. 


Toate cele potrivnice celor spuse până acum, le pricinuiesc creștinilor 
împărtășirea cea rară. Pentru că cel ce întârzie să se împărtășească, nu face 
nicio pregătire, nu este atent, nu are atentă păzire despre gândurile rele. 
Pentru că amânarea îl face să cadă în lenevire și să i se răcească căldura evlaviei 
și a dumnezeieștei dragoste. Indelungarea vremii îl face să se poarte în viață cu 
neglijență și nepăsare, să nu aibă teamă în suflet, sfială în simțuri și pază a 
mișcărilor lor, face dezlegare deplină la mâncare și la vorbă, la necuviincioase 
priviri și auziri și se face ca un cal, care neavând frâu alunecă în prăpastia 
tuturor păcatelor. Că este adevărat că toate acestea urmează celor ce întârzie 
să se împărtășească, o vedem noi înșine din cele ce ni se întâmplă de fapt în 
fiecare zi. 

Cei care fiind vrednici, pe cât este cu putință, întârzie să se 
împărtășească, mă mir cum pot dobândi sfintenia și harul de la Sfintele Taine, 
după cum a zis Cabasila, pe care l-am pomenit mai înainte. Cum pot să 
domolească văpaia patimilor, când nu se împărtășesc cu preacuratele Taine, 
care izgonesc toată neputinta, amortesc războiul sălbatic al trupului și omoară 
patimile, precum zice Sfântul Chiril. Cum pot să-și curețe mintea? Să-și 
lumineze cugetul? Să-și infrumuseteze puterile sufletului, dacă nu se 
împărtășesc cu Trupul și cu Sângele Domnului nostru, care este adevărata 
curatie, adevărata frumuseţe, luminarea cea adevărată și bunul neam al 
sufletului, precum a spus mai înainte dumnezeiescul Gură de Aur? 

Sau cum este cu putinţă să fugă de faraonul cel de gând, de Egipt, de 
amarul si prigonitorul păcat, dacă nu sunt pecetluiti și însemnați cu cinstitul 
Sânge al lui Hristos, precum a zis mai înainte Sfântul Grigore Teologul? Sau 
cum să aprindă în inima lor dumnezeiasca dragoste, bucuria duhovnicească, 
dumnezeiasca pace și pe celelalte roade și harisme ale Sfântului Duh, fără să se 
împărtășească cu Trupul și cu Sângele preaiubitului Fiu al Tatălui și deofiinta 
cu Duhul Sfânt, Care este bucuria și pacea noastră, după Sfântul Apostol și 
izvorul tuturor bunatatilor? 

Eu mă spăimânt și nu mă pricep cum creștinii din vremea noastră pot 
prăznui duminicile și celelalte sărbători de peste an și să se bucure 
duhovnicește cu bucuria cea adevărată, dacă nu se împărtășesc adesea cu 
dumnezeiasca împărtășanie și în ce constă sărbătoarea și prăznuirea lor? 

Așadar cu adevărat cei care nu se împărtășesc des se lipsesc (0, ce 
nenorocire!) de toate aceste bundatati cerești și dumnezeiesti, dar totodată sunt 
și călcători ai poruncilor și stăpâneștilor hotărâri ale Domnului, precum am 
spus, ale canoanelor apostolești și sinodale și încă și ale tuturor sfinţilor locali, 


precum am arătat pe larg mai înainte. 

Aceștia, prin întârzierea la împărtășire, îngăduie și dau loc diavolului să-i 
arunce în tot felul de păcate și în multe alte ispite, precum zice dumnezeiescul 
Chiril al Alexandriei: „Cei ce se îndepărtează de Biserică și de Sfânta 
Împărtășanie se fac vrășmași lui Dumnezeu și prieteni ai diavolului”. 

Și dumnezeiescul Gură de Aur zice: „Ca nu cumva rămânând departe 
prea multă vreme de împărtășirea Ta, să fiu prins de lupul cel intelegator” 
(Rugăciunea la Sfânta Împărtășanie). Adică: de aceea, Doamne, mă apropii 
adesea de Sfintele Taine și mă împărtășesc, pentru că mă tem ca nu cumva 
îndepărtându-mă multă vreme de Sfânta Ta împărtășire, să mă găsească lupul 
cel intelegator gol de harul Tău și să mă omoare”. 

lar cuviosul Paladie povestește despre Avva Macarie Egipteanul că, 
vindecând pe femeia aceea, care din lucrarea diavolului apărea oamenilor ca o 
iapă, i-a dat acest sfat și i-a zis: „Femeie, niciodată să nu te lipsești de 
împărtășirea cu Sfintele Taine ale lui Hristos, ci să te împărtășești adeseori, 
deoarece această lucrare diavolească te-a ajuns, pentru că nu te-ai împărtășit 
de cinci săptămâni și de aceea a putut diavolul să te ispitească”. 

De asemenea și dumnezeiescul Gură de Aur, în ziua în care a fost 
hirotonit, vindecând un îndrăcit, l-a sfătuit să meargă adeseori la Biserică și la 
Sfintele Taine, cu post și cu rugăciune ca să nu-l mai ispitească diavolul. Tot 
așa și Simeon Metafrastul scrie în viața unui sfânt: Un om oarecare având un 
drac necurat, pe neașteptate a sărit în mijlocul bisericii și căzând jos scotea 
spume din gură și îi atârna afară din gură limba. Deci cei ce se găseau de fata, 
văzând această priveliște, rugau fierbinte pe acel dumnezeiesc suflet al lui 
Hrisostom să roage pe Dumnezeu ca să-l vindece. Atunci sfântul i-a zis să se 
apropie și privindu-l cu iubire și binecuvântându-l cu mâna și chemând 
numele Sfintei Treimi, a poruncit diavolului să iasă. Și îndată, o, minune, 
cuvântul s-a făcut faptă și omul s-a eliberat îndată de cumplita îndrăcire. Apoi 
ridicându-l pe el Sfântul, l-a sfătuit să meargă adeseori la Biserică și la Sfânta 
Împărtășire și să se îndeletnicească cu postul și cu rugăciunea. Deoarece astfel 
făcând, i-a zis, nu vei mai fi ispitit de vrasmasul si nici nu vei mai fi prins în 
drăceștile curse și capcanele lui. 

Aţi auzit, fraţilor, că cei ce nu se împărtășesc des, ci se depărtează de 
Sfintele Taine, câte rele pătimesc? 

Aţi auzit că se îndrăcesc si se schimbă in chip de dobitoace 
necuvântătoare, așa cum în vechime împăratul Nabucodonosor a fost prefăcut 
în bou. Și cu dreptate pătimesc așa deoarece putând să devină din oameni, 
dumnezei prin har, cu deasa împărtășire dumnezeiască, ei nu voiesc, ci se 
îndepărtează de Dumnezeiasca Împărtășire, pierzând și forma omenească pe 
care o au și se preschimbă în animale necuvântătoare și se predau în stăpânirea 
diavolului, precum zice Psalmistul: „lată că cei ce se depărtează de Tine, vor 
pieri” (Ps. 72, 27). Adică: O, Doamne, iată că pier desăvârșit, cei ce se 


departeaza de Harul Tau! Nu mai spun ca daca va veni fara de veste moartea 
peste cei ce amână împărtășirea și-i va găsi nepregatiti, fără Sfânta 
Cuminecătură, ce au să facă, ticăloșii? Cum vor putea trece liberi pe la 
drăceștile vămi ale văzduhului? Ce frică și ce cutremur va trăi sufletul lor? Pe 
câtă vreme, cu deasa împărtășire puteau să fie slobozi de toate acestea, precum 
mai înainte a zis dumnezeiescul Hrisostom. Milostiv fii, Dumnezeule! 

Deci, fraţilor, dacă împărtășirea rară ne produce atât de mari și nespuse 
nenorociri, iară deasa împărtășire ne dăruiește atât de înalte, de mari, atâtea 
bunatati cerești și mai presus de fire, atât în viata pământească, precum și in 
cea viitoare, de ce întârziem așa de mult ca să ne împărtășim? De ce nu ne 
gătim cu cuvenita pregătire să ne împărtășim cu Dumnezeieștile Taine, dacă 
nu putem în fiecare zi, măcar în fiecare sâmbătă și duminică și în fiecare 
sărbătoare? Ar trebui cu mare bucurie să alergăm adesea la Sfânta Masă și să 
ne impartasim cu Preadulcele nostru lisus Hristos, Care este viata noastră, 
suflarea, existenţa și toată nădejdea și mântuirea noastră? Ca să fim de-a pururi 
uniți si nedespartiti de El și în viata aceasta si în cealaltă. Pe când nouă ne 
place și avem mare bucurie dacă întârziem și ne departam de El. 

Dacă cineva ne-ar opri și numai o zi de la masa cu bucatele cele trupesti, 
ne întristăm, ne tulburăm și ni se pare că este un mare rău; iar dacă ne lipsim 
cu totul de cereasca masă a Dumnezeieștilor Taine, o zi, și două, și luni întregi, 
nu o socotim lucru rău. O, ce nesocotinta au creștinii de acum întru cele 
trupești și cele duhovnicești! De vreme ce pe acelea le îmbrățișează cu toată 
dragostea, iar pe acestea nici nu le doresc. 

Mulţi creștini iubitori de Dumnezeu cheltuiesc mulți bani, rabdă multe 
osteneli, se primejduiesc mult pe mare și pe uscat, numai să meargă la 
Ierusalim ca să se închine la mormântul cel de viata dătător al Domnului și la 
celelalte sfinte Locuri și ca să aibă mândria să se numească închinători ai 
acestor sfinte locuri. Multi auzind că în cutare loc depărtat se află sfintitele 
moaște ale unui sfânt, aleargă cu multă râvnă să li se închine, ca să ia har si 
sfințenie. 

Dar ca să se împărtășească cu Preacuratele Taine și să se învrednicească 
să se bucure nu numai de mormântul cel de viata făcător, nu numai de sfintele 
Locuri și de moaștele sfinților, ci de Împăratul tuturor și de Sfântul Sfinților, au 
puţină dorință sau nici nu-i interesează. Ca să se ducă la Locurile Sfinte 
cheltuiesc bani, străbat drumuri lungi și rabdă multe primejdii. Pe când, ca să 
se împărtășească, nu trebuie nici bani să cheltuiască, nici departe să umble, 
nici să se expună la primejdii. Ajunge numai să facă o spovedanie cu inimă 
înfrântă, cu împlinirea canonului și pregătire, și îndată pot să se bucure și să 
devină un trup și un sânge cu Hristos. Și cu toate aceste înlesniri, iarăși toți se 
lenevesc să o facă, toţi se lipsesc dintr-o dată. 

O, fraţilor, dacă am vedea măcar o dată cu ochii gânditori ai sufletului, 
de cât de înalte și de mari bunatati ne lipsim neimpartasindu-ne des, atunci cu 


adevărat ne-am strădui din toate puterile să ne pregătim și să ne împărtășim, 
dacă se poate, în fiecare zi. 

Deci, dacă până acum am fost atât de neglijenti fata de Sfânta 
Împărtășanie, de acum încolo, vă rog din adâncul dragostei fratesti, să ne 
trezim din somnul cel greu al lenevirii și să ne sârguim cu râvnă. Și dacă cineva 
din cei ce au duhovniceasca putere ar vrea să ne împiedice de la acest lucru 
plăcut lui Dumnezeu, noi să nu ne răcim îndată căldura râvnei noastre și să nu 
ne tulburăm. NU, ci căzând să sărutăm ca și desfrânata aceea picioarele lui și 
să stăruim bătând la ușă și cerând ingaduinta. Și cu adevărat, nu cred să se 
găsească vreodată un așa de împietrit la inimă, care văzând râvna cea fierbinte, 
pe care o avem faţă de Sfânta Împărtășanie, să ne oprească. Ci sunt încredințat 
că oricât de împietrit ar fi, oricât s-ar teme de reaua obisnuinta care l-a 
stăpânit, își va pleca inima să ne îngăduie să facem ceea ce dorim. 


PARTEA a Il-a 
CUVINTE POTRIVNICE DESEI ÎMPĂRTĂȘIRI 


Cuvântul 1 


Există creștini evlavioși, care necunoscând scripturile, când văd pe 
cineva că se împărtășește adesea, îl împiedică și-l ocărăsc zicând că 
lucrul acesta este numai pentru preoţi. Dacă vrei să te împărtășești des, 
zic ei, fă-te și tu preot. 


Acestora le răspund nu cuvinte de ale noastre, ci ale Sfintelor Scripturi, 
ale Sfintelor Sinoade, ale Sfinților locali și învăţători ai Bisericii și zicem: 
Slujirea preoților este ca să aducă și să săvârșească dumnezeieștile Daruri, ca 
niște organe, prin venirea Sfântului Duh și de a mijloci către Dumnezeu pentru 
popor, precum și alte sfinte lucrări, pe care nu le poate lucra cel ce nu este 
sfințit. În timpul împărtășirii însă, adică atunci când se împărtășesc, preoții nu 
se deosebesc cu nimic de mireni și de monahi, ci numai prin aceea că preoții le 
dau, iar laicii le primesc. Si că preoţii se împărtășesc în altar, direct, fără 
sfintita linguriţă, iar laicii și monahii, afară de altar si indirect, cu sfintita 
linguriţă. 

Că lucrul acesta este adevărat si nu au nicio deosebire preoții fata de 
popor la împărtășire, este martor dumnezeiescul Gură de Aur, care zice: „Unul 
și același Tată ne-a născut pe noi, Dumnezeu. Toţi ne-am născut din aceeași 
mamă, din sfânta scăldătoare; aceeași băutură, adică Sângele Domnului, a fost 
dată tuturor: și preoților, și mirenilor, sau ca să zic mai bine, nu numai aceeași 
băutură, ci și din același pahar ni s-a dat ca să bem. Fiindcă Tatăl nostru voind 
să ne ducă la mai multă iubire, a aflat acest mijloc, să ne facă pe toţi să bem din 
unul și același pahar, ceea ce este semn al unei desăvârșite iubiri. Și în altă 
parte spune: În anumite lucruri, nu se deosebește cu nimic preotul de mirean, 
ca de pildă, în timpul când trebuie să se împărtășească. Pentru că toţi, și 
sfinții, și nesfintiti din aceleași taine ne împărtășim. 

Și nu după cum era obiceiul în Legea Veche când unele cărnuri și 
prinoase le mânca preotul și altele poporul si cei nesfintiti. Și nu era legal ca 
cel nesfintit să mănânce din acelea pe care le mânca preotul. Dar acum, în 
harul Evangheliei nu este asa; ci pentru toți se află gata pe Sfânta Masă unul si 


același Trup al Domnului, și unul și același pahar. 

Simeon Tesaloniceanul zice: „Împărtășirea cu Sfintele Taine este gata la 
toți si pentru toți credincioșii și nu numai pentru împărtășirea arhiereului; ci 
arhiereul sau preotul săvârșesc taina preasfântului Trup și Sânge și le 
împărtășesc tuturor credincioșilor și cu totul este pentru împărtășirea lor”. 

lov, în cartea sa despre Sfintele Taine zice: „Tot scopul și săvârșirea 
Tainei este împărtășirea cu făcătoarele de viata Taine. De aceea, mai întâi se 
împărtășesc în altar preoții, apoi iese preotul afară și dăruiește Sfintele, celor ce 
sunt gata pentru împărtășire”. 

Deci urmează în chip necesar ca preoţii care slujesc să fie pregătiți să se 
împărtășească, mai întâi ei, care fac proaducerea. Apoi întreg poporul, după 
mărturia sfintitului mucenic Climent, care zice: „Să se împărtășească întâi 
Episcopul, apoi preoţii, diaconii, citetii, cântăreții și ascetii, și dintre femei, 
diaconitele, fecioarele, văduvele, pe urmă copiii și după aceea tot poporul, 
după rânduială, cu evlavie și cu frică, fără nicio tulburare” (Cap. 13). 

lov cel mai sus pomenit mai spune că „de aceea este îngăduit ca cei 
vrednici să se împărtășească adesea, fără deosebire, deopotrivă și preoți, și 
mireni, și bărbați, și copii, și bătrâni, și orice vârstă, și tagmă a creștinilor”. 

lar preoţii care nu împărtășesc pe creștinii, care se apropie de Sfânta 
Împărtășanie cu evlavie și credință, sunt socotiți de Dumnezeu ca ucigași, așa 
cum scrie la Prorocul Osie: „Au ascuns preoții calea și voia și porunca lui 
Dumnezeu și nu au arătat-o, au omorât Sichemul și au făcut nelegiuire în 
poporul meu”. 

Însă eu mă minunez și mă îndoiesc dacă există astfel de preoţi, care să 
izgonească pe cei ce se apropie de Sfintele Taine și nu se gândesc măcar că ei 
înșiși mint în cuvintele pe care le spun. Fiindcă ei înșiși, la sfârșitul Liturghiei 
strigă cu mare glas și cheamă pe toţi credincioșii zicând: „Cu frica lui 
Dumnezeu, cu credință si cu dragoste apropiati-va”; adică apropiati-va la 
Sfintele Taine și va împărtășiți. Pe urmă tot ei își tăgăduiesc cuvintele rostite si 
gonesc pe cei ce se apropie. Eu nu știu cum să numesc această nerânduială. 


Cuvantul 2 
Unii se impotrivesc zicand ca trebuie sa ne impartasim la 40 de zile, si 
nu mai curand. 


Cei care vin cu această împotrivire, se indreptatesc cu mărturia 
dumnezeiescului Gură de Aur care zice: „Pentru care pricină postim aceste 
patruzeci de zile? În vremurile vechi, multi creștini se apropiau de Sfintele 
Taine și se împărtășeau simplu, cum se întâmpla și îndeosebi în acest timp în 
care Hristos ne-a predat Taina, în Joia cea Mare. Sfinţii Părinţi, cunoscând 
vătămarea ce se făcea la cei ce se împărtășeau cu nepăsare și fără pregătire, s- 
au adunat și au rânduit aceste patruzeci de zile, pentru ca să se curețe creștinii 
cu postul, cu rugăciunea, cu citiri și adunări, cu spovedanie și privegheri, cu 
milostenii și lacrimi și cu toate celelalte de Dumnezeu iubite fapte bune care se 
fac în aceste zile și așa să se împărtășească cu curată conștiință, pe cât este cu 
putinţă, cu Preacuratele Taine” (Cuv. 28, Către cei ce postesc înainte de Paști). 

La această împotrivire răspundem că cei ce voiesc să-și susțină părerea 
lor obișnuiesc să aducă în sprijinul lor cuvinte din Sfânta Scriptură sau ale unor 
sfinţi, ca să nu apară undita goală, fără momeală. Pentru că zice dumnezeiescul 
Gură de Aur: „Când minciuna vrea să fie crezută, de nu-și va pune întâi temelie 
socotită adevărată, nu adevărul însuși, nu este crezută”. Așa cum fac și acești 
binecuvantati. 

Dar nu trebuie a tăia si despărți cuvintele Dumnezeiestei Scripturi de 
celelalte parti ale lor si a le folosi în chip forțat pentru scopul lor propriu. 
Fiindcă zice iarăși același Hrisostom: „Nu se cuvine să cercetăm numai 
cuvântul așa cum este, ci să socotim și toată urmarea cuvântului, de cine a fost 
zis, pentru cine, către cine, de ce, când și cum. Fiindcă nu-i de-ajuns a zice că 
este scris în Scripturi și nici a despărți cuvintele simplu și cum s-ar întâmpla și 
a le separa de celelalte parti ale trupului și ale legăturii lor; și luându-le astfel 
pustii și goale, dezbrăcate de legătura lor, să le miște după bunul plac. Pentru 
că în acest chip multe învățături rele și stricate au pătruns și s-au răspândit în 
viața noastră. Deoarece diavolul îndeamnă pe cei mai leneși să zică cuvinte 
scoase din Sfintele Scripturi, la care să adauge sau să scoată și așa să întunece 
adevărul. 

De aceea și aceștia nu trebuie să spună numai ceea ce zice Hrisostom, că 
au rânduit Sfinții Părinţi patruzeci de zile întru care postind să ne împărtășim. 
Ci trebuie să se gândească și la cele spuse mai înainte și la cele de după aceea, 


pe care acest dumnezeiesc Părinte le spune in același cuvânt al sau și din ce 
pricină și către cine zice cuvântul. Căci după cum pretind aceștia, dovedesc ca 
dumnezeiescul Hrisostom a prevăzut numai în ziua de Paști folosirea Sfintei 
Împărtășanii. Pe care lucru, dacă acești apărători ai Patruzecimii îl recomandă, 
ar trebui, după părerea lor, fie să se împărtășească numai o dată pe an, adică la 
sărbătoarea Pastilor și să se asemene cu aceia despre care vorbește 
dumnezeiescul Hrisostom, sau să facă zece patruzecimi pe ani, după numărul 
cu care aceștia obișnuiesc să se împărtășească. Dacă cea dintâi nu le place, iar 
cea de a doua nu o pot săvârși, apoi să tacă si să nu mai osândească fata de alţii 
și pe dumnezeiescul Hrisostom, pe care îl prezintă ca potrivnic nu numai 
sfinților Apostoli, Sinoadelor ecumenice și locale și celorlalți multi purtători de 
Dumnezeu Părinţi, care vorbesc despre deasa împărtășire, ci și lui însuși. 
Deoarece acesta scrie mai mult decât alții despre deasa împărtășire și în mai 
multe cuvântări, încă și în aceasta zicând: „Nu-mi spune aceasta, ci arată-mi că 
așa a poruncit Hristos să faci, dar eu iti arăt că a poruncit să faci cu totul 
dimpotrivă. Și nu numai că nu ne-a poruncit să luăm aminte la zile, ci ne-a și 
eliberat de această nevoie și respectare. Ascultă deci ce zice Pavel. Și când zic 
de Pavel, de Însuși Hristos zic, fiindcă Hristos era Cel care mișca sufletul lui 
Pavel. Si ce zice el? Tineti zilele și lunile și anii si cele din ele? Mă tem ca nu 
cumva în zadar m-am ostenit la voi și v-am propovăduit Evanghelia. Și iarăși 
zice: Ori de câte ori veți mânca pâinea aceasta și veți bea paharul acesta, vestiți 
moartea lui Hristos. Zicând „ori de câte ori”, a făcut domn și stăpân pe cel vrea 
să se împărtășească, eliberându-l de orice observare a zilelor. Pentru că nu este 
unul și același lucru Paștile și Patruzecimea, ci altceva este Paștele și altceva 
Patruzecimea. Fiind că Patruzecimea numai o dată pe an se tine, iar Pastile le 
facem de trei ori pe săptămână, uneori și de patru ori și ca să zic mai bine, ori 
de câte ori vrem. Fiindcă Paștele nu sunt post, ci Sfânta Liturghie și 
dumnezeiasca împărtășire, care se face în ea. 

Că acesta este adevărul, ascultă ce zice Pavel: Paștele nostru este Hristos, 
Care s-a jertfit pentru noi. Încât ori de câte ori te vei împărtăși cu curată 
conștiință, prăznuiești Paștele. Nu când postești, ci când te împărtășești din 
acea jertfă. lar catehumenul niciodată nu face Paștele, chiar dacă postește în 
fiecare an, deoarece nu se împărtășește. Precum și acela care nu postește, dacă 
se apropie de Sfintele Taine cu conștiință curată, săvârșește Paștele, și azi, și 
mâine, și ori de câte ori se împărtășește. Fiindcă adevărata pregătire pentru 
Sfintele Taine nu stă în ţinerea zilelor și a vremurilor, ci în conștiința curată. 

Noi însă facem cu totul dimpotrivă: Nici mintea nu ne-o curățăm, și ne 
împărtășim numai în ziua în care Hristos ne-a predat Taina și ni se pare că 
facem Paștile, chiar dacă suntem plini de multe păcate. 

Dar lucrul nu stă așa; nicidecum, ci chiar dacă și în Sâmbăta (desigur 
zice de Sâmbăta mare) te vei împărtăși cu conștiință rea și necurată, ai căzut 
din harul Comunicării și ai plecat fără să sărbătorești Paștile. Precum și 


dimpotrivă: dacă și astăzi te împărtășești cu curdatie, ai facut Pastile cu 
adevarat. Se cuvenea deci ca aceasta scumpatate si cercetare sa nu o faceti la 
luarea aminte a vremilor, ci la Sfânta Împărtășanie. Și în ce chip acum suferiti 
orice osteneală, numai să nu vă schimbaţi obiceiul nostru, tot așa se cuvine să 
nesocotiti obiceiul și în tot chipul să vă siliți, ca să nu vă impartasiti cu păcate. 
Fiindcă este rușine, nu a se schimba omul în mai bine, ci a stărui în ceartă 
nefolositoare. Acest lucru a pierdut pe iudeii care, căutând obiceiurile cele 
vechi, s-au abătut la necredinta. 

Și iarăși zice același: Știu că multi dintre voi, din obiceiul sărbătorii, vor 
merge să se împărtășească. Se cuvine însă, precum de multe ori am zis, să nu 
căutați la sărbători când vreţi să vă impartasiti, ci să vă curăţaţi conștiința si 
așa să vă împărtășiți. Fiindcă cel păcătos și necurat nici în sărbătoare nu este 
vrednic să se împărtășească cu acel sfânt și înfricoșat Trup al lui Hristos; iar cel 
curat, care se curăță de păcate cu pocăință adevărată, și sărbătoarea, și în tot 
timpul, și totdeauna este vrednic să se împărtășească cu dumnezeieștile Taine 
și să primească darurile și harul lui Dumnezeu. 

Însă nu știu de ce multi trec cu vederea acest lucru și fiind plini de multe 
păcate, când văd că a sosit sărbătoarea, ca și când ar fi siliți de ziua aceea, se 
împărtășesc cu acele Taine, pe care nici să le vadă nu sunt vrednici” (Cuvântul 
74 la Sfântul Botez al Domnului). 

lată deci că și dumnezeiescul Gură de Aur nu numai că adeverește 
limpede scopul și părerea sa celor ce iubesc să audă adevărul, ci și în chip 
prorocesc respinge acest obicei al Patruzecimii, care este ținut de mulți. 

lar pentru cele patruzeci de zile, pe care zice că le-au așezat Sfinţii 
Părinţi, dacă ar vrea cineva să vorbească, povestirea ar fi lungă; totuși noi vom 
aduce puţine oarecare pentru încredințarea celor ce se îndoiesc. 

Creștinii din Asia, în vremea aceea, sărbătoreau Paștele împreună cu 
evreii, pretextând că așa au primit de la loan Teologul și de la Apostolul Filip și 
de la alții oarecare. Și cu toate că au scris adeseori multi dumnezeiesti Părinţi 
de la diferite sinoade locale, totuși aceia nu și-au lăsat obiceiul lor, până când 
s-a ținut primul sfânt sinod ecumenic, care între altele, a așezat ca Pastile să 
nu se mai sărbătorească împreună cu iudeii, ci după echinocțiul de primăvară, 
în zi de Duminică, spre a nu mai cădea odată cu paștele iudeilor. Totuși unii au 
rămas cu vechiul obicei. Către aceștia aduce cuvântul dumnezeiescul Gură de 
Aur, mustrându-i că au defăimat pe atâția dumnezeiești Părinți, prin obiceiul 
lor cel rău. 

Pentru această pricină laudă atât vrednicia dumnezeieştilor Părinţi ai 
întâiului Sinod și le atribuie lor hotarul Patruzecimii zicând, că aceștia au 
rânduit-o, voind ca prin aceasta să-i convingă și să-i atragă spre ascultare. 
Fiindcă cine nu știa că postul Sfintei Patruzecimi este legiuit de Sfinţii 
Apostoli, care în canonul 68 spun: „Dacă un episcop sau preot, sau diacon, sau 
ipodiacon, sau citet, sau cântăreț nu postește sfânta și marea Patruzecime, sau 


miercurile si vinerile din cursul întregului an, să se caterisească, iar de este 
mirean să se afurisească”? 

Sau poate, zice, au legiuit Sfinţii Părinţi ai sinodului întâi fiindcă mai 
adăugaseră și această mare săptămână a Patimilor, așa cum însuși spune și în 
altă parte: „De aceea și Părinţii au prelungit vremea postului, dându-ne nouă 
vreme de pocăință și așa curăţaţi să ne împărtășim”. 

Dar cea mai adevărată pricină, despre care dumnezeiescul Hrisostom 
zice că, Primul Sinod a legiuit postul Patruzecimii se pare că este următoarea: 
Deoarece creștinii de atunci neglijau și nu posteau întreaga Patruzecime, ci 
unii posteau numai trei săptămâni, alţii șase, iar alţii altfel, fiecare după cum se 
obișnuia în acel loc, precum mărturisește despre aceasta Socrate. În Istoria 
bisericească, Părinţii Sinodului întâi Ecumenic au reînnoit canonul Sfinţilor 
Apostoli și au legiuit să se postească tot postul Patruzecimii neabătut. Despre 
această înnoire pe care au făcut-o, zice dumnezeiescul Gură de Aur, cum că 
Părinţii aceia au hotărât-o. 

Ci fiindcă aceștia aduc ca apărător al celor patruzeci de zile pe 
dumnezeiescul Gură de Aur, iar acela le strică ca pe o pânză de păianjen 
părerile lor, noi tăcem și trecem la alte împotriviri. 

Cuvantul 3 


Unii se impotrivesc și zic că scopul Sfinţilor Părinţi de a ne împărtăși 
des este ca să nu ne îndepărtăm cu totul de împărtășirea cu 
Dumnezeiestile Taine. lar dacă unii din multa frică și evlavie se 
împărtășesc rar și cu mai multă evlavie se apropie de Sfintele Taine, se 
împărtășesc cu vrednicie. 


Dar noi am vrea să rugăm pe cei ce spun acestea, să ne arate de unde și 
din ce mărturii au aflat ei scopul lui Hristos și al Sfinţilor. Nu cumva s-au suit 
la ceruri ca Pavel și le-au auzit? Dar Pavel a auzit cuvinte de nespus, pe care 
omul nu poate să le rostească. Dar aceștia cum pot să le grăiască? lar dacă sunt 
altele decât acestea, cum de nu se găsesc scrise în cărților dumnezeieştilor 
noștri Părinţi? lar dacă sunt scrise și noi nu le-am găsit, îi rugăm să ni le arate. 

Totuși frica pe care aceștia se prefac că o au fata de Sfintele Taine, nu 
este după Dumnezeu, după cum zice prorocul: acolo s-au temut de frică, unde 
nu era frică. Deoarece acolo se cade să fie frică unde se face călcarea 
poruncilor, și nu unde este supunere și ascultare. Deci nici evlavia acestora nu 
este adevărată, ci prefăcută și fatarnicd; pentru că adevărata evlavie se 
cucerniceste la poruncile și cuvintele Domnului și nu le calcă. Iar acestea le zic 
nu ca să-i facă pe creștini mai atenţi și mai evlaviosi fata de Sfintele Taine, ci ca 
să-i descurajeze și să-i îndepărteze cu totul de ele și pe urmă să le pricinuiască 
pierzare sufletească. 

De aceea și dumnezeiescul Chiril al Alexandriei răspunde acestor ziși 
evlavioși și zice: „Dacă iubim viata veșnică, dacă vrem și rugăm pe dătătorul 
nemuririi Hristos să fie cu noi, să nu ne lipsim de împărtășirea cu Sfintele 
Taine, cum fac unii leneși, ca nu cumva adâncul în răutate, diavolul, să 
meșteșugească din vătămătoarea de suflet evlavie fata de dumnezeiestile Taine, 
o cursă pentru sufletele noastre. Dar tu ce-mi răspunzi? Pavel așa scrie, că cine 
mănâncă Pâinea și bea Paharul Domnului cu nevrednicie, spre judecată luiși 
mănâncă și bea. Deci și eu, cercetându-mă pe mine nu mă văd vrednic de 
împărtășire. La aceasta iti răspund și eu: Când dar o să fii vrednic? Când vrei să 
te infatisezi înaintea lui Hristos? De te vei teme totdeauna de cele mai mici 
greșeli ale tale și gresesti și aluneci în ele, nu vei înceta niciodată, ca un om ce 


esti (deoarece zice sfantul Proroc David: Cine poate cunoaste greselile omului 
cele mici si nu de moarte?). De unde urmează ca să nu te împărtășești 
niciodată si să rămâi lipsit de sfințirea cea de suflet mântuitoare a Sfintelor 
Taine. Ci mai bine este să te gândești si să trăiești o viata mai evlavioasă, 
potrivit cu legile și poruncile lui Dumnezeu și așa să te împărtășești cu Sfânta 
Cuminecătură; crezând că este nu numai stricătoare a morții, ci si a 
neputintelor celor sufletești și trupesti, pe care le avem. Pentru că Hristos, 
când se va sălășlui în noi prin împărtășire, încetează cugetul cel sălbatic al 
trupului nostru și aprinde evlavia cea către Dumnezeu și omoară toate 
patimile și vindecă păcatele noastre ca a unor bolnavi. Deoarece ca un bun 
Păstor ce este, își jertfește sufletul său pentru oi, leagă pe cea zdrobită și ridică 
pe cea căzută. 

Și tot el zice iarăși: De viata făcătorul și sfântul Trup al Domnului dă 
viata celor ce se împărtășesc cu dânsul și ne menţine întru nestricăciune, când 
se unește cu trupurile noastre. Fiindcă nu este trupul oarecăruia, ci al vieții 
celei firești, adică a lui Dumnezeu și are întru sine toată puterea dumnezeiască 
a Cuvântului care S-a unit și este plin de dumnezeiasca Lui putere, prin care se 
fac toate vii și se păzesc în viaţă. Și fiindcă acesta este adevărul, să știe creștinii, 
care se lenevesc să meargă la Biserică pentru a se împărtăși și care de multă 
vreme s-au depărtat de împărtășire că se întemeiază pe o mincinoasă și multă 
vatamatoare evlavie; să știe, zic, că neîmpărtășindu-se se lipsesc de viata 
veșnică, nevoind să învieze și această părăsire, pe care ei o socotesc că o fac din 
evlavie, li se face cursă pierzătoare de suflet și sminteală mult vătămătoare. 

De aceea, trebuie să se silească din toată puterea și râvna ca să se curețe 
de păcate și să se sârguiască mai mult să ducă o viata plăcută lui Dumnezeu și 
să se grăbească cu îndrăzneală și dragoste să se împărtășească. Pentru că în 
acest chip vom birui meșteșugirile drăcești cele împotriva noastră și făcându- 
ne partasi dumnezeiescului har, să ne suim și să sporim in viata cea 
nestricăcioasă. 

Iar Ioan Zonara, în tâlcuirea celui de al doilea canon al sinodului din 
Antiohia, zice: Aversiune numesc Părinţii în acest canon, a nu avea cineva ură 
către Sfânta Împărtășanie și a nu se împărtăși, ci și a se feri și a nu se împărtăși, 
din evlavie și smerenie. Deoarece dacă se întorc și fug de Sfânta Împărtășanie 
urând-o și scârbindu-se de ea, trebuie să se certe nu numai cu afurisirea, ci cu 
izgonire deplină și cu anatema. 

Dumnezeiescul Chiril și loan Zonara au mustrat îndeajuns așa-zisa 
evlavie a celor leneși, deoarece nu naște rodul folosului și al mântuirii, ci 
moarte sufletească și lipsire desăvârșită de viata veșnică, pe care o pricinuieste 
deasa împărtășire cu Dumnezeieștile Taine. Deoarece cei ce sunt cu adevărat 
evlavioși, nu numai că nu nesocotesc cuvintele Domnului și atâtea sfinte 
canoane ale Apostolilor și Sinoadelor și ale sfinților locali, dar nici prin minte 
nu le trece să facă aceasta, deoarece se tem de osânda și de judecata 


neascultării. Pentru acești cu adevărat evlaviosi, zice Duhul Sfânt prin Prorocul 
Isaia: Spre cine voi căuta, fără numai spre cel blând și smerit și liniștit și care se 
cutremură de cuvintele mele (6,2). 


Cuvantul 4 


Iarăşi spun unii că iată si cuvioasa Maria Egipteanca si multi alti 
pustnici si asceti numai o data s-au impartasit in toata viata lor si 
această întârziere nu i-a împiedicat sa se sfinteasca. 


Către aceștia răspundem că nici pustnicii nu conduc Biserica si nici 
Biserica nu a făcut canoanele pentru pustnici, precum zice Apostolul. „Legea 
nu este pusă pentru cel drept” (I Tim. 10, 9), iar dumnezeiescul Hrisostom zice: 
„Toţi cei ce au iubit filosofia și petrecerea Noului Așezământ al Evangheliei, n- 
au făcut-o de frica muncilor ori de pedeapsă și ameninţare, ci numai din 
dragoste și din dumnezeiescul dor. Pentru că acestora nu le-a trebuit nici 
porunci, nici legi ca să iubească virtutea și să fugă de răutate; ci ca fii aleși și 
liberi, fiindcă au cunoscut bunul neam al firii lor, fără vreo oarecare frică sau 
teamă de pedeapsă, s-au pornit de la sine spre virtute și au săvârșit-o. 

Dar și acești pustnici, dacă au avut putinţa și nu s-au împărtășit, se 
osândesc ca niște călcători ai sfintelor canoane și ca nesocotitori ai Sfintelor 
Taine. lar dacă nu au avut, sunt nevinovaţi, după cum zice sfintitul Cabasila: 
„Dacă sufletele celor adormiti sunt pregătite pentru împărtășire, iar Domnul 
totdeauna voiește și iubește să sfinteasca și să Se dea pe Sine pentru fiecare, ce 
lucru poate să-l despartă de împărtășire? Desigur, niciunul”. 

Dar poate va zice cineva: „Dacă un creștin viu, având această pregătire în 
sufletul său, nu va merge să se împărtășească, oare poate și el să se bucure de 
sfințirea de la Sfintele Taine, asemenea celor adormiti?” Nu poate fiecare să o 
dobândească, ci numai cel ce nu poate trupește să meargă să se împărtășească. 
Asa cum de pildă sunt sufletele celor adormiti și cei ce locuiesc și se sălășluiesc 
în pustietati, în munți, în peșteri si în crăpăturile pământului, în apropierea 
cărora nu se află Jertfelnic și Biserică și nici nu este cu putinţă să vadă preot; pe 
acești anahoreti și pustnici, Hristos nevăzut îi sfințește cu sfintenia Tainelor. 

lar dacă cineva, putând să meargă să se împărtășească, nu merge, aceluia 
cu totul îi este cu neputinţă să primească sfințirea Tainelor. Nu, simplu, pentru 
că nu a mers, ci pentru că putând să meargă, s-a lenevit și nu a mers. De aci se 
vede că sufletul său este pustiu de acele bunătăţi, care se cuvine să le aibă 
pentru împărtășire. Căci cum poate avea dragoste și râvnă pentru împărtășire, 
cel care putând să meargă să se împărtășească, dar nu vrea? Și cum poate avea 
credință fata de Dumnezeu, cel ce nu se teme deloc de teribila amenințare pe 
care o face Domnul împotriva celor ce nesocotesc această Cină? Și cum va 
crede cineva că el iubește Tainele, pe care, putând să le primească, nu le 
primește? 


° Cuvântul 5 


Se impotrivesc unii zicând că Sfânta Împărtășanie este lucru infricosat, 
de aceea trebuie si viata sfântă, desăvârşită si ingereasca. 


Că este mare si înfricoșată taina Sfintei Împărtășanii si că trebuie viață 
sfântă și curată, nimeni nu se îndoiește. Dar numele „sfânt” are multe 
înțelesuri. Sfânt numai Dumnezeu este, deoarece are sfintenia în chip firesc și 
nu dobândită; iar oamenii care s-au învrednicit de Sfântul Botez, primesc 
sfintenia prin participare de la Sfântul Dumnezeu. De aceea se numesc sfinți, 
deoarece au luat sfintenia prin harul Sfântului Duh, din renasterea de sus. Si 
prin faptul că se împărtăşesc cu Sfântul Trup si Sânge al Domnului nostru, 
primesc totdeauna sfintenia de la Sfintele Taine. Si cu cât de apropie de 
Dumnezeu prin lucrarea stăpâneștilor porunci, cu atât mai mult se sfintesc si 
se ridică spre desăvârșire. lar cu cât se depărtează de Dumnezeu, prin 
nelucrarea poruncilor, pe atât se lipsesc de sfințenie, sunt stăpâniți de patimi si 
răutatea crește în ei. Fiindcă răutatea nu este altceva decât lipsa binelui. 

Câţi, dar, s-au învrednicit de renașterea prin Duhul Sfânt nu sunt deloc 
opriți să se numească sfinți și prin urmare să se împărtășească des cu 
Dumnezeiestile Daruri, ca fii sfinți după har ai Sfântului Dumnezeu. De aceea 
și dumnezeiescul Gură de aur zice: Cele Sfinte celor sfinţi trebuie să fie date, si 
nu celor necurati și intinati. Și voind ca să arate deosebirea sfinţilor, zice: 
„Niciun păcătos să nu se apropie să se împărtășească. Totuși nu zic niciun 
păcătos, pentru că mai întâi decât pe alţii, pe mine mă opresc de dumnezeiasca 
Masă. Deci nu zic „niciun păcătos”, ci nimeni să nu se apropie de Sfintele Taine 
rămânând păcătos. Adică nimeni nespovedit si nepocăit; deoarece știu că toți 
suntem supuși păcatului și canonisirii și că nimeni nu se poate lăuda că are 
inima curată de păcat. Dar nu acesta este răul, că adică nu avem inima curată, 
ci pentru că nu ne apropiem de Hristos, Care poate să ne curețe. lar Teodoret 
zice: „Cei care se împărtășesc cu Dumnezeieștile Taine, unii se împărtășesc ca 
oaie, adică cei desavarsiti în virtute; iar alții ca capre, adică acei care își curăță 
întinăciunea păcatului prin pocăință”. 

Dar deși aceștia dau deasa împărtășire numai celor desăvârșiţi, totuși se 
pare că Sfinţii Părinți nu cer desăvârșirea de la cei care se împărtășesc, ci 
îndreptarea vieții prin pocăință. Căci după cum în această lume văzută nu toți 
oamenii au aceeași vârstă, tot așa și în lumea cea duhovnicească a Bisericii, 
sunt stări deosebite, potrivit cu parabola semintei. Cel desăvârșit aduce lui 
Dumnezeu numărul o sută, cel mijlociu șaizeci, iar începătorul treizeci, fiecare 
după puterea lui și nimeni nu este lepădat de Dumnezeu pentru că nu aduce o 


sută. Dar noi, de vom socoti bine, este cu neputinta să ajungă cineva la 
desăvârșire fără deasa împărtășire cu Sfintele Taine. Pentru ca fără de aceasta, 
nici dragostea nu o poate dobândi; fără dragoste, nici ascultarea fata de 
stăpâneștile porunci, iar fără de ascultare nici desăvârșirea. Fiindcă precum 
zice înțeleptul Solomon: „Începutul înțelepciunii este dorința cea adevărată de 
învățătură, iar dorința de învățătură și de cunoaștere este dragostea, iar 
dragostea este păzirea dumnezeieștilor porunci, păzirea poruncilor este 
adevărata și neschimbata curatie și nestricăciunea face pe om să se apropie de 
Dumnezeu. Drept aceea, dorul după înțelepciune ridică pe om la Împărăţia 
Cerurilor”. 

De aceea și cel între sfinți Avva Apolo, cunoscând că dumnezeiasca 
împărtășanie este săvârșitoare a dumnezeieștei dragoste, o numără împreună 
cu porunca dragostei și zice că de aceste două porunci, adică de deasa 
împărtășire și în iubirea aproapelui, atârnă toată Legea și Prorocii. 

Dar de ce este nevoie să spunem multe? Cei care aduc acestea, oare cum 
se împărtășesc în Postul Patruzecimii: ca desăvârșiți sau ca păcătoşi si 
nedesavarsiti? Dacă se împărtășesc ca desăvârșiți, trebuie să o facă mai des, 
după hotărârea lor; iar dacă o fac ca nevrednici, atunci mai des trebuie să se 
împărtășească, pentru că să devină desavarsiti, precum am spus mai înainte. 

De vreme ce pruncul nu crește la vârsta barbatiei, fără de hrană 
trupească, cu mult mai mult sufletul nu poate ajunge la desăvârșire, fără hrană 
duhovnicească. Și precum zic inteleptii cei din afară, că trei lucruri trebuie 
avute în vedere la prunc: întâi, cel ce hrănește, al doilea cel ce se hrănește și al 
treilea ceea cu care se hrănește. Cel care hrănește este sufletul, cel hrănit este 
trupul insufletit, iar aceea cu care se hrănește este hrana. 

Astfel, zice Gavriil al Filadelfiei, se întâmplă și la renașterea cea 
duhovnicească: „Este cel ce se hrănește, adică omul renăscut prin botez; cea cu 
care se hrănește, Preacuratele Taine și cel ce hrănește, dumnezeiescul Har, 
care preface pe acestea în Trupul și Sângele Mântuitorului nostru”. De aceea 
zice și Marele Vasile, că cel ce s-a născut prin Botez trebuie să se hrănească cu 
împărtășirea Dumnezeieștilor Taine (Cuvântul 8 despre Botez). 

lar dacă se împărtășesc fiind păcătoși, apoi nu trebuie să se 
împărtășească nici la patruzeci de zile și nici o dată pe an, precum zice loan 
Gură de Aur: „Așa cum cel ce are conștiința curată trebuie să se împărtășească 
în fiecare zi, tot așa și cel aflat în păcate și nepocăit nu-i este de folos nici în 
sărbătoare să se împărtășească. Căci dacă ne împărtășim cu nevrednicie, chiar 
dacă și numai o dată pe an ne-am împărtăși, nu ne eliberăm de păcate prin 
aceasta, ci mai ales mai mult ne osândim, pentru că nici atunci nu ne 
împărtășim curat. De aceea vă rog pe toţi, nu vă impartasiti simplu, așa cum s- 
ar întâmpla, pentru că este sărbătoare. Nu!” 

Și iarăși în alt loc zice tot el: „Deoarece nici preoţii nu cunosc pe toți 
păcătoșii care se împărtășesc cu nevrednicie, Dumnezeu de multe ori îi 


descoperă si îi predă ca să fie pedepsiţi de satana. Deoarece când se întâmplă 
oamenilor boli, necazuri, calamitati și nenorociri și alte asemenea rele, din 
această pricină vin, pentru că se împărtășesc cu nevrednicie”. Și aceste pe care 
le-am zis, le arată Pavel zicând: De aceea adică, pentru că se împărtășesc cu 
nevrednicie, sunt multi bolnavi și multi mor. Și cum, îmi raspundeti, pentru ca 
ne împărtășim numai o dată pe an? Dar aci este raul că nu va gândiţi la 
vrednicia împărtășaniei, la curatia sufletului, ci o socotiți la lungimea vremii si 
aceasta o socotiți că este evlavie, adică a nu se împărtăși cineva des. Și nu știi 
că și numai o dată pe an dacă te împărtășești cu nevrednicie îți vatămi sufletul 
și dacă te împărtășești cu vrednicie, des, te folosești. 

Nu este îndrăzneală și obrăznicie a se împărtăși cineva des, ci 
împărtășirea cu nevrednicie, chiar dacă și numai o dată pe an. lar noi suntem 
atât de ticăloși și nepriceputi că tot anul facem păcate și nu ne străduim să ne 
curatam de ele și socotim că este de ajuns pentru curățarea noastră să nu ne 
împărtășim des și să îndrăznim cu ocară împotriva Trupului lui Hristos. Să ne 
gândim că cei ce au răstignit pe Hristos, numai o singură dată L-au răstignit; și 
pentru că numai o dată L-au răstignit, au făcut un păcat mai mic? Și luda 
numai o dată L-a vândut, și pentru aceasta nu s-a osândit? Nu este așa, nu! 

Pentru ce, dar, să folosim Sfânta Împărtășanie cu măsurarea vremii? 
Timpul cel mai bun pentru a ne împărtăși este conștiința curată. 

Și iarăși zice: Pe care deci să-i iubim? Pe cei care se împărtășesc numai o 
dată pe an? Sau pe cei ce se împărtășesc de multe ori? Sau pe cei ce se 
împărtășesc de puţine ori? Nu! Nu lăudăm nici pe cei ce se împărtășesc o 
singură dată, nici pe acei ce se împărtășesc de multe ori, nici pe acei care se 
împărtășesc de puţine ori, ci lăudăm pe cei ce se împărtășesc cu conștiință 
curată, cu inimă curată, cu petrecerea și viața neosândită; cei ce sunt astfel, 
totdeauna se împărtășească; cei ce nu sunt așa, nici o dată pe an nu sunt 
vrednici să se împărtășească. Și din ce pricină? Pentru că se împărtășesc spre 
osândirea lor, spre iad și chinuri. 

Dar acești binecuvantati nu știu de ce nu iau aminte la acestea și cer de 
la cei ce se împărtășesc viaţă și stare îngerească. Că cel botezat și renăscut prin 
Sfântul Botez fagaduieste să trăiască viata îngerească, este lucru limpede, 
pentru că se silește cât poate să împlinească stăpâneștile porunci, precum este 
rânduit. Acest lucru este propriu și cetelor îngerești, adică să împlinească și să 
săvârșească totdeauna dumnezeieștile porunci. 

De aceea si cei ce sunt botezați și păzesc dumnezeieștile porunci, nu 
sunt departe de vietuirea îngerilor, mai ales că se silesc să păzească în trup 
curăţenia îngerilor celor fără de trup, precum și Apostolul Pavel strigă și spune: 
„Petrecerea noastră este în ceruri” (Filip. 2, 20) Adică vietuirea noastră a 
creștinilor este cerească și îngerească. 

Dar și dumnezeiescul Gură de Aur zice: „Să atragem în noi ajutorul cel 
nebiruit al Duhului Sfânt, prin păzirea poruncilor, și cu nimic nu vom fi mai 


prejos decât îngerii. Si iarăși, îndoit primește Harul, crestinul cel ce s-a botezat 
și s-a mântuit. Întâi pentru că viază cu harul Duhului Sfânt, și al doilea pentru 
că se face ca o pasăre ușoară și zboară cu slobozenie spre Ceruri”. 


Cuvantul 6 


Unii aduc pentru Dumnezeiasca Impartasire graiul de la Pilde si zic: 
Miere de vei afla, mănâncă cu măsură, ca nu cumva, săturându-te, să o 
verși afară. 


La aceste sofisticării ni-i și rușine să dăm răspuns. Deoarece mâncarea 
mierii nu se referă la dumnezeieștile Taine, ci la contemplatie și desăvârșire, 
după Grigorie Sinaitul si alti Părinţi. lar dacă aceștia o înțeleg pentru 
dumnezeieștile daruri, eu ascult totuși pe Paremiastul care zice: „Fiule, 
mănâncă miere, fiindcă este dulce fagurul, ca să-ţi îndulcești gura ta; și astfel 
vei înțelege înțelepciunea în sufletul tău. Pentru că dacă o vei afla și mânca, 
sfârșitul tau va fi bun și nădejdea către Dumnezeu nu te va parasi”,,. 

Totuși trebuia să ne spună cum înţeleg cuvintele „cu măsură”, fiindcă noi 
nu avem altă măsură la împărtășanie fără numai sfintele canoane ale 
Apostolilor și a întregii Biserici a lui Hristos, adică să ne împărtășim (dacă este 
cu putinţă și în fiecare zi), fie de patru ori pe săptămână după cum zice Sfântul 
Vasile și dumnezeiescul Gură de Aur, fie cel puţin în fiecare sâmbătă și 
duminică și în celelalte zile de sărbătoare. Precum și Apostolul poruncește ca 
soţii să se tina departe unii de alții în zilele acestea ca să se împărtășească cu 
dumnezeieștile Taine zicând: „Să nu vă lipsiți unul de altul, decât cu bună 
învoială, pentru un timp, pentru că să vă indeletniciti cu postul si cu 
rugăciunea”. 

lar dumnezeiescul Dionisie al Alexandriei zice: „Bărbatul și femeia să se 
ferească de împreunare sâmbăta și duminica pentru că în aceste zile se 
săvârșește Dumnezeiasca Jertfă, adică se face Dumnezeiasca Liturghie, ca să se 
împărtășească. 

Dar și dumnezeiescul Grigorie al Tesalonicului zice despre sărbători: „O 
zi din săptămână (care se numește Duminică pentru că este închinată 
Domnului, Care în această zi a înviat din morţi și ne-a arătat mai înainte si ne- 
a adeverit învierea cea de obște a tuturor oamenilor, în care înviere va înceta 
orice lucru pământesc) să o sfintesti si să nu faci niciun lucru de mână sau 
meșteșug, sau lucrare, în afară de cele necesare pentru trebuintele trupului și 
să dai odihnă de osteneli și slujitorilor tăi și întregii familii, pentru a slavi toți 
împreună pe Hristos, Care ne-a răscumpărat cu moartea Sa și a înviat El și a 
înviat împreună cu El și întreaga fire omenească. Și să-ți aduci aminte despre 
veacul ce va să vie și să cugeti la toate poruncile și îndreptările Domnului; să te 
cercetezi pe sine dacă nu cumva ai călcat vreuna din ele sau ai lăsat pe vreuna 
și nu ai făcut-o și asa să te indrepti pe sine de toate greșelile. Și să stărui in 
această zi a Duminicii în Biserică, să asculti Liturghia și toată slujba si să te 
împărtășești cu curată credință și conștiință neprihănită cu Sfântul Trup și 


Sânge al lui Hristos; și să pui început pentru o viata îmbunătăţită și mai bună, 
să te reinnoiesti pe sine însuți și să fii gata și în stare să primesti bunatatile cele 
viitoare și veșnice. Făcând astfel vei sfinţi și vei cinsti ziua odihnei, oprindu-te 
de la toată lucrarea păcatului. Și împreună cu Duminica să unești și pe celelalte 
sărbători mari; și asa cum faci Duminica să faci și în acelea, pazindu-te de toate 
rele. 


Cuvantul 7 
Unii, miscati de frica de Dumnezeu, socotesc erezie deasa impartasire, 
zicand ca asa cum cei ce se boteaza in afara de Traditia Bisericii sunt 
eretici, tot asa si cei care se impartasesc des sunt eretici. 


Fata de aceste îndrăznețe cuvinte, noi cu adevărat ne minunam ce să 
răspundem. Aceasta numai o spunem că după această părere, urmează că sunt 
eretici toți sfinții, nu numai cei ce îndeamnă pe credincioși la Dumnezeiasca 
Împărtășire, ci și cei ce primesc cuvintele lor. Și toți preoții care slujesc în 
fiecare zi și se împărtășesc (vai ce hulă!) și mai ales Sfântul Apolos, care era 
vestit cu sfintenia și avea cinci mii de ucenici în ascultarea lui; despre care scrie 
dumnezeiescul leronim că s-a dus și l-a găsit, că, zice: „După ce am făcut 
rugăciune, spălându-ne picioarele și punându-ne masă, ne-a ospătat sufletește 
și trupește, adică ne-am împărtășit cu dânșii cu Dumnezeieștile Taine, precum 
fac în fiecare zi. 

Apoi, după masă, noi ne-am odihnit, iar ei mergând în pustie, se rugau 
făcând metanii până a doua zi, la ceasul adunării. Și după ceasul al nouălea și 
vecernie se împărtășeau. După împărtășire, unii rămâneau de mâncau, iar alții 
mai râvnitori, mergeau și se linișteau, trăind numai cu puterea Sfintei 
Împărtășanii. Și ne spunea nouă pururea pomenitul acela multe povestiri 
folositoare de suflet și îndeosebi să ne împărtășim în fiecare zi cu 
Dumnezeieștile Taine și să primim pe cei străini ca pe îngerii lui Dumnezeu, ca 
Avraam, Lot si multi alții, pentru că de aceste două porunci atârnă toată Legea 
și Prorocii”. 

Deci pentru că toată ceata Dumnezeieștilor Părinţi cu adevărat sunt 
sfinți si adevărați slujitori ai lui Hristos, urmează dimpotrivă, că cei ce spun 
acestea sunt potrivnici și Sfinților Apostoli, și sfintelor Sinoade ecumenice și 
locale, și Sfinţilor locali. Dar nu numai acestora, ci și Însuși Domnului, Care 
zice: „Cine mănâncă Trupul Meu și bea Sângele Meu are viață veșnică” ; și iarăși: 
„Aceasta să o faceți întru pomenirea Mea” (loan 6, 54). Adică în fiecare zi și 
totdeauna, precum o tâlcuiește Dumnezeiescul Gură de Aur, precum am zis 
mai înainte. 

Sfântul Timotei al Alexandriei primește și pe îndrăciți să se 
împărtășească în fiecare duminică, dacă nu hulesc Dumnezeiestile Daruri, 
zicând: „Și credinciosul, care este îndrăcit, dacă nu îngână Taina și nu hulește, 
să fie împărtășit; dar nu în fiecare zi, ci ajunge numai Duminica” (Canonul 3). 

Deci Sfinţii Părinţi, nu numai pe cei sănătoși, ci și pe cei indraciti îi 
primesc des la împărtășirea Dumnezeiestilor Taine, iar acești binecuvantati 


nici pe cei întregi la minte nu-i primesc, ci caută să se arate mai legiști decât 
legea. 


Cuvantul 8 
Unii se impotrivesc zicand ca ei ca oameni ce sunt, sunt suparati de 
patima lăcomiei, mândriei, a râsului, a grairii in desert și a altora 
asemenea. Deci cum să se împărtășească des? 


Acestora le răspunde Sfântul Anastasie al Antiohiei și zice: „Sunt mulți 
care, fiindcă se împărtășesc rar, se prăpăstuiesc în păcate, iar alții 
împărtășindu-se mai des se păzesc pe sineși adese de multe rele, fiindcă se tem 
de Sfânta Împărtășanie. Deci dacă greșim, ca oameni ce suntem, cu păcate mici 
și de iertat, precum cu cuvântul, cu limba, cu auzul, sau cu ochii ne răpim și ne 
înșelăm și cădem în slava deșartă, în mâhnire, sau mânie sau în altceva 
asemenea, să ne osândim pe noi înșine și să ne mărturisim lui Dumnezeu și așa 
să ne împărtășim, crezând că Sfânta Împărtășire ni se face nouă spre iertarea 
păcatelor și spre curăţire. lar dacă facem păcate grele trupești și necurate sau 
avem pomenire de rău către fratele nostru, până când nu ne vom pocăi de 
aceste păcate, să nu îndrăznim să ne apropiem de Dumnezeieștile Taine. 

Dar fiindcă suntem oameni trupești și slabi și ne întinăm cu multe 
păcate, Dumnezeu ne-a dat diferite jertfe spre iertarea păcatelor, pe care dacă I 
le aducem Lui, ne curăţă și ne fac vrednici să ne împărtășim. 

Astfel, milostenia este jertfă, care curăță pe om de păcate. Este și alta 
jertfă mântuitoare, spre iertarea păcatelor despre care zice prorocul David: 
„Jertfă plăcută lui Dumnezeu este duhul umilit, inima înfrântă și smerită 
Dumnezeu nu o va urgisi”. 

Dacă acest fel de jertfe aducem lui Dumnezeu și dacă avem, ca oameni, 
oarecare mici greșeli, putem să ne apropiem de Sfânta Împărtășanie, cu frică, 
cu cutremur și cu umilință, așa cum s-a apropiat de Hristos, femeia ce avea 
curgere de sânge, plângând și tremurând. Pentru că este și păcat de moarte, 
este și păcat nu de moarte și păcat pentru tămăduire. Totuși pocdinta cea 
adevărată pe toate le poate tămădui. Pentru că altă iertare are acel care se 
apropie de Sfintele Taine și se împărtășește cu frică, cu cutremur, cu 
spovedanie și umilință și altă osândă are acel care se împărtășește fără frică și 
cu defăimare. Pentru că celor ce fără frică, cu defăimare și nevrednicie se 
împărtășesc, nu numai nu li se iartă păcatele, ci și diavolul mai mult năvălește 
asupra lor. lar cei ce se împărtăşesc c cu frică, nu numai că se sfintesc și primesc 
iertarea păcatelor, ci și pe diavol Wi È 

Însă cu toate aceste neji 
Bisericii, tot nu încetează unii | 


mărturii sl Sfinților învățători ai 
alte impotriviri zicând: 


Cuvantul 9 
Fiindca in vremea aceea se impartaseau cei mai multi si cei mai putini 
nu se impartaseau, de aceea dumnezeiestii Parinti au canonisit (deasa 
impartasire) pentru cei putini, ca sa nu se sminteasca cei multi. Acum 
insa, fiindca cei mai multi nu se impartasesc, ci numai cativa putini, 
trebuie ca nici acesti putini sa nu se impartaseasca (des), ca sa nu faca 
neoranduiala in Biserica si sa sminteasca pe cei multi. 


Cei ce spun acestea, ar trebui să știe ce înseamnă sminteală și 
neorânduială și apoi să aducă înainte acestea. Sminteală este și se numește acel 
lucru care îndepărtează pe om de Dumnezeu și-l apropie de diavolul, precum 
zice și Marele Vasile: „Tot lucrul care se împotrivește voii lui Dumnezeu se 
numește sminteală și ca să zic mai limpede, sminteală este orice piedică pusă 
pe cale, ca să împiedice pe cel ce umblă”. De care și prorocul roagă pe 
Dumnezeu ca să-l izbăvească, zicând: „Păzește-mă, Doamne, de mâna 
păcătosului; scoate-mă de oamenii nedrepti, care au gândit să împiedice pașii 
mei. Pusu-mi-au cei mândri cursă mie și funii; curse au întins picioarelor mele, 
pe cărare mi-au pus pietre de poticneală” (Ps. 139, 4-5). 

Deci, fiindcă în felul acesta, cei mai puţini sminteau pe cei mai multi, 
căci îi duceau la lenevire și la călcarea poruncii lui Dumnezeu, iar acum cei 
mulți smintesc pe cei puţini trăgându-i la călcarea Legii, ce trebuie să facem? 
Asa cum atunci, cei puţini și-au tăiat voia lor și au urmat pe cei multi spre 
săvârșirea voii lui Dumnezeu; tot așa și acum trebuie ca cei mulți să-și taie voia 
lor și să urmeze pe cei puţini la împlinirea voii lui Dumnezeu. Și nu aceia 
pentru că sunt puţini să lase porunca lui Dumnezeu și să urmeze acestora, 
pentru că sunt multi, în călcarea poruncii. Deoarece dacă așa se întâmplau 
lucrurile, trebuia ca și prorocul Ilie, și Apostolii, și atâţia alti Părinţi, câți s-au 
luptat pentru adevăr, să ascundă adevărul și să urmeze pe cei multi, deoarece 
ei erau puţini. 

De aceea spune Sfântul Vasile cel Mare: „Pentru voia și porunca lui 
Dumnezeu trebuie a arăta o îndrăzneală plină de curaj, chiar dacă unii se 
smintesc”. 

lar dacă și zic unii că neputându-i vedea că se împărtășesc, se smintesc, 
să înțeleagă că ei singuri sunt pricina și că aceasta este urmarea sau a invidiei, 
sau a urii de frate. 

Deci nu trebuie să nesocotim poruncile lui Dumnezeu ca să nu se 
smintească oamenii, precum zice Sfântul loan Gură de Aur: „Atât se cuvine să 
ne grijim ca să nu smintim pe oameni, încât să nu le dăm noi pricină; iar dacă 
fără să le dăm noi pricină, aceia simplu și la întâmplare ne grăiesc de rău, să 
râdem și să plângem pentru nebunia lor; tu să te grijești să te porți bine 
înaintea lui Dumnezeu și a oamenilor. lar dacă tu purtându-te frumos altul te 


vorbește de rău, tie să nu-ţi pese. Asa grăia Hristos despre acei care se 
sminteau de el: sunt povatuitori orbi și dascăli ai orbilor. Dacă sminteala se 
face din pricina noastră, atunci vai de noi; iar dacă nu este din pricina noastră, 
atunci nu avem păcat. Și iarăși zice: Vai de voi, pentru care se hulește Numele 
lui Dumnezeu. Ce dar? Dacă eu fac un lucru plăcut lui Dumnezeu și altul 
hulește? Pentru aceasta nu tu ai păcat, ci păcatul este al aceluia, fiindcă printr- 
însul s-a hulit. Pentru că atunci când se oprește vreun lucru plăcut lui 
Dumnezeu pentru sminteala altora, atunci cu adevărat trebuie să ne pese, când 
nu suntem siliți de alții ca să păcătuim lui Dumnezeu. Pentru că, spune-mi te 
rog, dacă acum când eu iti vorbesc, aș vrea să osândesc pe betivi și cineva 
auzind acest lucru s-ar sminti, oare eu ar trebui să nu mai vorbesc despre ei? 
Nu! Ci la tot lucrul este bine a-i cunoaște măsura. Mulţi au hulit pentru că o 
frumoasă fecioară nu s-a căsătorit, ci a rămas fecioară și s-a călugărit și pentru 
aceasta au grăit de rău pe cei ce au făcut-o călugăriță. Ce dar pentru aceasta, 
preoții aceia trebuiau să nu o mai facă monahie, pentru sminteala acelora? Ba 
nu! Pentru că ei nu au făcut un lucru rău, ci mai ales au făcut un lucru bine 
plăcut lui Dumnezeu. 

Deci, la tot lucrul trebuie să ne grijim să nu dăm nicio pricină de 
sminteală, urmând poruncilor lui Dumnezeu, ca să fim nevinovați și să ne 
învrednicim a ne bucura de iubirea de oameni a lui Dumnezeu. 

Deci acestea fie zise despre sminteală. lar neorânduială este când un 
lucru se face în afară de rânduiala lui. Și fiindcă rânduială și lege a Bisericii este 
ca să se împărtășească, când se află la Sfânta Liturghie, creștinii care nu sunt 
sub canon, precum am mai spus; iar cei ce nu se împărtășesc, este vădit, că fac 
neorânduială, călcând Legile Bisericii. De aceea zice și prorocul Avacum: 
„Ridicatu-s-a soarele și luna a stătut în a sa rânduială”. Adică Soarele dreptăţii, 
Hristos Dumnezeul nostru S-a înălțat pe Cruce, iar luna, adică Biserica, a stat 
în rânduiala ei, adică în voia și porunca lui Dumnezeu, din care căzuse. Deci 
cei ce lucrează în afară de porunca lui Dumnezeu, aceia fac sminteală și 
neorânduială și nu acei ce se nevoiesc după putere să păzească stăpâneștile 
porunci. 


Cuvântul 10 


Altii iarasi aduc Tomul ce se cheama al Unirii si zic ca este scris in 
Ceaslov un canon care randuieste crestinilor sa se impartaseasca de trei 
ori pe an. 


Acest canon, pe care acești binecuvantati îl aduc înainte, deși este 
falsificat, dar chiar dacă ar fi adevărat, vă rog să-mi spuneţi este cuviincios și 
drept să aibă putere mai mult decât atâtea trambite ale Duhului Sfânt, pe care 
le-am adus înainte? Scriu legile împărătești că orice lege s-ar găsi potrivnică 
sfintelor canoane ale Sfinţilor Părinţi, să fie abrogată. Zice și dumnezeiescul 
Gură de Aur că obiceiul potrivnic dumnezeieştilor legi, să se curme. Și iarăși 
zice: „Rău lucru este obiceiul și îndemnarea de a înșela, și greu este a te păzi de 
el”. Deci cu cât mai mare este puterea pe care o are obiceiul, cu atât mai mare 
trebuie să fie și silinta de a te păzi de această rea obisnuinta și te schimba într- 
o bună și folositoare obisnuinta. 

Cum, dar, aceștia caută să întărească acest obicei vătămător de suflet? 
Dar fiindcă aceștia vor să ascundă adevărul cu acest canon, noi vom arăta pe 
scurt înțelesul precis al acestui canon, pentru ca să se vadă limpede adevărul și 
să nu se mai înșele cineva. 

Acest canon s-a făcut din pricina aceasta. Împăratul Leon cel înțelept, 
fiindcă ajunsese la a patra căsătorie, a fost afurisit de patriarhul Nicolae de 
atunci, iar împăratul a scos din scaun pe Nicolae, fiindcă nu a voit să-i ierte a 
patra nuntă și a pus în locul lui pe Eftimie, care a dezlegat pe împărat de 
afurisenie. Din această pricină s-au împărțit în două atât arhiereii, cât și 
poporul, și unii erau cu patriarhul Nicolae, iar alții cu Eftimie. 

După ce a murit împăratul Leon, a domnit în locul lui fratele său, 
Alexandru, care a scos din scaun pe Eftimie și a pus iarăși în scaun pe Nicolae. 
Murind și Alexandru, a domnit nepotul său, adică Constantin VII-lea 
Porfirogenetul, fiul lui Leon, iar socrul său, Roman, avea vrednicia de tată al 
împăratului. Aceștia au convocat un sinod la anul 992 după Hristos și au oprit 
nu numai a patra căsătorie, ci și împotriva celei de a treia nuntă au făcut acest 
canon care zice: „Dacă cineva în vârstă de patruzeci de ani fiind și fără să se 
rușineze de vârsta lui, sau să se grijească de viaţă bine rânduită, precum se 
cuvine creștinilor, ci stăpânit numai de pofta trupească, ar vrea să facă a treia 
căsătorie, hotărâm cu toată strictetea și mustrarea, ca acesta să nu se 
împărtășească timp de cinci ani, fără ingaduinta de a se micșora acest număr 


de ani. lar dacă se va împărtăși după acești cinci ani, să nu se împărtășească 
decât numai la Sfânta Înviere a Domnului, după ce se va curăța pe cât este cu 
putință cu postul Sfintei Patruzecimi. 

Și iarăși cine fiind de treizeci de ani și are copii de la primele femei și 
apoi ar vrea să se căsătorească cu a treia femeie, acesta să fie neiertat a se 
împărtăși până la patru ani. Apoi dacă se va împărtăși după acești patru ani, 
numai de trei ori pe an să se împărtășească: o dată la Învierea Domnului, a 
doua oară la Adormirea Maicii Domnului și a treia oară la Nașterea lui Hristos, 
pentru că se tine post înainte de toate aceste sărbători și prin post capătă folos 
și curăţire cei ce postesc. 

Această hotărâre a sinodului s-a numit Tomul Unirii, pentru că iarăși s- 
au unit arhiereii și poporul, care se impartise mai înainte din pricina celei de a 
patra căsătorii a lui Leon. 

lar acum nu știu ce blagoslovit, sau din neștire, sau vrând să împiedice 
pe creștini de la viata cea veșnică, a scurtat acest canon și l-a pus în Ceaslov asa 
stirb. lar binecuvantatii noștri duhovnici aflandu-l, l-au vestit în tot pământul, 
împovărând cu pedeapsa și canonul celei de a treia căsătorii pe toţi creștinii, 
bigami, monogami, necăsătoriți și simplu la toată vârsta. 

Ci eu nu mă minunez atât de duhovnici, cât mă minunez de ce arhiereii 
și păstorii cei buni nu au sunat îndată din trambitele cele de Dumnezeu 
însuflate ale Adevărului ca să înfiereze pe răul semănător al acestei neghine și 
să dezrădăcineze din Biserică această plantă putredă, deoarece au putere de la 
Harul Sfântului Duh ca să întărească pe cele ce sunt bune și să îndrepte pe cele 
ce trebuie îndreptate. 

Dar poate că arhiereii aduc indreptatire că aflându-se sub jugul 
otomanilor si fiind împovărați cu multe griji, au încredințat acestea 
învăţătorilor și sfintitilor propovaduitori. Dar ei, binecuvdntatii, unul voind să 
nu-și piardă liniștea, altul alte indreptatiri aducând, toți totuși împreună 
demisionând și aruncând greutatea unul asupra altuia, acoperă ca în mormânt 
Cuvântul lui Dumnezeu și Adevărul, și tăcut arată că aprobă să se întâmple 
acestea, precum zice dumnezeiescul Meletie Mărturisitorul: 

„Cel ce are cunoștința adevărului și-l ascunde, cel ce nu susține 
dumnezeieștile canoane și Legile, se cuvine să fie pedepsit ca și cei care le 
calcă. Cel ce tace adevărul, este ca cel ce acoperă pe Hristos în mormânt, 
precum a zis unul din Părinți. Și altul iarăși a spus: a tăcea cineva buna 
credință este mare primejdie, muncă veșnică și groapă a pierzării. Nu este 
drept și cuviincios ca cei bine-credincioși să tacă, atunci când Legile lui 
Dumnezeu sunt călcate și cei răi caută să-și susțină rătăcirea lor. Căci a zis 
marele Părinte, când cineva este în primejdie să fie despărțit de Dumnezeu și 
răul este aruncat asupra lui Dumnezeu, niciun drept-credincios nu trebuie să 
tacă sau să se liniștească cu totul; pentru că tăcerea este trădare și negare a 
adevărului. Acest lucru îl arată Înainte-mergătorul Domnului și vitejii Macabei, 


care pentru o mica poruncă a Legii s-au primejduit până la moarte si nu au 
trădat nici cea mai mică parte a Legii. 

lar Dumnezeiescul Gură de Aur zice: „Dacă nu este bine a tăcea cineva 
când este nedreptăţit, cu cât mai mult va fi pedepsit cel ce trece cu vederea și 
tace când sunt hulite dumnezeieștile legi și canoanele?” 


Cuvântul 1 
Multi impotrivindu-se zic ca împărtășirea nu este o dogma de credinţă, 
care trebuie să se păzească negreșit. 


Deși deasa Împărtășire nu este o dogmă de credinţă, totuși este o 
poruncă stăpânească, cuprinsă și în alte cuvinte ale Domnului și îndeosebi în 
aceea care zice: „Aceasta să o faceți întru pomenirea Mea” (Luca 12, 19), adică 
totdeauna, în fiecare zi, de-a lungul întregii vieți. De aceea, pentru că este 
poruncă stăpânească trebuie în chip necesar să fie păzită, așa cum am spus în 
prima parte a cărții. 

Ci acei care spun acestea, arată astfel, că vor să dezbrace dogmele și să le 
lase pustii de orice rânduială bisericească și punere de lege. Dar să-i întrebăm: 
aceste dogme pe ce să se sprijine? Nu ne-a spus mai înainte dumnezeiescul 
Hrisostom că statul are nevoie de dogme drepte, iar dogmele de un stat drept, 
iar statul drept se face și reușește cu ajutorul dumnezeieștilor Porunci, ale 
sfintelor legi ale Bisericii, ale cinstitelor predanii și așezăminte ale 
dumnezeieştilor Părinți? Deci dacă călcăm sfintele canoane stăpâneștile 
porunci și celelalte, va dispare și Statul cel bun, vom pierde și dogmele cele 
drepte și vom rămâne pustii și intunecati. 

Vremea nu mi-ar ajunge să număr miile de pilde a atâtor sfinți care au 
pătimit și au murit pentru legile și canoanele Bisericii. Și totuși se găsesc unii 
atât de obraznici, încât nu numai că nu suferă pentru adevăr, ci și cu 
îndrăzneală se împotrivesc stăpâneștilor porunci, împiedicând de la 
Dumnezeiasca Împărtășanie pe cei ce se apropie să se împărtășească, fără nicio 
vină sau pricină. Care lucru este foarte îndrăzneț, deoarece Domnul nostru nici 
pe Iuda nu l-a alungat de la împărtășire, deși cunoștea ce vas necurat al rautatii 
era. Pe lângă aceasta, Hristos primește pe toți care se împărtășesc; si pe cei 
vrednici îi curăță, luminează și sfințește, iar pe cei nevrednici, mai întâi îi 
predă să fie mustrati de conștiință, pe urmă dacă s-au îndreptat, îi primește cu 
milostivire. lar dacă rămân neindreptati îi predă la diferite boli, precum zice 
Apostolul: pentru că adică multi se împărtășesc cu nevrednicie, se îmbolnăvesc 
și multi mor. (I Cor. u, 30). 

lar acești binecuvântaţi, fără să știe starea celor ce se împărtășesc, ci 
numai ca să-și țină obiceiul lor cel rău, care în chip vătămător de suflet a 
stăpânit, împiedică pe drept-credinciosi de la Sfânta Împărtășire. 

Dar să întrebăm pe Marele Vasile ca să ne spună adevărul. „Se cuvine 
oare, dumnezeiesc și sfintite cap, sau nu este primejdios a nesocoti vreo 
poruncă a lui Dumnezeu, sau a împiedica pe cel rânduit să o facă, sau să se 
supună celor care îl împiedică, sau și mai mult dacă cel ce împiedică este 
prieten și casnic al lui Dumnezeu, sau să o părăsească dacă de află vreun motiv 
binecuvântat, care se împotrivește acelei porunci dumnezeiesti?” 


La acestea răspunde sfântul și zice: Fiindcă și Domnul a zis: Invatati de la 
Mine că sunt blând și smerit cu inima, arătat este că și toate celelalte de la 
Dânsul, mai cu încredințare le învăţăm, precum si despre aceasta. Să ne 
aducem aminte de Însuși Domnul nostru lisus Hristos, Fiul lui Dumnezeu 
celui viu, cum a răspuns lui loan, când nu voia să-L boteze, cu aceste cuvinte: 
„lasă acum, o, loane, aceste cuvinte că Mi se cuvine Mie ca să împlinesc toată 
dreptatea”. Și iarăși să ne aducem aminte de El, cum a zis cu mânie lui Petru, 
când îl oprea ca să nu pătimească ispitele pe care le prezisese Domnul, să nu 
fie adică răstignit: „Mergi înapoia mea, satană, că sminteală Îmi ești Mie, 
deoarece nu gândești cele ce le vrea Dumnezeu, ci cele ale oamenilor”. Și iarăși 
când însuși Petru Îi aducea cinste Stăpânului Hristos, nevoind ca să-i spele 
picioarele, Domnul i-a răspuns: „Dacă nu te spăl, nu ai parte cu Mine”. Acestea 
sunt ale Domnului. 

lar dacă este nevoie să luăm pildă și de oameni și să înțelegem că nu 
trebuie a ne supune celor care ne împiedică să facem voia lui Dumnezeu, să ne 
aducem aminte de Apostolul Pavel, care a zis celor ce-l rugau să nu meargă la 
Ierusalim: De ce plangeti așa și-mi sfdsiati inima? Eu sunt gata nu numai să fiu 
legat, ci și să mor pentru numele lui lisus Hristos. 

Dar cine poate fi mai slăvit și mai mare decât Înainte-mergătorul loan? Și 
cine este mai sincer și mai apropiat de Hristos decât Petru? Și ce gânduri mai 
drept credincioase și mai iubitoare de Dumnezeu se pot găsi decât ale lui loan 
și ale lui Petru? Deoarece amândoi fiind miscati de evlavie și respect, unul nu 
voia să boteze pe Hristos, iar altul nu voia să i se spele picioarele; și cu toate 
acestea, Hristos nu S-a plecat lor. 

Ci eu știu că nici prorocul Moise, nici prorocul lona nu au rămas 
nevinovați înaintea lui Dumnezeu, pentru că au urmat gândurilor lor și nu au 
păzit ascultarea fata de ceea ce le poruncise Dumnezeu. Din toate acestea 
învăţăm că nu trebuie să ne împotrivim voii si poruncilor lui Dumnezeu, nici 
pe alti să nu-i împiedicăm să o facă și nici să nu ne supunem celor care ne 
opresc. 

Lui Dumnezeu trebuie mai ales să ne supunem. lar dacă pilda acestor 
atât de slaviti și iubitori de Dumnezeu Sfinți ne învață să ne supunem lui 
Dumnezeu, cu cât mai mult ne învață să-i imităm în celelalte și să nu se 
supunem oamenilor, când aceștia ne sfătuiesc cele potrivnici lui Dumnezeu. 

Și iarăși zice: Nu se cuvine ca cineva să împiedice pe cel ce face voia lui 
Dumnezeu; fie că o face după porunca lui Dumnezeu, fie pentru alt scop 
potrivit cu porunca. Și nici cel care o face nu trebuie să se supună celor care îl 
împiedică, chiar dacă aceștia ar fi prieteni adevăraţi ai lui Dumnezeu, ci să 
rămână la judecata și la hotărârea pe care a socotit să o facă. 

Și iarăși zice: Nu se cuvine să împiedice cineva pe cel ce face voia lui 
Dumnezeu și care la arătare păzește scumpătatea învățăturii Domnului, dar nu 
o face cu scop drept și cu gând întreg. Nu se cuvine, zic, să-l împiedice pe 


acesta, dacă nu se vatămă cineva din acest lucru si multi se folosesc din el; ci 
trebuie să-l sfătuiască să împlinească porunca cu scop bineplăcut lui 
Dumnezeu. 

Și iarăși zice: Nu se cade să urmăm predaniile oamenilor și să călcăm 
porunca lui Dumnezeu. Și iarăși, nu se cuvine să punem voia noastră mai 
presus de voia lui Dumnezeu, ci la tot lucrul se cade să căutăm a face voia lui 
Dumnezeu. lar Dumnezeiescul Gură de Aur zice: „Să stăm cu barbatie 
împotriva tuturor celor ce ne împiedică de la acest lucru. Ascultă ce zice 
Hristos: „Cel ce iubește pe tatăl sau pe mamă mai mult decât pe Mine, nu este 
vrednic de Mine”, deoarece când săvârșim vreun lucru plăcut lui Dumnezeu, 
cel ce ne împiedică de la aceasta trebuie să-l socotim vrășmaș și potrivnic, 
chiar de ar fi tatăl nostru, chiar mama sau oricine alt cineva”. (Cuv. 19 despre 
Feciorie). 

lar Sfântul Ignatie purtătorul de Dumnezeu zice: Cel ce grăiește în afară 
de cele poruncite de Dumnezeu, chiar dacă este vrednic de încredere, chiar 
dacă postește, chiar dacă se nevoiește, chiar dacă minuni face, chiar dacă 
prorocește, să-ți fie tie ca un lup îmbrăcat în piele de oaie, care strică si 
nimicește oile. 

lar dumnezeiesg 
monahi, nici pe 
preoţi? Nici episcog 
sa cugetati cele ceg 


, nu ascultați nici pe 
„ce zic eu monahi si 
să faceţi, să ziceti și 


Cuvantul 12 


Unii se smintesc ca nu ne incredintam de cele ce ni le spun si indeosebi 
de cele despre deasa impartasire si aduc pentru apararea lor trei 
mărturii: întâi, că sfintele canoane și poruncile sunt sub puterea 

arhiereilor; al doilea, că noi nu trebuie să cercetăm pe arhierei, pe 

învăţători și pe duhovnici pentru cele ce ni le spun, ci numai să ne 
supunem in toate cu simplitate; și al treilea, aduc acel cuvânt 
apostolesc: „Ascultaţi pe mai-marii voștri și vă supuneti lor”. 


Fata de aceste trei parti ale împotrivirii, noi nu avem nimic asemănător 
de spus, ca să nu producem cuiva tulburare, dar a tăcea cu totul față de 
acestea, socotim că este vătămător pentru suflet. Deci să vedem ce zic sfinţii, 
ca să nu se plângă nimeni. 

La cea dintâi răspunde Marele Vasile și zice: „Dacă Însuși Domnul lisus, 
întru Care a binevoit să se odihnească Tatăl și în care sunt ascunse toate 
vistieriile înțelepciunii și ale cunoștinței; dacă, zic, Acesta Care a primit toată 
stăpânirea și judecata de la Dumnezeu și Tatăl Său, zice că poruncă mi-a dat 
Tatăl Meu, ce să spun și ce să grăiesc; și iarăși: acelea pe care Eu vi le grăiesc, vi 
le spun întocmai neschimbate, așa cum mi le-a spus Tatăl; și dacă Duhul Sfânt 
nu grăiește de la Sine, ci acelea pe care le aude pe acelea le și spune, cu cât mai 
cuviincios si mai sigur pentru mântuirea noastră este a gândi si a face aceasta. 
Adică a nu călca dumnezeieștile porunci, ci a ne supune lor cu respect. 

lar dumnezeiescul Gură de Aur din însăși hirotonia arhiereilor dovedește 
ca arhiereii sunt supuși dumnezeieștilor canoane și porunci, zicând: „Fiindcă 
arhiereul Legii vechi era căpetenie a poporului și căpetenie fiind trebuia ca pe 
cap să aibă și puterea (deoarece stăpânirea care nu este supusă altei stăpâniri 
mai înalte este nesuferită, de aceea are pe cap semnul stăpânirii, ca să se vadă 
că este sub lege); deci poruncește Legea ca arhiereul să nu aibă capul 
descoperit, ci acoperit, pentru ca să înveţe capul poporului că are o stăpânire și 
mai mare. 

De aceea și în legea Harului când se hirotonesc arhiereii se pune Sfânta 
Evanghelie pe capul lor, pentru ca să înveţe arhiereul care este hirotonit că 
primește pe capul lui Tiara (mitra) cea adevărată a Evangheliei, adică 
autoritatea, și ca să mai înveţe că deși el este cap al tuturor, totuși este supus 
legilor Evangheliei, că el, care stăpânește peste toţi, este stăpânit de legi; că el 
legiuiește pentru toţi, dar este stăpânit de lege. De aceea și viteazul și sfântul 
Mucenic Ignatie scrie o epistolă către un arhiereu zicând: Nimic să nu se facă 
fără părerea ta; iar tu să nu faci niciun lucru fără părerea și porunca lui 
Dumnezeu. Deci a avea arhiereul Evanghelia pe capul lui, este semn că se 
găsește sub stăpânire. 

La mărturia a doua pe care o aduc, ca adică să nu cercetăm noi pe 


arhierei, pe învățători si pe duhovnici, ci să-i ascultăm întru toate, răspunde 
Marele Vasile zicând că „propovăduitorul cuvântului, fie el învățător, fie 
Arhiereu, trebuie cu multă luare aminte și cu multă cercare și cu scop plăcut 
lui Dumnezeu să spună totdeauna cuvântul și să facă tot lucrul, ca unul care 
trebuie să fie cercat prin cuvânt și prin faptă și de către supușii lui. 

Și iarăși: Se cuvine ascultătorilor, care sunt învăţaţi în Scripturi, să cerce 
cu dreaptă socoteală, acelea pe care le zic dascălii și câte sunt de acord cu 
Scripturile să le primească, iar pe cele care nu sunt să le lepede, iar de cei care 
stăruie în aceste învățături să depărteze și mai mult. Și iarăși, în altă parte zice: 
Se cuvine ca celor ce au multă cunoștință în Scripturi să cunoască pe sfinți din 
roadele Duhului Sfânt și din darurile pe care le au. Și pe cei ce au aceste daruri 
să-i primească, iar de cei care nu le au să se depărteze. Și iarăși zice: Nu se cade 
ca omul să se lase răpit, așa simplu și cum s-ar întâmpla de către cei ce 
fatarnicesc adevărul, fără să cerceteze; ci să cunoască pe fiecare după felul 
învățăturii si după oglinda dumnezeieştilor Scripturi. Și iarăși, se cuvine ca tot 
cuvântul și tot lucrul să fie încredinţat și adeverit cu mărturia de Dumnezeu 
insuflatelor Scripturi, ca să le cunoască cei buni și să se rușineze cei răi. 

La a treia parte a împotrivirii răspunde dumnezeiescul Gură de Aur 
zicând: „Rău lucru este pretutindeni a nu avea cineva stăpân și cap, ci pricină a 
multor nenorociri și început a toată neorânduiala și tulburarea; totuși nu-i mai 
mic răul ca cei supuși să nu se supună stăpânitorului. Dar ar putea spune 
cineva că se află și un al treilea rău, când întâistătătorul și conducătorul s-ar 
întâmpla să fie rău. Ci eu știu că acesta nu este un mic rău, ci mult mai rău 
decât a nu avea cineva deloc stăpân. Că e mai bine să nu fii condus de cineva 
decât să fii condus de un stăpân rău. Fiindcă cine nu are un conducător peste 
el de multe ori se izbăvește și de multe ori se primejduiește; dar cine are 
întâistătător rău, totdeauna se va primejdui, căzând în gropi și în prăpăstii. 
Cum, dar, zice: Ascultati pe mai-marii vostri și vă supuneti lor? 

Pricina pentru care Pavel a zis așa este următoarea. Pentru că mai înainte 
a zis despre conducători, aceste laude: „văzând bunele roade ale vieţii lor 
virtuoase și împreună petrecerea lor urmati-le credința”; apoi după ce i-a arătat 
că sunt drepți întru toate, a zis: „ascultați pe mai-marii și întâistătătorii voștri 
și vă supuneti lor”. 

Dar imi raspundeti: dacă acela este rău și nu ne supunem, ce se 
întâmplă? Și în ce spui că este rău întâistătătorul tău? Dacă este greșit în 
credință, fugi de dânsul și-l părăsește, nu numai dacă este om, ci și înger din 
cer dacă ar fi; iar dacă este greșit în viata și faptele lui, nu lua aminte. Această 
pildă nu o spun de la mine, ci din Sfânta Scriptură. Ci ascultă pe Hristos, care 
zice: Pe scaunul de învăţătură a Legii au șezut cărturarii și fariseii; după ce a zis 
mai înainte multe rele despre ei, atunci a zis: Pe scaunul Legii au șezut. Așadar, 
câte va vor zice din Lege să faceţi, faceti-le, dar lucrurile lor rele să nu le faceți. 
Ca și cum ar zice: au vrednicia ca să înveţe, dar au și viață necurată. Voi însă 


care auziti, nu luati aminte la viata lor, ci la cuvintele lor, caci din viata lor 
nimeni nu se poate vatama. Din ce pricină? Fiindcă sunt cunoscute tuturor si 
fiindcă nici acesta care învaţă, oricât de viclean și păcătos ar fi, nu poate 
niciodată să înveţe pe oameni să facă cele rele. 

lar credinţa și învățăturile cele rele pe care le are, nici nu sunt cunoscute 
de toţi si nici ei nu încetează a le face. De aceea și porunca pe care a dat-o 
Domnul: nu judecaţi ca să nu fiți judecaţi, se referă la viaţă, și nu la dogmele 
credinței. 

Și iarăși îmi spui în altă parte: dar cutare și cutare om, blândul acela, 
sfintitul acela, preainteleptul acela face așa si așa. Omule, nu-mi spune mie 
despre acest prea bland, preaintelept, evlavios sau sfinţit, ci dacă vrei spune că 
este Petru, sau Pavel sau înger din cer. Chiar dacă sunt asa de mari sfinţi, eu nu 
mă grijesc de vrednicia fetelor; deoarece eu nu citesc lege și poruncă de rob, ci 
lege împărătească. lar când se citesc scrisori împărătești, toată vrednicia 
robilor să înceteze. De ce îmi aduci de fata pe cutare si pe cutare? Dumnezeu 
nu te va judeca după lenea slugilor celor împreună cu tine, ci după porunca 
dumnezeieştilor Sale legi. Am poruncit, îţi va zice în ziua Judecăţii; trebuia să 
te supui poruncii Mele și nu să pui înainte pe unul sau pe altul și să cercetezi 
rautatile altora. 

Dacă și marele împărat David a căzut într-un păcat, oare tu nu te temi ca 
să nu cazi? Cu adevărat este mare primejdie. De aceea se cuvine să luăm 
aminte. Și nu numai virtuțile sfinților să le imităm, ci dacă si lor, ca niște 
oameni, li s-a întâmplat vreo nepăsare sau călcare a legii, noi trebuie să ne 
ferim de ele, deoarece nu vom fi judecaţi de cei împreună cu noi slujitori, ci de 
Stăpânul și Dumnezeul nostru, Căruia Îi vom da seamă pentru toate cuvintele 
și faptele noastre. 

Și sfinţii la fel grăiesc. Ci noi, fraților, fiindcă la pace ne-a chemat pe noi 
Domnul, trebuie să ne supunem și arhiereilor, și duhovnicilor, și dascălilor 
noștri, pentru vrednicia pe care o au de la Dumnezeu. lar dacă cineva dintr- 
înșii ar face ceva fără dreaptă judecată sau ne-ar împiedica de a face vreun 
lucru plăcut lui Dumnezeu, noi să nu încetăm a-i cere și a-l ruga, până când îl 
vom convinge ca să se facă voia lui Dumnezeu, pentru ca să domnească pacea 
între noi să stăpânească unirea și înțelegerea, ca să fie dragoste între păstori și 
oi, între arhierei și creștini, între clerici și mireni, între întâistătători și supuși; 
ca să fie departe de noi smintelile, tulburările, schismele, despartirile. 
Deoarece acestea sunt stricătoare ale sufletelor noastre, ale caselor, ale 
bisericilor și a toată obșteasca petrecere. În scurt ca să fim toți un trup si un 
duh, toţi cu o singură nădejde, cum am și fost chemaţi, ca și Dumnezeul păcii 
să fie cu noi. 


Cuvantul 13 
Zic unii: iata, facem porunca Domnului si ne impartasim de doua si de 
trei ori pe an si aceasta este de ajuns pentru apararea noastra. 


Acestora le raspundem ca si acest lucru este bun si folositor; dar a se 
împărtăși cineva mai des este mult mai folositor. Căci cu cât se apropie cineva 
de lumină, se luminează; cu cât de apropie de foc, cu atât mai mult se 
încălzește; cu cât se apropie de sfințenie, cu atât mai mult se sfințește, cu cât se 
apropie cineva de Dumnezeu, prin Sfânta Împărtășanie, cu atât mai mult se 
luminează, se încălzește și se sfințește. Fratele meu, dacă ești vrednic să te 
împărtășești de două și de trei ori pe an, ești vrednic să te împărtășești și mai 
des, precum spune dumnezeiescul Gură de Aur, păstrând aceeași pregătire și 
vrednicie. Dar ce ne împiedică să ne împărtășim? Lenevirea și nepăsarea 
noastră, de care fiind biruiti, nu ne pregătim pe cât este cu putință pentru a ne 
împărtăși. 

lar în alt chip răspundem, că aceștia nu fac, precum socotesc ei, după 
porunca lui Dumnezeu. Căci unde a poruncit Dumnezeu sau vreunul din sfinți 
ca să ne împărtășim de două sau de trei ori pe an? Nicăieri nu se află acest 
lucru. Trebuie deci să stim că atunci când facem vreo poruncă, să fim atenți să 
o facem și cum trebuie. Adică să avem în vedere și locul, și timpul, și scopul, și 
modul, și toate celelalte împrejurări în care trebuie să se facă și așa să fie 
desăvârșit întru toate acel lucru bun și bineplăcut lui Dumnezeu. 

Tot așa trebuie să procedăm și la Sfânta Împărtășanie. Adică a ne 
împărtăși des este și necesar, și foarte folositor de suflet, și după porunca lui 
Dumnezeu, și lucru desăvârșit, și bine plăcut; iar a ne împărtăși numai de trei 
ori pe an, nu este nici după poruncă, nici un bine deplin, deoarece nu este 
lucru bun, ceea ce nu se face bine. 

De aceea, așa cum toate celelalte porunci ale lui Dumnezeu au fiecare 
timpul cuvenit, precum zice Eclesiastul: „Este vreme pentru tot lucrul” (3, 17), 
tot așa și cu porunca Sfintei Împărtășanii, trebuie să-i dăm timpul cuvenit, iar 
timpul potrivit este acela în care preotul zice: „Cu frica lui Dumnezeu, cu 
credință și cu dragoste să vă apropiați” lar aceasta numai de trei ori pe an se 
aude? Vai și vai! Și dacă pentru a trăi trupul cel material, trebuie omul să 
mănânce de două si de trei ori pe zi, nenorocitul suflet ca să-și trăiască viata sa 
duhovnicească, numai de trei ori sau și o singură dată să mănânce hrana cea 
dătătoare de viață? Și nu este aceasta o mare nebunie? lar dacă se face altfel, 
mă tem, mă tem ca nu cumva să nu ne folosim din lucrarea poruncilor. Pentru 
că le falsificăm și le stricăm și nu suntem împlinitori ai Legii, ci împotrivitori. 
Și în timp ce postind adeseori socotim că împlinim porunca lui Dumnezeu, 
dimpotrivă noi păcătuim, precum zice dumnezeiescul Gură de Aur: „Să nu-mi 
spui aceea că postesc, ci să-mi arăţi dacă postesc și după porunca lui 


Dumnezeu. Pentru ca daca nu este dupa voia lui Dumnezeu, postul acela este 
mai rău decât beţia. Deoarece nu trebuie să vedem numai ceea ce fac, ci si 
pentru ce o fac; pentru că ceea ce se face după rânduiala lui Dumnezeu, chiar 
rău dacă ar părea că este, totuși este mai bun decât toate; iar ceea ce nu se face 
după voia lui Dumnezeu, chiar de se pare că este foarte bun, este cu totul rău 
și preanelegiuit. Căci lucrurile nu sunt bune sau rele de la sine, ci alegerea și 
hotărârea lui Dumnezeu le fac să fie bune sau rele”. 


Cuvant de incheiere 


lată, iubiții mei fraţi, că cu ajutorul lui Dumnezeu, a luat sfârșit cărticica 
de fata și s-a arătat limpede cu mărturii din Sfânta Scriptură si de la Sfinţii 
Părinţi, că este necesară și folositoare de suflet deasa împărtășire cu 
Preacuratele Taine si că fără de aceasta este cu neputinţă să ne suim la 
dragostea Dumnezeului nostru, Carele ne-a creat din neființă, și ne-a creat din 
nou, după ce ne-ar zdrobi. 

Deci acum nu trebuie altceva decât numai să ne pregătim cu 
cuviincioasa pregătire, cu înfrângerea inimii, cu spovedanie și împlinirea 
canonului și așa să ne apropiem de Sfintele Taine cu frică și cu cutremur ca să 
ne împărtășim. Câţi voim viaţa și iubim să vedem zile bune, după spusa 
Psalmistului, să ne apropiem de Domnul nostru, de preadulcele lisus Hristos, 
Care ne strigă în fiecare zi de la Sfânta Masă și ne zice: Veniti de mâncaţi 
Pâinea Mea și beti Vinul, pe care l-am gătit în Sfântul Potir, ca să va luminati 
sufletește și trupeste, ca să vă îngrășaţi cu hrana nemuririi, ca să vă adapati cu 
băutura nestricăciunii cea cerească, ca să nu se rușineze fețele voastre la 
vremea nevoii (Ps. 33, 6). 

Deci, până avem vreme, să lucrăm binele, după cuvântul Apostolului: 
(Gal. 6, 10). „Iată vremea potrivită, iată ziua mântuirii” (2 Cor. 6, 2). Să alergăm 
și să urmăm pe Domnul și-L vom găsi ca pe niște zori gata să ne lumineze, 
după cuvântul prorocului Osie, și va veni la noi, cum vine ploaia pe pământ 
timpurie și târzie. Să auzim pe leremia care zice: Stati în căile poruncilor, 
cugetati și cercati legile si voile lui Dumnezeu și vedeţi care este calea cea buna 
și mergeţi pe ea. Să ne pocăim din tot sufletul și din toată inima pentru 
lenevirea noastră de mai înainte și să ne îndreptăm pe noi înșine, ca să nu 
auzim iarăși pe prorocul leremia osândindu-ne și zicând: „Doamne, iată ochii 
Tăi văd că i-ai bătut și ei n-au simţit durere; i-ai zdrobit și ei nu vor să se 
intelepteasca, au învârtoșat obrazul lor mai tare decât piatra si nu au voit să se 
întoarcă. Prorocii prorocesc nedreptati, preoţii i-au lăudat bătând din palme și 
poporul meu așa a dorit; cui, Doamne, să vorbesc și să mă audă? lată că au 
urechile închise și nu pot să mă audă. lată că și cuvintele lui Dumnezeu au 
ajuns de râs la ei si nu voiesc să le asculte. De la mic până la mare, toţi fac rele 
și nelegiuiri; atât preoții, cât si prorocii cei mincinoși, toți au spus minciuni”. 

Să ascultăm cuvintele cele folositoare sufletului nostru și să nu cercetăm 
cum este acel care le zice: înțelept sau neintelept, renumit sau smerit. Căci ce 
ne folosește dacă cutare sau cutare este mare și tare? Și ce ne păgubește cutare 
dacă este smerit și defăimat? Noi nu vom cumpăra nici pe unul, nici pe altul; ci 
numai cuvintele Sfintei Scripturi ne trebuie pentru folosul nostru; și nu ne pasă 
dacă este înțelept sau neintelept cel care le grăiește. De aceea trebuie să le 
probăm cu cele scrise și dacă sunt de acord să le primim, iar dacă nu sunt, nu 


ne trebuie nici nouă, nici altora. Deoarece cel ce merge la piață să cumpere 
grâu sau altceva, nu se gândește dacă cel ce vinde este bun sau rău, ci numai la 
lucru se uită dacă este bun. 

Așa se cuvine să luăm aminte și la cuvinte cu scumpătate și să nu ne 
abatem de la cele pe care ni le-au predat dumnezeieștii Părinți, dacă vrem să 
nu pierdem calea cea dreaptă. Pentru că și ereticii, dacă luau aminte la 
dumnezeieștile Scripturi, nu urmau pe începătorii de erezii, ca să meargă 
împreună cu ei spre pierzare. Căci la aceia mult mestesugaretul diavol a 
semănat felurite erezii, păgubindu-i între altele și de Sfântul Botez. lar pe noi 
cei drept credincioși se silește să ne piardă, îndepărtându-ne de deasa 
împărtășire cu Sfintele Taine. Și fiindcă din Sfântul Botez nu a putut să ne 
clatine, meșteșugește alt chip ca să ne omoare. 

Să nu socotiți că au vreo deosebire una de alta; pentru că deopotrivă a 
hotărât Domnul nostru pentru amândouă, precum am zis mai înainte. Pentru 
că nu este nicio deosebire dacă cineva nu se naște sau după ce s-a născut să 
moară de foame. 

Asa si noi, ne nastem din nou prin dumnezeiescul Botez, dar apoi, daca 
nu ne hranim cu deasă împărtășanie, ca să trăim viata cea duhovnicească, 
iarăși murim de foamea harului si cădem în patimi mai rău aproape decât cei 
nebotezati. 

De aceea, vă rog, să ne temem de cuvintele Domnului nostru, acum până 
trăim, ca să aflăm mântuire și să nu ne cutremurăm atunci la înfricoșata 
judecată, fără nicio mângâiere. Să nu ne asemănăm cu aceia către care a zis: 
„Lăsând porunca lui Dumnezeu, ţineţi datina oamenilor” (Marcu 7, 8). 

Să nu ne înșelăm de superstitiile și relele obiceiuri care au stăpânit, ci să 
luăm aminte la cele scrise. Pentru că zice Marele Vasile: „Cu adevărat ne-a 
înșelat reaua obisnuinta; în adevăr, stricata și reaua predanie a oamenilor 
multe rele ne-a pricinuit. Și iarăși: Dacă păzirea Legii vechi și îndreptările ei, 
când se tin de un creștin care a mărturisit la Sfântul Botez că nu mai trăiește, 
luiși, ci viata lui Hristos; dacă, zic, aceasta este socotită ca preacurvie la 
creștinul care o face, ce trebuie să zicem despre predaniile oamenilor? 

lar pentru predaniile omenești arătat se vede că este iadul, care va fi, 
după cuvintele Domnului. lar pentru gândurile cele omenești, care cu 
înțelepciune omenească se grăiesc de unii, ne-a învățat Apostolul să le 
lepădăm cu nevointa zicând: „Armele cu care ne luptăm noi nu sunt trupesti si 
omenești, ci sunt puternice cu harul lui Dumnezeu ca să surpăm tot zidul 
gândurilor și tot înţelesul înalt, care se împotrivește cu mândrie cunoștinței de 
Dumnezeu. Acestea le-a zis Apostolul atât pentru gândurile cele omenești, cât 
și pentru orice altă dreptate care se vede la fiecare, chiar dacă s-ar face pentru 
Dumnezeu. Așadar din toate acestea și unele ca acestea, arătată este osânda, 
pe care o vor primi acei care viclenesc poruncile lui Dumnezeu și le întorc 
după scopul lor. Pentru că este scris: Vai de cei ce se socotesc că sunt înţelepţi 


și pricepuţi. De aceea trebuie să ne curatam de toate: si de poftele diavolului, si 
de grijile lumii, de predaniile omenești și de voile noastre, chiar dacă ni s-ar 
părea că sunt bune. 

Să nu călcăm poruncile lui Dumnezeu și să ne facem mai răi decât 
dobitoacele cele necuvântătoare si mai nepriceputi decât peștii, care nu se 
împotrivesc Legii lui Dumnezeu, după cuvântul aceluiași Vasile: „Peștii cei 
muti și necuvântători nu se împotrivesc legii celei firești, iar noi oamenii cei 
cuvântători nu păzim poruncile cele mântuitoare ale Domnului nostru”. 

Să lăsăm pe cei ce voiesc să trăiască cu lenevire și mai ales să ne rugăm 
lui Dumnezeu să le dea și lor râvnă și să ne deșteptăm toți din somnul 
nepăsării și să primim căldură și dragoste în inimă și să ascultăm 
duhovniceasca chemare a preotului și să ne apropiem cu inimă înfrântă de 
sfintele Taine. Mare păcat este nesocotirea lui Dumnezeu! Să mergem atâta 
mulțime de creștini la Sfânta Liturghie, apoi să ne cheme Domnul, prin gura 
preotului, ca să ne împărtășim și nimeni din atâta mulțime a celor chemaţi să 
nu se găsească să împlinească dumnezeiasca chemare; nu din pricina unui 
păcat sau motiv, ci numai din reaua obisnuinta! 

Vai, fraţilor, mă tem ca nu cumva să zică și despre noi: Niciunul din acei 
bărbaţi chemaţi nu va gusta din cina Mea; ba nu cumva să ne pedepsească și 
mai greu, dacă nu ne vom pocăi și îndrepta. 

Eu vă voi întreba aceasta: Dacă în timpul Cinei celei de Taină, unul din 
Apostoli ar fi zis că eu nu mă împărtășesc astăzi, oare ce ar fi zis Domnul? 
Desigur mi se pare că i-ar fi zis ceea ce i-a zis și lui Petru, la sfintita spălare: 
„Dacă nu te voi spăla, nu ai parte cu Mine”. Întocmai la fel, și la Dumnezeiasca 
Cină, i-ar fi spus celui ce nu se împărtășea: Dacă nu mănânci Trupul Meu și 
dacă nu bei Sângele Meu, nu ai parte cu Mine. 

Același lucru ne spune și acum, iubitilor, la fiecare Liturghie: „Dacă nu 
mâncaţi Trupul Fiului Omului, nu aveți viata întru voi”. Răbdare, dacă cineva 
este oprit de păcat și de canonul duhovnicului său acela să nu se 
împărtășească; dar să se lipsească de acest dar ceresc, numai din reaua 
obisnuinta! Vai ce rea obisnuinta! 

Asa de mult s-a înrădăcinat acest rau obicei, încât nu numai că nu ne 
împărtășim noi, ci si dacă vedem pe alții că merg des la Sfânta Împărtășanie, îi 
mustrăm osândindu-i ca fiind necuviincioși și nesocotitori ai Dumnezeieștilor 
Taine, în loc să-i imităm după cuviință. 

Cu dreptate s-a împlinit cu noi prorocia lui Isaia, care zice: „Mergi și 
spune poporului acestuia: Cu auzul veți auzi si nu veţi înțelege, și privind veţi 
privi și nu veţi vedea. Că s-a învârtoșat inima poporului acestuia și cu urechile 
greu aud și li s-au închis ochii lor” (6, 9); căci cu adevărat toți ne-am făcut ca 
niște nesimtitori si nu înțelegem nici ceea ce spunem, nici ceea ce auzim, nici 
ceea ce vedem. 

Și din această jalnică stare a noastră, știu și eu că puţini vor asculta toate 


care le-aș grăi despre tema noastră, pentru că s-au îngreuiat urechile lor, ca sa 
nu audă precum a zis Isaia. 

Pentru acești puţini voi spune o pildă și voi sfârși. Dacă, frații mei, un 
împărat, stând afară, pe un tron înalt și având înaintea lui pe toţi ofițerii si 
toată armata cu frică și cu mult cutremur; dacă, zic, acel împărat ar porunci 
unuia din aceia să vină înaintea lui ca să-i vorbească pentru un oarecare 
serviciu, și dacă unii dintre aceia invidiindu-i îndrăzneala pe care o capătă fata 
de împăratul, ar voi să-l împiedice, oare îi va asculta pe ei ca să nesocotească 
adică pe împăratul? Eu socotesc că nu le va da nici cea mai mică atenţie, ci cu 
mult zel va alerga către împăratul, socotind acest lucru ca o mare cinste și 
slavă pentru sine. Deci, dacă fata de un împărat muritor vrem să apărem atât 
de supuși, de ce să nu fim mai supuși fata de Împăratul ceresc și Stăpânul 
nostru. Împăratul cel pământesc ar putea să ne lipsească numai de cinste, de 
slavă și de averi, pe care pe toate azi sau mâine moartea le nimicește; dar pe 
Dumnezeu, care poate să ne osândească la moarte veșnică, cine atunci Îl va 
potoli? Ce vom face atunci noi, nenorocitii, care călcăm acum stăpâneștile 
porunci, când se va face judecata cea mare? Oare vom putea găsi atunci 
indreptatire înaintea lui Dumnezeu, pe Care acum Îl dispretuim, cu 
indreptatire că cutare ne-a împiedicat si nu am împlinit porunca Ta? Aceasta 
poate o vom spune mulți, dar fără folos. 

De aceea trebuie să ne pocăim acum, înainte de a veni ceasul acela; 
trebuie să părăsim voile diavolului și obiceiurile omenești; trebuie să facem 
poruncile lui Dumnezeu, pregătindu-ne cu cuvenita pregătire, să ne 
împărtășim des cu Trupul și cu Sângele Domnului nostru lisus Hristos ca să ne 
întărim cu Harul lui Dumnezeu prin Sfânta Împărtășanie, și astfel intariti să 
facem în fiecare zi, aci pe pământ voia lui Dumnezeu, ce bună, plăcută și 
desăvârșită, precum o fac și îngerii în ceruri. lar dacă ne împiedică cineva, să 
rugăm pe părinţii noștri duhovnicești cu lacrimi fierbinți, până când îi vom 
convinge să ne lase, ca să ne învrednicim să primim arvuna Duhului în inimile 
noastre, cu deplină cunoștință. Și aci pe pământ, și acolo în cer, fie să ne 
învrednicim să slăvim împreună cu îngerii și cu toţi sfinții, pe Tatăl, pe Fiul si 
pe Sfântul Duh, Treimea cea în Unime și Unimea în Treime, pe 
atotdesăvârșitul Dumnezeu, în nesfarsitii vecii vecilor. Amin. 


INSEMNARE 


Acum când se tipărește pentru prima oară în limba română, cartea 
despre „Deasa împărtășire...”, cititorul român se va bucura aflând că ea a fost 
scrisă în România și anume în orașul Brașov, la anul 1772, de către un învăţat 
monah athonit, Neofit Kavsokalivitul, care a trăit și activat în București și 
Brașov, între anii 1768-1786. Manuscrisul său se află în Biblioteca Academiei 
Române. 

Lucrarea s-a tipărit îndată în Veneţia în două ediţii, în anii 1777 și 1783, 
fără însă a se indica numele autorului, din care pricină ea a fost atribuită unor 
mari cărturari ai vremii: Sf. Macarie, mitropolitul Corintului și Sf. Nicodim 
Aghioritul. 

Ediţia din 1777 reproduce întocmai manuscrisul monahului Neofit, pe 
când ediția din 1783, este o prelucrare a ediției anterioare, de către Nicodim 
Aghioritul, care a dezvoltat-o mult, a imbogatit-o si sistematizat-o, devenind 
astfel împreună cu Neofit autor al cărţii, care apoi, in noua formă, s-a tipărit în 
limba greacă de mai multe ori și după care s-a făcut și prezenta traducere 
românească. 

(Despre acestea, a se vedea mai pe larg în teza de doctorat a Pr. 
Constantin Caraisaridi din Athena: „Sfântul Nicodim Aghioritul și activitatea 
sa în domeniul Liturgic”, București, Institutul Biblic, 1987). 

Cât privește cuprinsul, cartea noastră este alcătuită din trei părți. Prima 
parte în 9 capitole se ocupă cu tâlcuirea rugăciunii Tatăl Nostru, iar celelalte 
două, de Sfânta Împărtășanie. 

Editorii prezentei ediţii, dorind să reînnoiască în mijlocul poporului 
credincios vechea tradiție ortodoxă a unei mai dese împărtășiri cu Sfintele 
Taine, au lăsat la o parte tâlcuirea rugăciunii domnești și au tipărit numai 
celelalte două parti, care tratează despre folosul cel mare al desei împărtășiri 
cu Sfintele lui Hristos Taine si lamuresc nedumeririle și obiectiunile care ar 
putea fi aduse împotriva ei. La care s-a adăugat și Cuvântul P.S. Episcop 
Serafim Făgărășanul, vicarul Mitropoliei Transilvaniei, care tratează tema 
despre deasă sau rară împărtăși 

Rugăm călduros pe cinstitii slujitori ai Celui Preainalt să pomeneasca 
pentru dragostea lui Hristos pe editorul ostenitor al acestei cărți și familia lui: 

Pentru sănătate și îmbogățirea cea întru Dumnezeu: Stelian și Despina 
cu fiii: Filotei, Dumitru, Varvara și Efrem; 

Pentru odihna sufletelor robilor lui Dumnezeu: Nicolae, Gheorghe, 
Varvara, Constantin și Atanasie, cu tot neamul cel adormit; 


